
PALAESTRA LATINA 

LITTERARUM LATINARUM COMMENTARII 

ANN. XXIX (fasc. IV) - N. 168 M. Decembri A. MCMLIX 


Latina lingua communis sit inter 

doctos homines 

Quae dissertatio a scriptore in Conventu Lugdu¬ 
nensi ad fovendam linguam Utinam lecta est. 

Sunt qui nos irrideant nobisque obtrectent quia communem linguae 
iatinae usum inter doctos homines universos propugnamus. Quid enim 
ineptius —inquiunt— quam nos cogitata sensusque animi et communia 
hodiernae vitae vetere illo exprimere velle sermone, qui horridus hac aetate 
auribus nostris sonat, quique ipsis doctioribus hominibus captu difficilis 
evadit? Nonne hoc vesanorum hominum et mente fere captorum videtur? 

Ita sane sentiunt «multi qui, mira progressione artium abnormiter capti, 
latinitatis studia et alias id genus disciplinas repellere vel coercere sibi su¬ 
mant, ut quam maxime calculis et rationibus dediti et machinatores novae 
aetatis sint cives 

Nec desunt docti homines qui causam contra nos agunt et contra linguae 
Iatinae usum ex iis ipsis qui humanioribus disciplinis et linguae litterisque 
latinis enixe dant operam, praenuntiantque nos oleum operamque perdere, 
cum de re meditemur nullius momenti, immo et commenticia omnino et 
vana 1 2 . 

Nos vero de re agi magni momenti, et ad aitiorem adulescentium insti¬ 
tutionem, et ad humanum cultum universum, semel iterumque profitemur, 
et de re praeterea quae, etsi his temporibus magnis difficultatibus implicata 
sit, omnium tamen nostrum studio, favore, conatu ad usum demum deduci 
possit et debeat. 

Agemus igitur primum breviter de rei momento, deinde perconctari 

1. Joannes XXIII Pont. Max. iis qui ex omnibus nationibus Romae, superiore mense 
aprlll, Ciceronianum Conventum adierunt. Cf UOsservatort Romano (9, 4, 59); A. A. S 51 

1959) 301-302. 

2. R. E. L. 34 (1956)79. 

curabimus fierine res possit et oporteat. Insequenti fasciculo rationem et viam 
quaeremus, qua citius aptiusque lingua latina communis tandem inter doctos 
homines devenirepo ssit. 


I. DE REI MOMENTO 

Jam vero momenti hujus rei argumentum sit Aventiici Conventus me' 
moria, quo tot docti homines undique terrarum congregati sunt, et ubi tanta 
omnium concordia studioque consultum et decretum est de lingua latina 
instauranda et propaganda ad communem inter cultiores homines usum, ut 
ea demum dignitate et praestantia vigeret qua pristina jam aetate usque ad 
medium XIX saeculum inter doctos floruerat. 

Adde tot in commentariis publicis de Conventu Avennico laudes et prae¬ 
conia hinc inde prolata, quae testimonium quoque sunt hujus rei momenti 3 4 . 

Argumentum sit etiam Lugdunensis Conventus congregatio. Hic Con¬ 
ventus —nisi fallor— progressum quendam ostendit et confirmationem in 
causa de lingua latina instauranda, quia in primis: 

1) in eo viros et feminas audivimus latine loquentes qui Avennione 
latine loqui vix audebant; 

2) in eo etiam multo9 socios invenimus qui in privatis colloquiis, per 
deambulationem, per prandium inter se latine colloquebantur; 

3) fere omnes qui in generalibus seu publicis consessibus de re ege¬ 
runt, aut latinam linguam adhibuerunt, aut brevem expositionem latine 
exaratam attulerunt, aut saltem veniam ab auditoribus rogabant, si lingua 
gallica aliave lingua loqui cogebantur. 

Quid amplius de momento nostrae causae? Ipse Romanus Pontifex 
Joannes XXIII contra fautores novi cultus, latinitatis faces attollit, humani¬ 
tatisque studia et alias id genus disciplinas maxime commendat, ut magis 
naturae et dignitati hominis aptas, et quibus animus magis excolatur et 
ornetur, «ne miseri mortales similiter ac eae, quas fabricantur, machinae, 
algidi, duri, et amoris expertes exsistant A >. Jam vero, haec novissima Summi 
Pontificis verba, nonne vota nostra et consilia ad latinae linguae cultum et 
inter doctos homines usum confirmare videntur? 

Nec est quod in rationibus immoremur quibus momentum hujus rei 
constat. Jam enim Priore Avennico Conventu fusius de hac re palam actum 
est argumentaque prolata sunt et testimonia, quibus usus linguae latinae 
ad commune inter doctores omnium populorum commercium confirmaretur 5 . 
Nunc igitur ulterius progredi opus est, et rationem viamque inquirere qua 


3. Revue de la Presse (Avignon, 1959). 

4. Acta Apost. Sedis 51 (1959) 301. 

5. Premier Congris International pour le Latin Vivant, pp. 112 116 Breviore modo postea 
hujus operi 9 mentionem faciam his tantum verbis: luitin Vivant. 

melius consilia votaque illius prioris conventus perficere et usu assequi pos¬ 
simus. Sed priusquam de via ipsa consulto dicimus, nonnulla praemittere 
oportet de rei difficultatibus, quae ab adversariis et obtrectatoribus perperam 
et plus aequo praedicantur. 

Tria sunt, quae ab iis qui linguae latinae usum restitui oportere negant, 
adversus nos afferri solent: unum, quod lingua latina nimia egestate laboret 
ad eas praesertim res, quarum nulla fuit apud Romanos notitia vel usus; alte¬ 
rum, quod ipsius linguae alta cognitio hac nostra tempestate dificillima est 
ne dicam supra naturam; tertium, quod contra linguam litterasque latinas 
hic et nunc ubique fere terrarum animi ab ea lingua discenda maxime 
aversi sunt. Qui tamen num rectum judicium ferant paucis disquiramus. 

Atque re vera, latinae linguae perfecta cognitio et usus arduum negotium 
est; quam non nisi post longum tempus multaque studia et conatus adipisci 
possumus. Errant ergo qui lingOam latinam facilem captu faciunt et com¬ 
mendant. Nec haec lingua ita simplex est ut facile et ab omnibus brevi lapsu 
temporis disci possit, nec hac nostra aetate ita sunt animi parati et intenti, 
nec rerum adjuncta talia sunt ut facilis omnibus fiat et grata hujus linguae 
alta cognitio. Sed non est in animo fusius de hac re disserere; nonnulla tan¬ 
tum summatim praemittam de difficultate ipsius linguae latinae, de difficultate 
eam recte cognoscendi, de difficultate demum quae ex rerum temporumque 
adjunctis exsurgit. 

1. Primum ipsius linguae latinae egestatem ultro praedicant clari scrip¬ 
tores latini. Plinius 6 epigrammata graeca commendat eaque aemulanda sibi 
potius quam latina suscepit, quia ea, inquit, «imbecillitate ingenii mei, deinde 
inopia ac potius, ut Lucretius ait 7 , egestate patrii sermonis*, melius aemu¬ 
lari et exprimere liceat; quanquam Cicero et alii scriptores saepe aliter sen¬ 
tiant; Cicero enim negat patrii sermonis inopiam et egestatem: «In quo gene¬ 
re tantum profecisse videmur ut a Graecis ne verborum quidem copia vin¬ 
ceremur 8 ». Et alibi: «Sed ita sentio et saepe disserui, latinam linguam non 
modo inopem, ut vulgo putarent, sed locupletiorem etiam esse quam grae- 
cam 9 ». 

Ipse Cicero palam de praestantia latinorum scriptorum scribit: «Sed 
meum semper judicium fuit, omnia nostros aut invenisse per se sapientius 
quam Graecos aut accepta illis fecisse meliora 10 . Et etiam: «Bonitate potius 
nostrorum verborum utamur, quam splendore graecorum n ». 


6 . 

7. 

8 . 

9. 

10. 

11 . 


Plm , Ep ., IV, 18. 

Lucr., De rerum nat I, 830*832; cf. I, 136*145; 111,258-260. 
Clc., De nat. deor. 1, 4, 8. 

Clc., De fin. 1, 3, 10. 


Clc., Tuse. 1, 1. 
Clc., Or. 49, 164. 

2. At linguae latinae perfecta cognitio quam difficilis sit, quis non 
videat? 

Tot verborum declinationum et conjugationum genera, tot singulorum 
verborum variae formae, tam implicata verborum conjunctio et ordinatio, 
tanta sermonis penuria ad res et cogitata hodiernae vitae exprimenda, nonne 
haec omnia linguam latinam difficilem reddunt ad communem inter doctiores 
homines usum? 

Jam vero quanta ejusmodi difficultas sit ex iis quae clarus Hamletus 
Tondini 12 dicit breviter exquiramus: «Linguae enim cujusvis summa —in¬ 
quit— lexico, nisi fallimur, et grammatica praefinitur. Atqui quod ad primum 
attinet, ut exemplum supponamus, numquid iis gentibus qui anglica lingua 
loquuntur difficilius putandum est lexicon linguae latinae quam lexicon 
cujusvis e sclavonicis vel e germanicis linguis? Neque aliter de latinae 
linguae grammatica sentiendum esse existimamus. Nam quod in ea addiscen¬ 
da praecipue esse operosum vulgo putatur, ratio scilicet nominum verborum¬ 
que inflectendorum modo recta discipulorum instituendorum ineatur via, 
paucorum negotium esse mensium experti novimus. Neque nimis virium a 
discipulis afferendum esse videtur ut ea syntaxeos praecepta memoriae man¬ 
dent, quibus iter ad auctorum optimorum lectionem sternitur». 

At linguae latinae lexicon. iis saltem qui linguis rcrranicis loquuntur, 
non est difficile dicendum, cum tam plurima verba communia inter se ha¬ 
beant, ideoque lexicon latinum iis saltem nationibus facillimum fiat. Esto; 
sed exstant adhuc ipsius linguae difficultates, de quibus paulo ante diximus. 
Adde quod in ipsa verborum convenientia atque adaequatione latet specialis 
quidam scopulus, immo et difficultas, quia saepissime verba conveniunt tan¬ 
tum sonu vocis, minime sensu. Vertentibus enim saeculis, teste Horatio 13 , 

multa renascetitur quae jam cecidere, cadentque 
quae nunc sunt in honore vocabula, si volet usus, 
quem penes arbitrium est et jus et norma loquendi. 

Sunt certe multa vocabula quae a sensu latino in novum sensum deflexa 
sunt, ideoque eorum interpretatio et usus difficilior evadit iis qui his verbis 
in communi loquendi commercio utuntur, sensu tamen diverso 14 . 

3. Sequitur tertium accusationis argumentum, ex eo desumptum quod 
ubique fere terrarum gentes ita ab studio et amore linguae latinae recesserint 
et declinaverint, ut vix jam inveniri possint docti homines qui plenam lin- 


11. Cic., Or. 49, 164. 

12. H. Tondini, Communis omnium doctorum strmo Latinus esto, «Latinitas» 2 (W54) 92. 

13. Hor., De arte poetica, 7U-72. 

14. Cfr. Marouzeau La traduction du latin, pp. 51-63. Pari9, Lc9 Belles Lettres, 1943, 
Tertia edit. 

guae latinae cognitionem et usum habeant, plurimi in quos nulla notitia aut 
minima ipsius linguae permanaverit. Quid ergo dicendum? 

Fautores et oratores Avennici Conventus ad linguam latinam fovendam 
hic rei status non fugit. Ipse Joannes Capelle, strenuus hujus motus pro 
lingua latina antesignanus, palam in augurali oratione sententiam protulit de 
labili cadentique statu linguae latinae, quod tamen nequaquam obstare debet 
—ita clarus ille vir sentit— quominus ipsius cultum magis in dies suscitemus 
et aptiorem reddamus ad scientiam adquirendam atque evulgandam et ad 
mutuum inter doctiores commercium 15 . 

Simili modo Joannes Bayet, Ericus Burck, Goduinus Beach, Dr. J. Enk 
aliique non pauci 16 de ingravescenti linguae latinae hodierna inclinatione et 
defectu aperte et sine ambagibus locuti sunt. Ubique cultus studiumque lin¬ 
guae latinae videtur segnius procliviusque delabi. Ubique spatium temporis 
minuitur huic linguae tribuendum. Nec desunt nationes, in quibus lingua 
latina civitate illa careat, qua hodiernae linguae donantur. Illa praesertim 
exercitia obsoleverunt quae maximi momenti sunt et utilissima putantur ad 
altam linguae latinae cognitionem. Sed, ne causas omnes attingam, quibus 
lingua latina a vetere pristinoque honore paulatim decedet it, velim mecum 
attente cogites qua alacritate, quo amore in vias linguae latinae, tot angustiis 
anfractibusque implicatas, pueri jam nimium disciplinarum sarcina gravati 
ingredi possint, nunc cum discipuli saepe non pauci a linguae latinae studio 
tamquam a malo omine avertantur ipsorum parentum exemplis et verbis, 
immo —quod deterius est— pessima magistrorum institutione et ignavia? 

Re vera non est dubium quin lingua latina in dies per orbem terrae 
languescat. Solliciti anxiique haerent animo humaniores viri qui morbum 
denuntiant, causas exquirunt, remedia praebent. Sed non opus est omnia 
singillatim attingere, praesertim cum de hac re jam dudum in Palaestra 
Latina egerim l7 . Satis est dicere de re agi haud parvi momenti, quam ut 
adispiscamur prius nobis consulto opus est et, ubi consuluerimus, mature 


15. Dr. Capelle, cum primum anno 1952 de lingua latina, lingua universali egit, haec 
scripsit: «Une telle questfon parait bien t£m£raire au moment ou le latin est de plus en plus 
d6laiss£ dans son domaine naturel qu'est Tenscignement secondaire au profit des options 
modernes et techniques can 9 id£r£es comme mieux adapt^es aux besoins de Ia vie pratique». Cf. 
Latin vivant, p. 10. — Ipse Dr. Capelle in consessu augurali Avennici Conventus haec dixit: 
«Notre rencontre intervlent & une 6poque ou ies fctudes latines sont en d^clin, en p£ril m£me, 
et ou il semblc qu'avec Ia promotion de 9 Lcttres Modernes et d un nouvel humantsme celui 
qui se d^veloppe & nos yeux sur la civilisarions des machtnes. le latin doive etre renvoy£ k 
un petit nombre de sp^cialistes, comme le sanscrit*. Cf. Latin vivant, p. 40. 

16. Latin vivant, p. 51 (Bayet), p. 61 (Burck), p. 80 (Beach). p. 116, (Enk), p. 136 (Maleo* 
vati), p. 152 (Fohalle). 

17. Jlm^nez Delgado, Quo modo lingua latina iterum universalis deveniat, •Palaestra Latina 

n. 158 (1957) 161-171. 

facto. Quae cum ita sint, in consilio inceptisque constanter permanere opor. 
tet, quin unquam nos a recto proposito abducant difficultates, quaecumque 
sint, nec adversariorum impugnationes. Nam si, teste Horatio 18 , dimidium 
facti qui coepit habet, nos qui primo illo faustissimo Conventu Avennico 
ante hos tres annos coepimus, quique postea societate vincti, cui titulus est 
«Vita Latina», ulterius progressi, tanto animi fervore tantaque futuri exitus 
fid ucia firmati, Lugduni congressi sumus, nonne hoc nobis erit argumentum, 
omen, augurium rei fauste in posterum bene gerendae? 

II. RES FIERI POTEST ET DEBET 

Jam vero linguam latinam communem esse posse inter doctos et huma¬ 
niores homines nemo non videt, cum per tot saecula ubique terrarum com¬ 
munis exstiterit artium, ac disciplinarum omnium clavis et universale ve¬ 
hiculum. Latine enim juvenum institutio fiebat et disciplinae omnes ubique 
tradebantur et opera scientifica typis edi et vulgari coepta sunt. Tunc tem¬ 
poris totius orbis sapientes latine commercia publico et privato litterarum et 
doctrinarum cultu maxime fovebant; tunc Studia illa Generalia seu Uni¬ 
versitates, undique congregatis discipulis, apprime vigebant; tunc doctrinae 
et nova opera passim facile vulgabantur et ad ultimas terras pervagabant. 
Quid ergo dicendum de usu latinae linguae in Ecclesia Catholica? Quid vero 
de ipsius diuturnitate et perennitate? Nescio an alia lingua, praeter latinam, 
inveniatur, quae per tam longum temporis spatium tara fixa et tam sibi 
constans permanserit. Linguam enim latinam, si exteriores tantum quasdam 
easque perexiguas notas ex ea excipias, a Plauti Enniique aetate usque ad 
decimum ferme saeculum post Christum natum eamdem perpetuo sibique 
similem apud omnes humaniores scriptores exstitisse constat. 

Neque tantum his decem post Christum saeculis, sed ad nostram fere 
aetatem lingua latina permansit una qua scriptores uterentur et ad litterarum 
cultum, et ad disciplinas, et ad res sacras in Ecclesia Catholica. 

Atque re vera: 

A) Ad litteras. — Nam illis cadentis aetatis saeculis monachi, nonne 
jugi studio et labore antiqua litterarum monumenta codicibus seu manu 
scriptis posteritati asservarunt? Cum vero post magnum Medii Aevi naufra¬ 
gium, humana philosophia serena fronte se praebuit, nonne tum illi latinus 
adfuit sermo, validissimum quidem et ad pervestigandam veritatem et ad 
evulgandam instrumentum? Stus. Thomas, Scotus, Leibnizius, Suarezius, 
ceterique scholastici scriptores, prout tempora illa ferebant, nonne cogitata 
sua omnes latine expressa reliquerunt? Quid vero si de humanioribus scrip¬ 
toribus sermonem instituimus? Nonne omnes verbis atque exemplis linguam 


18. Hor., Epist. I, 2, 40. 

litterasque latinas magnis extulerunt laudibus easque vehementi studio ex¬ 
coluerunt? 

Eorum nomina qui a temporibus litterarum humaniorum renatus magni 
tecerunt linguam Iatinam quis numerare potest? Quam multi scripta latine 
ediderunt classicis scriptoribus non indigna? Inter quos minime tacendi sunt 
Franciscus Petrarca, Laurentius Valla, Pomponius Laetus, Petrus Bembo, 
Poggius B racciolini, Jacobus Sadoleto, Pontanus, Erasmus, Thomas Maurus, 
Budaeus, Ludovicus Vives, Antonius Nebrissensis, Sanctius Brocensis, Sili¬ 
ceus, Latomus, Antonius Muretus, Marius Nizolius, Jacobus Facciolati, Aegi- 
dius Forcellini, sescentfque alii. 

Satis sit haec eorum pauca testimonia tantum proferre. 

Ludovicus Vives in praefatione Colloquiorum de Lingua Latina haec habet 
digna quae animo infigantur: Latinae linguae permagnae sunt et ad loquendum 
et ad recte sentiendum utilitates; est velut thesaurus quidam omnis eruditionis; quo - 
niam magna et praestantia ingenia latino sermone disciplinas omnes conscripserunt, 
ad quas nemo potest pervenire nisi per linguae illius cognitionem. 

Notissimum est illud Aldini effatum: Doctorum lingua atque eruditorum 
latina semper fuit 19 . 

Inter scriptores prioris saeculi nescio an quis Arturo Schopenhauer, 
notissimo philosopho (1788-1860) praeponendus sit, cum de praestantia et 
usu linguae latinae disserit. Notanda sunt haec quae sequuntur verba 20 : 

«Cum unaquaeque lingua no9 alio medo cogitare cogat, nova quoque addiscenda aliter 
cogitandi ratio efficitur et quasi novo quodam colore tingitur, ut multarum linguarum cognitio 
non solum hanc utilitatem praebeat, ut aliorum populorum libros legere possimus, sed etiam 
opiniones nostrae variis modis et tenuissimis discriminibus significationem verborum corri¬ 
gantur perficianturque et celeritas cogitandi augeantur, cum multis lingul9 addiscendis notio¬ 
nes a verbis quasi liberentur ac solvantur. Quod emolumentum veteres linguae multo certius 
praebent quam recentiores. quod a nostra magis abhorrent neque ad verbum lis no9tra cogitata 
reddi possunt, immo postulant, ut nostras sententias totas quasi recoquamus, id e9t in aliam 
formam convertamus. Itaque raro longior aut gravior aliqua sententia dc recentioribus linguis 
ad verbum in sermonem latinum transferri potest, sed cogitata omnibus vocabulis quibus 
nunc continentur, liberanda sunt, ut quasi nuda in mente versentur, tum autem novo quodam 
corpore sunt vestienda; substantiva enim, ut hoc utar exemplo, saepe verbis exprimi debent. 
Atque haec, ut ita dicam, metempsychosis vel in aliam naturam conversio vehementer prodest 
cogitandi rationi; est enim similis 9 tatui, qui In arte chemica dicitur, nascenti, cum simplex 
materia e composito quodam proficiscitur in aliam materiam transitura, in hoc vero transitu¬ 
ram singularem habet vlm, quantam nunquam alias, et id efficit, qued nulla alia condicione 
potest efficere. Idem autem praestat sententia omnibus vocalibus privata et ex alia in aliam 
transiens linguam. Haec est causa, cur veteres linguae per se Ipsae ingenia excolant atque 
alant. 


19. I. A. Aldini, De vera latinae linguae fortunae (Casenae, a. MDCCLXXV). 

20. A. Schopenhauer, Opera Omnia, ed. Grisebach, vol. V, 299 paragr.; ct. «Latinitas» 
6 (1958) 44; «Ephemerides Llturglcae* 71 (1957) 63 68: De linguae latinae disciplina. 

Ceterum qui Latine nescit simili9 e9t homini in amoena regione versanti, sed nebula cir¬ 
cumfuso, ut parum prosplciat et ultra paucos passus omnia incerta et dubia videat. Praeterea 
qui latine nescit in plebecula numerandus est. licet peritissimus sit artis physicae et chemicae» 

Aemilius Springhetti, cl. Romae in Universitate Gregoriana Professor, 
opus edidit, cui titulus, Selecta Latinitatis Scripta, in quo scriptores recentiores 
collegit, a saeculo XV usque ad XX saeculum, qui linguae latinae exempla 
testimoniaque clariora nobis reliquerunt 21 

Nec desunt hac nostra aetate viri strenui qui lingua latina splendido et 
eleganti dicendi stilo et genere utantur. Scriptores italicos praecipuos memo¬ 
rat Guerinus Pacitti in commentariis, quibus nomen est Latinitas 22 et Studi 
Rcmani 23 , eos praesertim qui in Certamine Capitolino et Vaticano victoriam 
nuper reportarunt. Ipse Guerinus Pacitti diserte et copiose de eo loco agit 
quem hisce nostris temporibus lingua latina apud Italos obtinuerit 24 . De 
cultu vero linguae latinae apud Belgas, Batavos, Hispanos, Bavaros, Hunga- 
ros, Suecos, Americanos Civitatum Foederatarum, Neograecos, Jugoslavos 
multi scriptores disseruerunt in commentariis, quibus titulus est Per lo studio 
t Luso dei latino, Romae, non multos ante hos annos, Carolo Galassi Paluzzi 
moderatore, editis 25 . 

Nostrum non est nomina hic referre eorum omnium qui maxime de lin¬ 
gua latina hac nostra aetate meriti sunt. In commentariis quae nunc latine 
eduntur ( Latinitas, Palaestra Latina, Acta Diurna, Vita Latina 26 ) vel quae 
paulo ante edi desita sunt (Vox Urbis, Alma Roma, Scriptor Latinus, Societas 
Latina, Umjia, Lygia, Palaestra) 27 clariorum scriptorum nomina invenies. Liceat 


21. Aem. Springhetti. Selecta Latinitatis Scripta Auctorum Recentium (sacc. XV-XX), 
Romae, 1951. 

22. G Pacitti, Quem locum nostris hisce diebus lingua latina obtineat, cf. «Latinitas» 2 
(1954), 153-156. 

23. G. Pacitti, II latino «lingua t nva», ct. Studi Romani 1 (i953) 67-73; 193-194; 317-319. 

24. G. Pacitti, «Latinitas» 2 (1954) i5M56. 

25. «Per lo S*udio e Luso dei latino>. Bolletino Internazionale di studi, recerche, informa* 
zione. Direttore: C. Galassi Paluzzi. Redattore: Guido Rispoli. Istituto di Studi Romani editore. 
In iis commentariis de statu linguae latinae apud varias gentes relationes nonnullae prodierunt. 
Saepe similes relationes prodeunt in commentariis «Revue des Etudes Latines», «Estudios 
Latinos», «Palaestra Latina». 

26. Latinitas (Citta dei Vaticano), Commentarii linguae latinae excolendae quarto quoque 
mense ex officina Libraria Vaticana prodeuntes — Palaestra Latina, Trimestres litterarum lati- 
narum commentarii Barcinone (Laurla, 5) edendi. — Acta Diurna a Societate Orbiliana in 
Anglia in lucem prolata (The Orbilian Society; The Grammar School, Blackpool. — Vita Latina 
(7, place Saint* Pierre.Avignon). 

27. Romae prodierunt et per multo9 annos editi sunt, primum Vox Urbis, po 9 tea A ma 
Roma, menstrui de lingua latina commentarii. Anno 1942 Alma Roma, exstincto Josepho Fornari 
moderatore, edi de9ita e9t. — Scriptor Latinus, Francofurti ad Moenum edi coeptus est menstruus 
ad linguae latinae humanitatisque studium commentarius. — Societas Latina, periodicum So¬ 
cietatis eodem nomine appellatae, in sede ip9ius Societatis (Munchen, 8. Maximilianeum) 

t.uvi-n mihi, venia prius de oblitis viris rogata, eorum proponere nomina, qui- 
buscum mihi antiquior usus et epistulare commercium intercessit aut quorum 
nunc ex tempore memini. En tibi litterarum ordine disposita, clariora nomi¬ 
na: Andreas Avenarius, Goodwin Beach, Antonius Bacci, Petrus Bruno, Fa¬ 
bius Capaiuolo, Josephus Del-Ton, Carolus Egger, J. Enk Groningensis, Jo- 
sephus Fornari, Josephus Fonts, Joseph Eberle, Joannes B. Gandino, Victori¬ 
us Genovesi, Aloisius Guercio, Augustus Haury, Josephus Holzer, Emma- 
nuel Jov6, Josephus Llobera, Georgius Lurz, Josephus M. a Mir, Josephus 
Morabito, Aemilius Orth, Guerinus Pacitti, Hugo Henricus Paoli, Joannes B. 
Pighi, Felix S^nchez Vallejo, Raphael Santarelli, Aemilius Springhetti, Ham- 
letus Tondini, Quintus Tossati, Thomas Vinas, Josephus Wagner. Eorum 
omnium singula merita celebrare, praesertim eorum qui jam vita functi sunt, 
non est hic locus. Res ergo in aliud tempus differenda. 

Sed non est dubium quin linguae latinae usus a saeculo praeterito minui 
coeptus sit inter humaniores homines et doctos scriptores. Vehementer sane 
de hac re querebatur laudatus ille philosophus Arturus Schopenhauer 28 : 

«Pessime —inquit— actum est cum artibus liberalibus, quod sermo Latinus non Jam sit 
lingua communis omnium doctorum. Hujus enim solius sermonis usu fieri potuit, ut in Europa 
exsisteret communis res publica doctorum, quorum in usum olim omnes libri scribebantur. 
Atqui numerus hominum acute cogitantium suoque judicio utentium per se ipse tam est exi¬ 
guus, ut, si eorum civitas finibus linguarum dilaceratur, maximum damnum inferatur salubri 
eorum auctoritati. Praeterea ad hoc damnum adjicietur alterum idque majus etiam, ut veteres 
linguae disci desinant. Quas jam in Francogallia et Germania magis in dies neglegi videmus. 
Quid, quod circiter anno p. Chr. n. MDCCCXXX Corpus Juris in Germanicum conversum 
est, nonne hac re evidenter portendebatur barbariem ingruere, cum fundamentum omnium 
doctrinarum, sermo latfnus, ignorari coepisset. Nostra vero aetate res eo venit, ut scriptores 
cum graeci tum latini edantur cum adnotationibus theodisce (hoc est, germanice) scriptis, quo 
nihil potest cogitari foedius aut abjectius et indignius. Cujus rei vera causa est, quod editores, 
utcumque se excusabunt, ipsi jam nesciunt latine scribere. Adulescentes autem istis ducibus 
libentissime ingrediuntur viam pigritiae, ignorantiae, barbariei. Exspectaram hoc facinus in 
actis litteratis vituperatum iri, sed cum admiratione vidi istos sine ulla nota censoria dimis¬ 
sos esse, quasi recte fecissent. Censores nimirum eadem sunt ignorantia, fortasse etiam cog¬ 
nati editorum aut redemptorum vel bibliopolarum. 

A) Ad disciplinas — Vertente saeculo XIX Nodarius 29 , sicut paulo 
ante laudatus Arturus Schopenhauer, urgebat necessitatem latine tradendi 


editum. — Umfia, revue mensuelle de 1'Union Medicale Latine, Paris, praeconium societatis 
•UMFIA*: Union Medicale Franco Ib£ro Am£ricaine. — Lygia, commentarii Societatis linguae 
usui internationali adaptandae, Varsoviae apud Julium Krzyzanowski editi. — Palaestra f 
Leopoli in Universitate (Lwow Lemberg, via Armeniorum 8) edita. 

28. A. Schopenhauer, Opera Omnia, ed. Grisebach, vol. V, 255; cf. Latinitas 6 (1958) 47* 
ubi auctores nonnullos invenies qui jam pridem monuerant, ne studium linguae latinae negle¬ 
geretur, quibus addi potest, inter alios, Q. Moderatus Censorinus, De vita et morte latinae /in- 
guae paradoxa philologtca (Ferrariae MDCCLXXX), opus quidem omni laude dignum. 

29. A. Nodari, De lingua latina (Patavii, MDCCCXXIX). 

omnes disciplinas, etiam naturales, ad quod lexica specialia requirebat, quae 
res novas novis vocabulis significandas colligerent. 

Quod si quis nihilo secius contendat —haec habet clarus Ii. T ondini 30 —- 
Romanorum sermonem ad ea significanda deficere, quae vel hodierna vivendi 
consuetudo invexit vel doctorum investigationes pepeieiunt, adeat, si vacat 
indices illos bibliographicos, quos vocant, ad saeculum XVIII in lucem da¬ 
tos; inter alios Morhofii Polyhistorem 31 . Quot in eo recensentur doctorum vi¬ 
rorum de rebus philosophicis, theologicis, historicis, oratoriis, poeticis, cete¬ 
ris, latine scripta! Legat etiam, si vult, de eadem re Gagliuifi testimonium 32 : 

€ Latine et satis latine scribebantur disputationes severissimae de jure publico , poemata didascalica 
de pulcritudine veritatis nobilitanda, demonstrationes difficillimae de studiis mechanicis, hydraulicis, 
opticis, et astronomicis, breviter et graphice pingebantur vegetantia, fossilia, animalia; facillime vulga¬ 
bantur leges Keplerianae et prima tubi 7 orricellini prodigia; evidentissime narrabantur experimenta de 
vi electrica, de vi magnetica, de actione caloris, de multiplici aereorum fluidorumque natura. Si heri, 
cur non hodie, cur non cras ?». 

Ipse Hamletus Tondini magna exemplorum copia evincit doctos homi¬ 
nes praeclaro quasi instrumento sermone latino ad quaslibet res significan¬ 
das et usos esse et uti nostris quoque diebus 33 . Ab arte medicina principium 
sumens (pp. 25-36) exempla proponit quam plurima vanorum generum in¬ 
firmitatum et remediorum ex editis his postremis saeculis operibus, quin 
silentio praetereat illud Josephi M. Mir, C.M.F., opusculum dt meditaminibus 
ab Alexandro Fleming recens irwentts 34 . Deinde exempla affert de re mathemati¬ 
ca, astronomica, physica, pictorica (pp. 36-42), operibus non paucis ad infi¬ 
mam paginam allatis, quae de his rebus consulto latine agunt. De rerum 
novarum latina significatione exempla nonnulla proponit, quibus luculenter 
confirmet, posse nos utique hodie latino sermone res novas apprime expri¬ 
mere (pp. 42-52). Atque in primis de rebus agit, quae in cotidiano communi¬ 
que vitae usu in praesens versantur; postea de ludis qui nunc maxime vi¬ 
gent, ut de follis calciumque contentione, de birotulariorum certaminibus, de 
exercitationibus quae per montium nives prolabendo magis in dies placent; 
denique de praecipuis nostrorum dierum inventis ut exempli gratia, de tele- 
graphio, de telephonio, de grammophonio, de cinematographeo, de teleora- 
mate, mirifico illo machinamento, quo agente, sive longinquas rerum figuras 
sive sonos uti praesentes et aspicimus et audimus. 


30. H. Tondini, Latinitas 2 (1954)91. 

31. D. G. Morhofii, Polyhister litterarius, editio IV (Lubecae, MDCCXXXIII). 

32. F. Gagliuffi, Specimen de fortuna latinitatis (Augustae Taurinorum, MDCCCXXXlIIj 

33. H. Tondini, Linguam latinam ad omnium doctrinarum commercium esse ubivis aptam 
exemplis demonstratur, cf. Latinitas, 3 (1955) 24-52. 

34. Auctor in Certamine Vaticano est publica laude honestatus hoc opusculo, quod 
paulo post editum est in commentariis quibus est titulus Latinitas 3 (1955) 103T09: De Ale 
xandri Flemingi salutaribus inventis. 

Clarissimi Hamleti Tondini sententia et conclusio est, linguam latinam, 
nostris etiam diebus, aptissimum omnium esse instrumentum, quo cujusvis gentis docti 
homines utantur ad suae mentis cogitata, ad suaeque sollertiae inventa mutuo com¬ 
municanda* 35 . 

C) Ad res et disciplinas sacras in Ecclesia Catholica. — Linguam 
latinam natam ad hoc esse facile patebit, si documenta nonnulla posteriorum 
Romanorum Pontificum, per summa quasi capita attigerimus seu primoribus 
—ut ajunt— labris gustaverimus. Haec vero documenta manifesto monstra¬ 
bunt linguam latinam ab Ecclesia Catholica servatam esse, servari et in per¬ 
petuum servatum iri ut instrumentum et vinculum unitatis atque humani 
cultus fundamentum. 

1) Leo XIII. — In Epistula Plane quidem intellegis, ad Card. Urbis Vi¬ 
carium, latinam linguam enixe commendat 36 : 

«Immo apud nos plus est priscorum romanorum litteris tribuendum, tum quod est latinus sermo 
religionis catholicae Occidente toto comes et administer, tum etiam quia in hoc genere aut minus multi 
aut non nimis studiose ingenia exercent, ita ut laus illa latine cum dignitate scribendi passim conse¬ 
nuisse videatur>. 

2) Pius X. — In Epistula S. C. Studiorum Vehementer sane, ad Episco¬ 
pos universos, haec de lingua latina memoranda habet 37 : 

«In primis, quod maximi momenti et ponderis est, notari atque animadverti volumus, 
tmguam latinam jure dici et esse linguam Ecclesiae propriam. Et profecto hac lingua, si quando ne¬ 
cessitas exigat, sacerdotes disjunctarum diversarumque civitatum colloqui et scribere inter se 
solent ad sensa mentis pandenda, quae aliter inter se pandere non possent. Hac lingua, in 
quam sacri libri Vereris Novique Testamenti versi sunt, Clerus canonicas recitat precationes, 
Sacrum facit omnesque sacros ritus et caerimonias, quas Liturgia praescribit, exsequitur. Quin 
etiam Summus Pontifex et sacra Consilia Ecclesiae negotiis curandl9 in 1 itteris actisque om¬ 
nibus edendis utuntur. Accedit quod quos doctissimos libros sancti Patres Ecclesiaeque Doc- 
tores latinl scripsere, eos et huic linguae commendarunt. Sed praeterea lingua latina cum 
philosophiae, tum sacrarum disciplinarum lingua facile dicenda est. Cum enim ipsius vis et 
natura ea sit, ut aptissima existimetur ad difficillimas subtlllssimasque rerum formas et no¬ 
tiones valde commode et perspicue explicandas, hac perpetuo usi sunt a Media quae vocatur 
Aetate usque ad totum saeculum XVIII eademque usque adhuc uti solent et scriptores in 
libris scribendis sive de Theologia, 9 ive de Jure Canonico, sive de Philosophia, et magistri in 
Iisdem docendis disciplinis». 

3) Benedictus XV. — Hic Romanus Pontifex in Litteris S. C. de Se¬ 
minariis et de Studiorum Universitatibus Vixdum Sacra Congregatio 38 , 9 oct. 
1921, enixe commendat linguarum tum latinae tum patriae cultum et Epis- 


35. H. Tondini, cf. Latinitas 3 (1955) 51. 

36. Enchiridion Clericorum, n. 338, p. 172. 

37. Enchir. Cler., n 820-822, p. 172. 

38. Enchir. Cler., n. 1125, pp. 581-582. 

copos adhortatur ut diligenter provideant, «ut studium latini sermonis, qui 
Religionis Catholicae Occidente toto comes est et administer, in spem vete¬ 
ris gloriae revirescat». 

4) Pius XI. — Semel iterumque Pius Papa XI latinam linguam com¬ 
mendavit. In Epistula Apostolica Officiorum omnium, 1 aug. 1929 39 , agit pri¬ 
mum de lingua latina: 

«In litterariis clericorum ludis omni cura fovenda, ira ut eam omnes scientia et usu ha¬ 
beant recte perceptam; quod non tam humanitatis et litterarum, quarn religionis interest, quia 
sermo latinus divinitus provisum est ut mirifico esset usui Ecclesiae docenti, idemque christi 
fidelibus doctioribus ex omni genti magnum ministraret vinculum unitatis, iis dando scilicet 
non solum unde, vel locorum intervallo disjuncti vel in unum locum congregati, facile inter 
se sensa mentis et consilia conferrent, sed etiam, quod majus est, unde quae Ecclesiae matris 
sunt altius cognoscerent et cum Ecclesiae capite arctius cohaererent*. 

Ipse Pius XI, in alia Epistula Apostolica. Unigenitus Dei Filius, 19 mart. 
1924, ad summos Moderatores Ordinum Regularium aliarumque Sodalitatum 
religiosorum virorum 40 , iterum commendat linguas praesertim latinam et 
patriam. 

Nec his tantum documentis linguam latinam fovendam Pius Papa XI 
curavit. Edidit etiam paulo post Motum Proprium Latinarum Litterarum, 20 
oct. 1924 41 , vi cujus apostolica auctoritate peculiaris Schola Romae apud 
Universitatem Gregcrianam instituit litteiis latinis traderdis. In eo Motu 
Proprio instat iterum commendatque cultum et plenam scientiam latini ser¬ 
monis in clero, quod maxime, tam humani civilisque profectus, quam reli¬ 
gionis interest, praesertim ut Romanae Curiae, Cancellariis episcopalibus, 
religiosis Sodalitatibus adjutores seu officiales non desint, qui in decretis 
sententiisque conficiendis, in epistularum, quod vocant, commercio, tam de¬ 
core latinum tractent sermonem, ut eorum scripta Ecclesiam, optimarum ar¬ 
tium altricem, nullo pacto dedeceant. 

5) Pius XII. — Inter tot tantique momenti negotia muneris sui hic 
Romanus Pontifex cultum linguae latinae non neglexit. 

In oratione Magis quam , 23 sept, 1951 42 , ad Docentes ex Ordine Fratrum 
Carmelitarum Discalceatorum, aegre dolet de incuria in lingua latina colenda. 
Ejus verba digna sunt quae albo lapillo inscribantur, ut ignaviam et negle¬ 
gentiam, si qua in nos nostrasque scholas irrepserit, longe depellamus. 

«Pro dolor! latina lingua, gloria sacerdotum 43 # nunc languidiores usque et pauciores habet 


39. Enchir. CUr., n. 1154, pp. 606 608. 

40. Enchir. Cler., n. 1185, pp. 636-637. 

41. Enchir. CUr., nn. 1200*1202, pp. 644-648. 

42. Acta Apost. Sedis 43 (1951) 737. 

43. Aem. Springhetti, Lingua latina, gloria sacerdotum, cf. Monitor Ecclesiasticus 7b (1951) 
659*676. 

cultores! Quid digne celebret hunc Imperialem sermonem -paooiXixy) 7 X 1000 « a Graecis appel- 
labatur— quae vera non enuntiat sed sculpit, quae In edictis et sententiis peculiari splendet 
gravitate, quae in Latina Ecclesia liturgico fruitur usu, quae denique Catholicae Ecclesiae est 
magni pretii vinculum? Nullus sit sacerdos, qui eam nesciat facile et expedite legere et loqui! 
Praeter haec utinam oriantur inter vos haud parvi et pauci qui etiani presso et eleganti dicen¬ 
di genere eam scribere valeant* 

Exstat etiam, ex Sacra Congregatione de Seminariis et Studiorum Uni¬ 
versitatibus, Epistula. 27 oct. 1957, ad Excellentissimos locorum Ordinarios 
data, De latina lingua rite excolenda . In ea neglegentia et incuria linguae lati- 
nae in ipsis clericorum seminariis palam significantur et remedia proponun¬ 
tur, quibus recta et fructuosa linguae latinae institutio instauretur et maxima 
veneratione colatur lingua quae vere imperialis est et propria Ecclesiae et 
Sacerdotis 45 . 

5) Joannes XXIII. — Demum qui nunc moderatur Ecclesiam Catho¬ 
licam recens iis, qui Romam ex omnibus nationibus ad Ciceronianum Con¬ 
ventum celebrandum convenerant, paterno amore et gaudio in Aedibus Va¬ 
ticanis acceptis, postquam eis primum gratulatus est de praeclaris studiis, 
quibus ipsi acriter et diligenter darent operam, queri postea coepit de iis, 
qui mira progressione artium abnormiter capti, latinitatis studia et alias id 
genus disciplinas repellere vel coercere non desinunt, eisque hanc magni 
quidem momenti adhortationem instantissime protulit: 

• Hac ipsa impellente necessitate, contrarium prosequendum iter esse putamus. Cum 
prorsus in animo id insideat, quod magis natura et dignitate hominis dignum sit, ardentius 
acquirendum est id quod animum colat et ornet, ne miseri mortales similiter ac eae quas fa¬ 
bricantur machinae, algidi, duri, et amoris expertes exsistant» 46. 

Ex his allatis testimoniis a posterioribus Summis Romanis Pontificibus 
desumptis, haec quae sequuntur satis constant: 

I. Linguam latinam longo tractu temporis fuisse inter doctos commu¬ 
nem et ad artes humaniores et ad res scientificas tradendas et evulgandas. 

II. Eam magno honori semper et ubique Ecclesiae Catholicae fuisse 
eamque ut propriam et imperialem linguam omnibus, clericis praesertim, 
sine ulla intermissione temporis semel iterumque commendatam esse. 

III. Eam aptam ad quaecumque mentis cogitata exprimenda et animi 
sensus, etiam de rebus recens inventis, semper habitam esse. 


44. Acta Apost. Sedis 50 (1958) 292*296. 

45. De hac Epistula inter alios disseruerunt: M. Noirot, Le latin, langue vivante de 1’Egli - 
«L'Ami du Clerge*, 68 (1958) 537-546. - J. M. Mir, C. M. F., De lingua latina rite excolenda , 

• Palaestra Latina», n. 165 (1959) 1*19; •Commentarium pro Religiosis, 38 (1959) 94-111. — 
J. Campos, Sch. P Una vez mds sobre el grave problema «De lingua latina rite excolenda », *Hel* 

mantica», 10 (1959) 207-220. 

46. Acta Apost. Sedis 51 (1959) 301* 

IV. Eam, per tot saecula ab Ecclesia Catholica et a doctis hominibus 
usitatam, humani cultus fautricem fuisse et religiosae populorum concordiae 
servatricem, ita ut de lingua latina dici possit quod Plinius 47 de Roma dice¬ 
bat: <tot populorum discordes ferasque linguas sermonis commercio contraxit>. 

Quae cum ita sint, nequaquam supervacaneum nec commenticium di¬ 
cendum consilium de usu linguae latinae nostra aetate inter doctos et huma¬ 
niores homines, tum in frequentioribus ex omnibus nationibus conventibus, 
tum in libris et commentariis majoris momenti edendis, tum in epistulari 
doctorum commercio, tum in disciplinis tradendis, praesertim in Athenaeis 
seu Universitatibus, quae et alumnorum numero et gentium varietate cele¬ 
briores putantur. Ita fiet ut docti homines ubique terrarum facile inter se 
intellegi possint, et libri et commentarii praecipui, sine interprete, legi pos¬ 
sint ab omnibus qui humanioribus litteris vacaverint. Nonne hoc videtur 
mirificus quidam et singularis fructus ex linguae latinae institutione? Mihi 
saltem ita jucunda adulescentium in lingua latina institutio apparet ut non 
modo omnes abstergeat hujus laboris molestias et eas quae feruntur Aetna 
graviores difficultates, sed vitam efficiat mollem, laetam, magnique commodi, 
cum ex ea maxima gignatur animorum conjunctio et doctorum omnium so¬ 
ciata civitas. 

Unde exstat conclusio: Latinus sermo his quoque temporibus doctrina¬ 
rum omnium et disciplinarum communis esse potest et debet. 

Sed cum magni momenti sit non tantum finem rei seu objectum prae¬ 
stituere, sed etiam ea inquiiere quae magis consentanea et convenientia sint 
ad hunc finem obtinendum, agere quoque oportet de ratione et via qua ser¬ 
mo latinus universalis iterum deveniat. 

J. Jim£nez Delgado, C. M. F. 


47. Plln,, Nat. Htst. III, 3 



Ite rum de faciendis novandisque 

verbis latinis 


Josephus Ijsewijn, cimus, rerum investigator apud Belgas, iterum de 
faciendis aptandisque novis verbis disputavit; idque Palaestram Lati¬ 
nam legentes, ex fasciculo 167, p. 159 mense octobri hujus anni ccm- 
pertum habent. 

Quae cl. vir illa epistula multisque in ea allatis argumentis evin¬ 
cere conatur hac fere continentur sententia ■ Si lingua latina nostra adhuc 
aetate vivit —ut nos volumus et probamus — novis verbis est augenda et 
locupletanda, idque ea ratione qua aliae recentiores linguae faciunt; ac- 
cipiat ergo novas voces ex hodiernis linguis. 

Cui sententiae nullum aptius responsum dari posse arbitror quam 
si lucubratiunculam illam —quam nuper Congressui Lugdunensi de /in- 
gua latina proposui — sociis et lectoribus legendam deferam. 

In ea enim, ut alias fecimus, de hac novandorum verborum spinosa 
quaestione iterum disceptavimus. Idque sane profiteor sententiam cimi, 
viri J. Ijsewijn non esse rejiciendam; quam si ratione et cogitatione tantum 
amplectimur, in universum accipiendam esse arbitror; 'sed si in re et usu, 
vel maxime considerandum, inquirendum, disputandum esse censeo prius 
quam novae voces ex linguis romanis eductae in latinum recipiantur ne 
ossoribus et linguam latinam male callentibus et tractantibus —ut saepe 
fit — porta et via aperiatur. Pessima ubique leguntur abjecta et prostrata 
latinitate; ne igitur his opem feramus et nostra incuria ansam praebea¬ 
mus. Nam haec est facillima via: ex nostris verba facere latina. Cauto est 
procedendum.*Omnibus ponderatis argumentis, non nulla tandem vocabu¬ 
la in latinitatis thesaurum recipiantur. 


Doctorum sententiae 

Quaestio de fingendis novandisque verbis, quae novas rerum inven- 
tiones significanter exprimant in omnibus fere linguis haud paucis gravatur 
difficultatibus. 

Sunt scriptores qui in omnibus verbis et locutionibus et in toto sermo¬ 
nis tenore expolitam perquirant puritatem et elegantiam, novas voces devi¬ 
tent et externas vehementer repugnent; alii vero sermonis puritatem consec¬ 
tantur quin voces ex ipsa lingua deductas aut ab aliis linguis prudente r 

petitas civiumque usu tritas improbent cum multitudinis judicio et usui 
cedendum sit. 

Quae varia agendi doctorum ratio et diversa hominum placita generatim 
in omnibus linguis inveniuntur. Viri enim litterati et coetus illi qui «Lin¬ 
guarum Academiae* dicuntur multa rejiciunt et improbant verba atque 
strenue enituntur ne in linguam recipiantur. 

Et quanquam civium multitudo —penes quos et jus et norma loquendi— 
saepius voces illas ab eruditis effictas non probat neque illas quae e priscis 
linguis eruuntur, attamen haec pugna et certamen contra novas irruentes 
voces, multum confert ad ipsam sermonis puritatem et integritatem; ita sal¬ 
tem fit ne in verborum monstra delabamur ex sententia praeceptoque 
sapientium. 

Graecos et Romanos sequimur 

Haec vero dispar opinandi ratio et vetus contentio vel apud Graecos 
fuit inter eos qui «analogiam*, id est absolutam sermonis puritatem consec¬ 
tabantur, et «anomaliam*, id est quandam in verbis adhibendis libertatem; ac 
vel in ipsis optimis scriptoribus romanis patet; nam si Caesar, gravis linguae 
latinae et castissimi sermonis auctor, omnem vitat novitatem, Cicero contra 
in epistulis familiarem adhibet sermonem, et usu doctus ac necessitate con¬ 
strictus —praesertim cum notiones philosophorum Graecorum in linguam 
latinam invehit—, multas reperit voces, quas non sine aliqua haesitatione 
primum adhibet, sed deinde his plene pro latinis utitur (in quibus qualitas , 
medietas, praenotio, comprehensio, perceptio, dialectica, perspicuitas ...). Nam ipse 
Tullius in libro De finibus, 3, 25 haec gravissima de novandis verbis scripsit: 

«Stoicorum autem non Ignoras quam sit aubtlle vel spinosum potius disserendi genus 
idque cum Graecia tum magis nobis, quibus etiam verba parlenda sunt Imponendaque nova 
rebus novis nomina. Quod quidem nemo mediocriter doctus mirabitur cogitans In omni arte, 
cujus usas vulgaris communisque non sit, multam novitatem nominum esse, cum constituan¬ 
tur earum refum vocabula, quae In quaque arte versentur. Itaque et dialectici et physici verbis 
utuntur Iis, quae Ipsi Graeciae nota non sint, geometrae vero et musici, grammatici etiam more 
quodam loquuntur suo. Ipsae rhetorum artes, quae sunt totae forenses atque populares, verbis 
tamen in docendo quasi privatis utuntur ac suis. Atque ut omittam has artes elegantes et 
Ingenuas, ne opifices quidem tueri sua artificia possent, nisi vocabulis uterentur nobis Incog¬ 
nitis, usitatis sibi. Quin etiam agri cultura, quae abhorret ab omni politiore elegantia, tamen 
eas res, In quibus versatur, nominibus notavit novis. Quo magis hoc philosopho faciendum 
est... Quodsl In ea lingua quam plerlque uberiorem putant, concessum a Graecia est ut doctis¬ 
simi homines de rebus non pervagatis inusitatis verbis uterentur, quanto id nobis magis est 
concedendum, qui ea nunc primum audemus attingere? Quamquam ea verba, quibus instituto 
veterum utimur pro Latinis, ut Ip9a philosophia, ut rhetorica, dialectica, grammatica, geome 
tria, musica, quamquam latlne ea dici poterant, tamen, quoniam usu percepta sunt, nostra 
ducamus 1». 


1. Cf. etiam de fin lt 3, 4, 15 et 17 allo9que locos; et locupletissimum scriptorem R. Pon- 
celet, Cicfron traducimur de Platon, Paris, 1957. — Tullius saepius de novis verbis faciendis 

Sed et Plautus in novis pariendis vocibus praecipuus est auctor et 
magister 2 , et Lucretius, Sallustius 3 , Horatius aliique nobilissimi scriptores, 
et in posterioribus Aulus Gellius et Fronto 4 praestantissimi exstiterunt. 

Qui litteras et humanitatem coluerunt 

Sed qui latinitatem coluerunt cum litterae in multis civitatibus renasce¬ 
bantur eandem secuti sunt viam et disparem sententiam; sunt enim in his 
qui omnem latinitatis thesaurum, iliumque solum, retinere contendant; alii 
vero ratione et usu fingunt et accipiunt novas voces. 

Nostrae aetatis scriptores 

At cum iterum doctiores hanc quaestionem summo studio excitent et in 
medium proterant —quam nos viam sequi oporteat nostra hac aetate, cum in 
immensum excrescant novae rerum inventiones novaque desiderentur voca¬ 
bula latina ad eas res designandas—, opiniones rursus sunt in partes discis¬ 
sae. Quae quidem res si mente et cogitatione tantum esset expendenda, 
paucis praeceptis definiretur: omnes enim scriptores puritatem linguae in 
universum se servaturos profitentur, sed rei difficultate coacti novas voces 
aut novas verborum significationes ex ipsa non fugienda linguae evolutione 
inducunt. 

Sermonis genera distinguamus 

Hanc tamen quam tractamus de novandis vocibus latinis quaestionem 
valde implicatam esse censemus; in quam animi ingeniique conformatio, 
scriptores quos quis legerit, natio ex qua quis ortus aliaque maxime confe¬ 
runt. Et ideo ut omnem devitemus in re confusionem, sermonis genera 

* 

diligenter et accurate esse distinguenda arbitramur: 

1. Sint utique viri eruditi ac litterati qui vigilanti cura puritatem linguae 
latinae ejusque majestatem tueantur eamque servent. Quam majores adepti 


disserit et, quam Insequi oporteat viam, ostendit et praecepta dat utilissima; cfr. Verba vel 
novitate vel conjunctione facta apud Ciceronem (P. Bruno, Latinitas, 2 (1954) 274 ssq.), ubi praeci¬ 
pui de re apud Ciceronem loci commemorantur; lege quoque de novandis verbis Springhetti, 
Institutiones stili latini, Romae, p. 70 sqq. 

2. Cfr. J. Cousin, Evolution et structure de la langue latine, Paris, 1944, cap. IV, et praecipue 
pg. 14 4 * ssq. — In multis, qui seligi possunt, locis hos legas; operam adjutabilem (Mi/., 1 i44); 
homines spissigradissimos (Poen., 506); albicapillus (Mi/., 631); plagigeruli (Most., 875); pergraeca¬ 
mini (Most., 22)', pedisequa (Aul., &07); furcifer (Most., 1172); mercimoniis (Amph., I; falsimoniis 
(Bac ., 541); nictet (Asin ., 789), cet. 

3. Cousin, Ibidem, toto cap. V. — Cfr. etiam de his scriptoribus et de verbis ab his 
usurpatis A. Meillet, Esquisse d’une histoire de la langue latine, Paris, 1948, pp. 165 21b 

4. R. Marache, M ots nouveaux et mots archaiques chez Eronton et Aulu-Gelle, Paris, 1957. 

sunt et consecuti gloriam in lingua scienter tractanda, eam persequantur suis¬ 
que scriptis excolant. Exquisita et perfecta animi institutio, amplius rerum 
studium et quasi conservationis innatus sensus hos praeclaros viros in eam 
animi severitatem inclinabunt; quos veneremur oportet et debito afficiamus 
obsequio. 

Neque tamen nimium putide hanc consecternur puritatem et elegantiam, 
aliter in vitium declinabimus. Veteres enim Romani innumeras et minutissi¬ 
mas nostras res numquam cognoverunt hasque nos vetere tantum thesauro 
— nimium vago nimiumque verborum inopi— dilucido significantique verbo 
nullo modo exprimere possumus. 

2. Cum his autem viris, excultiore puritate ornatis, alii erunt quoque 
qui totam syntaxim diligenter servantes toriusque linguae colorem et tenorem, 
novas voces e novis notionibus aut inventis prognatas minime respuent cum 
ad commodam sermonis intellegentiam necessariae sint aut admodum utiles. 

3. Aliud denique sit oportet dicendi genus technicum et vulgare quod 
in sermone cotidiano et technico possit adhiberi; eoque utantur qui res 
technicas tractant aut vulgarem adhibent sermonem. Qui tamen normas 
praeceptaque superioris dicendi generis sequantur oportet, quod ejus fieri 
possit; necessario tamen multas adhibere debebunt voces novas vel ex ipsa 
lingua latina deductas aut e graeca aut e nostris linguis. 

Discrimen vero quod proponimus in genere dicendi dijudicando quo 
scriptor usus est, semper perpendatur oportet; quo vituperare et criminari 
prohibebimur eos qui aliam insequantur viam, dummodo colorem et gram¬ 
maticam servent latinam. 

Aliarum linguarum exemplum in novis vocabulis 

At haec novarum vocum in linguas inductio in omnibus nationibus 
liquido patet. Si enim manu contrectas volvisque volumina Academiae Co- 
lumbianae 5 , ut exemplum proferam, contentionem cuiamque statim perspi¬ 
cies qua viri illi doctissimi sermonem patrium purum incorruptumque servare 
conantur, quasdam improbant voces et locutiones, alias proponunt ad rectam 
linguae normam educendas, aut usui et populi voluntati obsequi tandem 
coguntur. 

Multa sunt quoque in Hispania et nationibus hispanicis Americae 
vocabula ex anglico sermone desumpta, eaque praesertim inducuntur quae 


5 Cfr. c. gr. Boletin de la Academia Colombiana , 7 (1957) 292 ssq., ubi dc vocibus dispu. 
tatur: planeamiento, planeacidn (quae probantur); plantficar, planificacidn (quas vitari oportet); 
Pachiller, bachtllera ( .« hablador»), desahucto , onzavo (onceavo), dozavo (doceavo); erario (publico); 
hasta tanto. Scribendum gripa, grtpe, grtppe? (Jbid 7, (1957) 427). Erratizacidn («destruccitin de 
ratas»): omnino vitandum. EstAmetro, estaciCmetro, microsurco (]bid., 8 (1958), 77 ssq.). 

ad artes et exercitationes gymnicas spectant 6 ; pari ratione in aliis civitatibus 
sermo anglicus praecipuus in novandis vocabulis nunc habetur. 

Diversa habenda est ratio in novis verbis latinis 

At id, quanquam verum est, tamen doctissimi viri asserunt linguam 
latinam non eadem demitiendam esse norma atque hodiernas linguas. Lingua 
enim latina multis vocibus multisque significationibus, a majoribus acceptis, 
perpetuo immutata perstare debet et in his tantum rebus quae in artibus, 
disciplinis recentibusque inventis novantur, prudenter novis augeri et ditari 
vocibus potest et debet. Quod sane vel priscis temporibus factum est, ut 
supra diximus, et cum christiana prodiit religio — quae sua doctrina, divinis 
institutis sacrisque ritibus haud paucas in linguam latinam novas invexit 
notiones et voces—, et toto medio aevo ex barbaris gentibus multa sunt 
recepta verba a latinitate non parum aberrantia praesertim in nominibus 
propriis ac vel in aliis quae quodam tantum sunt colore latino intincta. 

Rem ipsam perpendamus 

Quod si ex his quae diximus ad rem ipsam considerandam accedimus, 
quam doctissimus vir J. Ijsewijn sua attigit epistula, non infitior perobscuram 
et difficilem vel peritissimis viris hanc apparere quaestionem, quam, si sol¬ 
vere nequimus, nonnihil saltem illustrare curemus. 

1. Argumenta quae sunt a cl. viro Josepho Ijsewijn in medium prolata 
non sunt aspernanda, sed suo pondere consideranda et pensanda. 

2. Qui de hac re nuper scripserunt et quasi praecepta condiderunt 
(Springhetti, Egger, Bacci, G. Pacitti...) id assequi conati sunt ut lingua lati¬ 
na non tantum sua indole suoque colore pura et integra in scribendo 
servetur, sed etiam ne nimia novatorum verborum copia aut ex aliis linguis 
desumptorum foedetur; quibus clarissimis viris consentire debemus. 

3. Id tamen esse retinendum, sermonem nostrum latinum paucis novis 
verbis non adeo commaculari quam si syntaxim, dicendi colorem, textum 
ipsum orationis totamque ipsius linguae indolem negligamus; hanc praecipue 
latinitatis naturam summo studio servandam curemus. 

4. Voces illae, quae novam et propriam significant notionem novo 
verbo exprimi debent (in quibus memorari oportet cafeum, chocolatam , taba¬ 
cum, gasum-gasium, anilinam , liram , doliare -is, aureum florinum, pesetam, platinum, 
blendam, cobalturn, zincum , volframium, cetera quam plurima). Hae tamen voces 
res significant sua natura proprias, singulares et fere Romanis prorsus incog 
nitas. In aliis effingendis dubium erit et inter doctos disceptatio: ut jungla, 


6 . E. Lorenzo, EI anglicismo en la Espat\a de hoy, Arbor , 32 (1955), 262*274. 

Monsones, banana: quas memorat doctor Ijsewijn (cfr. Palaestra Latina, 29, 

1959, 160). 

5. Non certe infitior recentiores linguas multas usurpare voces quae 
ab aliis linguis desumuntur, ut laudatus doctor Ijsewijn (ibidem) monuit 
luculentisque commonstravit exemplis. At haec est quidem ratio facilior et 
commodior res exprimendi, sed cum saepenumero haec verba cum indole 
linguae latinae non conveniant, tot exteris verbis latine male conformatis, 
ipsam commaculabunt linguam. Romani enim licet multa a Graecis aliisque 
civitatibus accepissent vocabula, tamen plura ex ipsa lingua deducere curarunt, 
ut multotiens Plautus, Cicero 7 aliique fecerunt. Sequamur igitur Ciceronem 
qui multas innovavit voces, et notionem seu rei sensum quoad perfectius potuit ex 
graeco in latinum convertit 8 . In quo nos maxime elaborare debemus ut res novas 
ex ipsa rei significatione nominemus ut in aliis saepissime fit linguis. Quam et 
nos servemus normam, ut e. gr. in voce film latine reddenda, ejusque sensum 
in latinam vocem pelliculam transferamus. 

6. Neque illam negabo difficultatem in vertenda voce *radar>, quam 
quidam ut liquido planeque intellegerentur, non dubitarunt in latinum 
verbum radar, *aris (radarium, ii) transferre. Clarissimus tamen vir C. Egger 9 
eam vocem in Congressu Avennico improbavit; contra, in eodem coetu G. 
Pacitti in latinitatem induci voluit; quamquam deinde ne illud sententiarum 
discrimen appareret, ab actis congressus novum vocabulum est deletum. 
Attamen hanc in illis computare licet vocem quae vere technicae dici et 
haberi debent: ita multi censent, quibuscum et ros, ex ipsa rei nominandae 
difficultate, facile consentiemus. 


}. M. a Mir, C. M. F. 


7. Cfr. G. Devoto, Storia della lingua di Roma, Bologna, 1944, pg. 127 et 144 S9q.; ct scrip¬ 
tores supra memoratos. 

8. Cfr. de fin., et R. Poncelet, ut supra (sub n. 4). 

9. Cfr. Palaestra Latina, 39 (1959) 99. 

LIBER 5, 312 «denique non monimenta virum dilapsa videmus, 

quae crepero poro nihilumque senescere credas*. 

Postquam ex nutilis vocabulis (312) recte «crepero poro* integram lec¬ 
tionem restitui, nunc etiam tnihilumque» negationem optimam ad verbum 
«senescere* trahendam esse arbitror; nam ex litteris sensu cassis «sibicum- 
que* facilius id «nihilumque» restitui potest; «nihilumque» significat |irj$£v 
«vel omnino non» 

5, 672 nec nimis incerto... tempore 

ita scribi debet «nimis» pro codicum errore «minus»; praeterea ponen¬ 
dum est adjectivum «incerto» eadem ratione atque in versu 5, 676 «non 
nimis incertis in partibus anni». 

5, 692 «annum sol in quo confudit tempora serpens...» 

pro codicum verbo «contudit» simplici mutatione recta ratio exstitit 
«confudit»; hoc verbum est perfectum loco aoristi gnomici Graeci «confudit» 
significat idem atque «con|ungere solet»; litteras t et /inter se mutuari notis¬ 
simum est. 

5, 747 «rodit Hiems; sequitur crepitans hanc dentibus Algus». 

post versum 746 «rigorem» interpungendum est; sententia verbi adfert 
duo ob/ecta «nives» et «rigorem» habentis terminata; codices versus 747 
exhibent «redit» quod falso scriptum est pro «rodit»; in fine vs. 747 «Algus» 
majuscula littera A pariter atque «Hiems» ut persona scribendum est. «Al¬ 
gus» ut «vulgus» formatur et subjectum est. 

5, 805 tum sibi terra dedit primum mortalia saecla. 

terra igitur procreavit homines; consentaneum est terram ut almam ma¬ 
trem sibi ipsi hos homines tulisse, non Memmio; propterea «sibi» scribatur 
oportet, non tibi. 

5, 888 «tum demum puerili aevo floreta Juventas efficit. .» 

vox «Juventas» majuscula littera J reddenda est, quod dea juventutis 
exprimitur; haec dea efficit (non «officit») «floreta»; codices scripserunt «flo- 
renta»; sed «floretum» est forma verbi, quod «flores» significat; «efficit» 
recte sonat; litterae enim «e» et «o» (E et O) saepissime mutuantur; «flore¬ 
tum» legitur in Thesauro linguae latinae. 

5, 944: «miseris mortalibus apta»: 

ponendum est «apta» pro falso illo «ampla» codicum; nam haec vox 
«amplo* (944) idem vult ac «multa* (943); at «multa» et «ampla* est tauto- 
tologia; non autem necessarium erat (944) multitudinem pabulorum vel ci¬ 
borum exhibere; sed qualitas pabulorum, durities ciborum indicanda erat, 

quae vere misera et miseris mortalibus apta erat; illud «apta» vel per ironiam 
dictum est (germanice = gut genug); error codicum («ampla») ita ortus videtur 
esse: primo recte «apta» exaratum, deinde falso «apia» (l pro t) adhibitum, 
unde «apia» in «ampla» injuria pervenit. 

5, 951 codices repetunt ex fine antecedentis versiculi tumida saxa> (950) r 
quod nuilo modo 951 iterari debebat; perspicuum certe est «umida saxa» non 
esse miracula neque divina, quapropter nihil erat, cur illa vana «umida saxa» 
bis scriberentur; tales repetitiones earundem vocum in versibus contiguis 
saepius in carmine Lucretii observantur, id quod documento est textum illius 
poetae non paucis locis miserrime descriptum esse; pro falsa scriptione 951 
proponere velim: «livida stagna»; nam «livida» perbene pro «umido» propter 
litterarum similitudinem collocari potest: Vergilius et Seneca «livida» (ut 
colorem aquae) adhibent; et «stagna» in Ciceronis versibus invenitur; ad 
extremum ergo 5. 951 scribatur oportet: «livida stagna*. 

5, 1010: «vergebant, nunc dant aliis sollertius opso ». 

Homines qui prioribus temporibus satis imprudenter veneno ad necan¬ 
dum utebantur, postea «opso» (=cibo) id admiscebant, ut homines de me¬ 
dio tollerent; cum in superiore versu «ipsi» legeretur, scriba v. 1010 quoque 
«ipsi» per inscitiam posuit pro recta forma «opso» ex Graeca voce o^ov cap¬ 
ta; «opso» male scriptum (= CPSC) ad illud «ipsi» scribam inducere potuit. 

5, 1179: «fortunisque ideo longe praestare probabant»; 

in extremo versu (1179) «probabant» scripsi pro codicum errore* pu¬ 
tabant»; nam hoc «putabant» falso ex versus 1178 fine repetitum est; saepe 
enim in Lucretii carmine duo vocabula ejusdem formae in fine duorum ver¬ 
suum sese excipientium iterata demonstrant sine dubio alteram vocem erro¬ 
neam esse; quamobrem secundum illud «putabant» (1179) in «probabant* 
mutandum erat, quae vox («probare») decies apud Lucretium legitur; post 
prius «putabant» (1178) ponendum erat verbum multo fortius, quia con¬ 
junctione («ideo quod») demonstratio quaedam et argumentatio inducitur, ad 
quam verbum «probabant» optime quadrat. 

5, 1189 ita emendetur necesse est: 

«per caelum volvi quia Noctiluca videtur, 

1190 luba Dies et Nox et Noctis signa severa... 

Prius falso legebatur 5, 1189 «quia nox et luna videtur»; scriba non 
jam illud nomen «Noctiluca» (= luna) intellexit et ita sponte sua mutavit: 
ex syllaba NOC fecit NOX; ex syllaba TI fecit ET; ex forma LVCA fecit 
LVNA; sed «noctiluca* (= luda) rectissime hoc loco se habet, ut patet ex 
his locis: cf. Laevius fr. 26 (Baehrens). Varro, Men. 292. de hng. lat. 5, 68. 
6, 79. Horatius, carm. 4, 6, 38. Aevienus, Ora 429. Macrobius, Sat. 3, 8, 3. 
Stolz-Schmalz Lateinische Grammatik (5. Aufi. 1928) pg. 204, 4. G. Wisso- 
wa: Religion und Kultus der Roemer (2 Aufl. Muenchen 1912) 316. 

5, 1190 autem «luba Dies» denique restituendum est ex falsa voce «lu¬ 
na»; nam litterae utriusque vocabuli (luba et luna) prope eaedem cognoscun¬ 
tur et facile confunduntur; luba (e Graeca voce Xotjirj) significat «fluenta ra¬ 
diorum diei». Dies est divinitas sicut Nox. Dies est hoc loco priscus genitivus. 

5, 1192 nubila, sulci, imbres... 

«sulci» sunt ignes meteororum, quae vox optime quadrat ad enumera¬ 
tionem naturarum inferiorum; vocem «sol» autem sidus altissimum inter has 
res injucundas, ut sunt «nubila, nix, fulmina», collocari erratum est. 

5, 1193 ita emendandum est: «pavidi fremitus» pro falso «rapidi fremi¬ 
tus»; minime de celeritate vel rapiditate fremitus hoc loco agitur, sed de 
effectu fremitus; describitur, quomodo homines fremitibus pavidi ac timidi 
fiant; «poetae enim est hoc loco pavores hominum ostendere et exponere, 
unde hujusmodi exsistant pavores, «pavidi» (5,1193) eodem sensu activo 
usurpatur atque jam 2, 44-45 «religiones pavidae»; «pavidi» (5, 1193) etiam 
propter «murmura magna minarum» scribendum est, quia illae «minae» jam 
fremitibus incipiuntur; scriba denique falsa littera R in primo versu posita 
falso «rapidi» pro vero € pavidi» locavit; cf. Ovid. Fasti 1, 16. Statius, The¬ 
bais 5, 567. 

5, 1386... «referta» 

lectio et scriptio difficilior «referta» (sc. tibia) pro illo tradito «reperta» 
in textu ponenda est, quae sic explicatur: tibia per avia nemora, per silvas 
saltusque, per loca deserta pastorum plene fit efficax: in illis enim partibus 
naturae tibia ad maximum effectum pervenit; quam ob rem «referta» tibia 
vocatur (aprds avoir diveloppi pleinement sa force et son effet); quasi forma depo¬ 
nens sensu reflexivo affecta est. 

5, 1391 «cum satiate cibi; vatum sunt omnia cordi». 

«vatum» scribendum est pro vanis vocibus «nam tum»; «vates» autem 
est ille, qui canit; cf. Cicero, De Divin. 1, 50, 114 «fauni vatesque canebant»; 
De Divin. 1, 50, 115 «similiter Marcius et Publicius vates cecinisse dicun¬ 
tur»; cf. versus ante 1391, ubi 1380 «cantu», 1385 «canentum», 1406 «can¬ 
tus» legitur. 

LIBER 6 6, 49 «quae fuerint, sint placato conversa pavore... 

codices scripserunt «favore» (FAVORE), quod simpliciter in rectam for¬ 
mam «pavore» corrigi potest; nam «pavor» statum inquietum significat, qui 
pacandus est; litteram E facile in P(avore) mutari manifestum est. 

6, 131 «saepe ita dat pavidum sonitum displosa repente». 

pro «parvum» verisimiliter «pavidum» poni debet, quod cum «ita» con¬ 
fundendum est «ita pavidum sonitum»; cum vensicula parva sonitum pavi¬ 
dum facit, res memoratu digna est. 

6, 201 «semina convolvunt in nubibus atque ita cogunt...». 

intra nubes semina «ignis colliguntur, ergo «in nubibus»; praepositio 
«in» per haplographiam post syllabam finalem «-unt» (convolvunt) vel ante 
«nu-* (nubibus) omissa est. 

6, 218 «terrore ETQUE sonis fulgit nulloque tumultu». 

«etque» pro «et» codicum scripsi ratione formae Graecae xa! te habita, 
quae apud Homerum in Iliade 9 ( 159, et 10, 224 occurrit ad metrum sup¬ 
plendum, cf. Franz Passow: griechischen Sprache (Leipzig 1857) sub voce Te 
(pg. 1838). 

6, 223: Praeter ictus et signa vapore inusta fulmina etiam hoc efficiunt, 
ut €semel> (id est: uno ictu atque tenore nec pedetemptim nec sensim) tecta 
domorum accendat. 

Ita lacuna versus illo «semel» suppleto recte completur. 

6, 490 «tam magnis modulis tempestas atque tenebrae...» 

hoc loco agitur de immensis molibus nubium; codicum lectio «montis» 
mutilata est ex «modulis»; haec vox idem ac «modus» significat quantitatem 
vel ambitum. 

6, 555 «ut vas internum non quit constare...» 

«internum* significat hoc loco eam rem, quae vase ipso continetur, et 
idem respicit, quod «intus» versu 6, 556 in fine indicat; codices exhibent 
solum partem «inter», syllaba «num* per haplographiam ante «non» excidit. 

6, 755 «sed natura loci hic opus efficit ipsa suapte» 

ad hiatum evitandum «hic* addidi, quod quasi per haplographiam post 
«loci» periise potest; «hic» idem valet atque «hoc loco». 

6, 762 « Puteoli » temporibus Lucretii multo majoris momenti fuerunt 
quam alioquin notum est. Cicero Cumis prope Puteolos praedium Cumanum 
possidebat; Puteolis divitissimi mercatores habitabant, qui ex commercio na¬ 
vium orientalium opulenti facti etiam senatores romanos permovere pote¬ 
rant, ut res politicas aliter dirigerent; de villis Ciceronianis egit O. E. Schmidt, 
Ciceros Villen (Neue Jahrbucher von Johannes Ilberg; vol. 3 (1899) 486- 
489). 

6, 983 «... et habere suam fortunam quaeque viasque». 

post versum 6, 982 ubi jam vox «natura» adhibita est, verisimillimum 
est «fortunam» (983) exaratum primo esse, quod librarius non intellegens 
ejecit, pro quo iterum «naturam* posuit; fortuna vero idem fere ac natura 
valet; poeta autem vocabula variare solebat. 

6, 1127: «hominum in pastus...». 

praepositio «in» post vocem «hominum» haplographia (M = IN) periit; 
ut 6, 1126 «fruges persidit in ipsas», ita (persidit) *in pastus... cibatusque* 
(pestilitas). 

6, 1156 «atque animi torpebant vires totius, omne...» 

codices scribunt «animi prorsum...»; ubi «prorsum» nihil valet; propo¬ 
no «torpebant», cujus subjectum «vires» (totius animi) est; «totius»* in prima 

syllaba metri causa accentum accipere debet; «torpebant» respondet verbo 
versus sequentis (1157) «languebat». 

6, 1249 hoc modo scribatur oportet: «in tectum maerore dabantur». Co¬ 
dices praebent hoc «iniectum»; <tectum » stat pro <domum>; Athenienses (6, 
1248) «redibant» (id est: «lacrimis lassi luctuque» incipiebant a sepultura 
sociorum familiae peste defunctorum domum redire ac postremo ad domum 
pervenerunt et in tectum (= domum) se contulerunt (= «dabantur»); objec¬ 
tum commune (= circo xoivoo) ad verba «redibant» et «dabantur» est tectum 
(= domum). 6, 1249 «bonam partem» vulgo dictum significat idem ac «mul¬ 
tus» vel «magnus» pertinens ad «maerore»; ita «magno maerore» affecti 
Athenienses domum redibant. 

6, 1259: c aegror > (is in urbem) scribendum est pro «maeror»; nam agri¬ 
colae non minimam partem pestis ex agris in urbem Athenas portaverunt; 
codicis scriba magis tristitiam et maerorem ruri degentium respiciebat; sed 
homines rustici non tam mollibus animis esse solent, ut maereant; etiam ab 
istis agricolis (a parte Atticae) pestis Athenas invecta est. 

6, 1281 «quisque suum proprium prorepens maestus humabat*. 

hic versus lacunosus hoc modo supplendus est, ut equidem reor: «pro¬ 
prius» est ille qui ad familiam ipsam pertinet; «prorepens» indicat modum 
laboriosissime itandi; «proprium» per haplographiam ante «prorepens» omis¬ 
sum est. 

6, 1282 «multaque sors subita et paupertas horrida suasit». 

«sors» idem indicat atque «tyche», quae inopinata (= subita) Athe¬ 
nienses occupavit; «multa» conjungendum est cum illo «horrida»; ergo non 
«paupertas horrida» tamquam unitas accipi debet; immo «sors» et «pauper¬ 
tas» uno tempore subito exorta urbem infelicem Athenas invaserunt et mul¬ 
ta consilia horrida civibus dederunt. 


Primis libris quae sequuntur notae addantur oportet: 

1, 325: nec poro quaecumque aevo macieque senescunt... 

nullus oculus potest ea, quaecumque poro , aevo macieque senescunt... 
id est: res quae poro = duritie, aevo == longo tempore, macie = siccitate 
senescunt... 

etiam «porus» igitur est una ex tribus causis, cur res senescant. 

3, 105: saepe itaque in promptu est corpus, quod cernitur, aegrum... 

«corpus... aegrum» jam codices recte scripserunt; deinde addatur opor¬ 
tet «est» post «promptu», quae copula oblivione omissa videtur; sensus est 
hic: saepe corpus, quod cernitur, in promptu (= «evidenter») aegrum est... 

Aemilius [Emil] Orth 



MINOIS AEMULUS' 


AD PETRUM BRUNO 
amicum jucundissimum peritissimum Lattnitatis 

Quae mihi jam lepidus narrasti , haec, candide, versu 
cum fictis studui mixta referre jocans 
Accipe quod Batavus cumulatum laude remint 
atque tuum nomen carmen habere sinas. 

Messanae, a. d. X Kal. Jul. a. MCMLVIl 


«Postquam, Flacce, tuam musam de more pedestrem 
et quae, Lucreti, nullum peritura per aevum 
conscripsisti olim contingens cuncta lepore 
Oedipodisque malum errorem luctusque tremendos 
perlegi pueris [ussique ediscere, lance 
qui pueros docta pensem modo judicis instar 
electus, subito magnus modo factus et acer 
en adsum tandemque aliquid putor esse. Magister 
ille ego, quem nuper puerum quandoque caterva 
mordebat limisque oculis spectare solebant 
saepe asinina tribus matresque patresque, verentur 
me matres patresque ipsi puerique torosi. 

Rex factus videor, Minois et aemulus, etsi 
ornato nitidis careo diademate gemmis 
et cauda, Dantes qua dirum effinxit in Orco 
dicentem arbitrium. Non me quo poplite, at hercle 
quo naso incedam, qua fronte oculisque comisque 
insignis certant omnes inquirere et optant 
nosse locum degi in quo primae tempora vitae, 
tum qua in urbe operam studiis navare librisque 
fas fuerit, num magnorum bellique domique 
utar amicitia, queis natis conjuge amicis .. 

Quid sim, quid fuerim, queis vitae moribus omnes 
noveritis, quamquam claro non lintea vultum, 
dum turba intentis oculis res inclita spectat, 


1. Auctori, quod hoc carmen, in Certamine Hoeufftlano magna laude ornatum, hic rur¬ 
sus ut ederetur libenter permiserit, maximas gratias agimus et referimus 

ostendere meum perfusum lumine et arte 
nullaque conjugii sum ausus perfringere vincla». 

Petrus id ajebat tumidus, frontemque caputque, 
unus ubi atque alter tanta de caede capillus 
perstabat, collumque madentia tergere aperto 
linteolo fessus radiis aestuque parabat. 

«Mi quoque (tum meditans obtutu haec dicere fixo 
ille videbatur), quondam ut tibi, fortis agendis 
et causis praeclare Philippe, domuncula distat. 

At tu non servis, curru mannisque careres, 
qui risus cupidus Vultejo nomine Menae 
praediolum dederis... Quamquam non ille relictis 
maluit ad vitam cunctis remeare priorem? 

Mi tamen heu nullus Maecenas, ut tibi, Flacce, 
parvum hortum... Maecenatum genus illud in umbras 
omne ruit peragratque Acherusia templa beatum». 

«Euge (improvisa quidam tum voce), professor! 
Jam pridem optabam te visere, docte, valentem 
et tecum alloquiis horam producere, tempus 
ut revocare foret fas, quo te aeterna magistro 
vatum opera edidici. Multum ut jam fluxerit aevi, 
ast idem vigor atque eadem facies tibi...» Multa 
hinc, perpauca illinc: redeundi namque videbat 
esse horam dulcesque Lares ipsamque vocare. 

Ille tamen: celeres annos abiisse sibique 
pergrandem natu curae esse, Urgere pericla, 
tum satis atque super puerum studuisse Latinis 
et Graecis; sed multa esse hercles pondera rerum; 
qui patrem totiens servarit, cautibus hirtis 
eripiat natum; se grato pectore sanctum 
doctoris servaturum per tempora vultum. 

Discessere. Petrus veteres modo visere alumnos 
mente abiens, modo se defectum crinibus atque 
tendere ad extremum vitae persentit et haesit. 

Ast ubi membra domum defessus venit eique 
cara dapes conjunx apponere rite parabat, 
vidit litterulas allatas nuper ad urbem 
multas hasque manu atque oculis inquirere coepit. 
«Ut me quisque petit, rogat ut me quisque! Diebus 
me nullus, video, his factus jam notior. Eja: 
non mimis tantum, non qui armis atque veneno 
fata paraverunt aliis est gloria; tandem 

me quoque tantillum laudis decorisque manebit». 
Dum dapibus fruitur, pulsatur janua: gilvo 
tradita charta brevis perturbat corda colore, 
aegroto ne contigerit quid torte cubanti. 

At nunc mordaces laeti doctoris abite 
pectoribus curae! Charta illa namque rogatur 
ut ferat auxilium labanti navus amici 
filiolo. «Missis qui numquam reddere opellis 
ille mihi est ausus grates, mi scilicet audet 
ultro ferre preces nunc! Quo devenimus! Is sum 
qui precibus valeam recto de tramite verti, 
munus et infringam delatum?». Janua rursus 
succineum per tinnitum pulsatur et uxor 
excipit et binas jussa amplexatur amicas. 

Illas desierat quam dudum visere! At aestu 
dum canis e caelo furit incenditque ruinas 
atque Colossei molem Albanosque requirunt 
egelidos colles cives, sermone loquaci 
horas quam juvat interdum producere lentas! 

Quid mirum? In magno puer est discrimine, frater 
illius, nata est cui desponsata: velit si 
huic pavido conjunx iterumque iterumque rogatus 
ferre animum atque labascentem relevare...; puellum 
esse pium, libris satis incubuisse; mala si 
forte cadat natus, perituram tempore puncto 
matrem ipsam; avertat conjunx metuenda malorum 
et bonus esse velit; nimirum id posse, nihil nam 
quod non perficiat tam doctus tamque verendus. 

Ille audit secumque: «Canes Scyllamque marinam 
devitem an prius incurram saeva antra Charybdis? 
Intemerata fides veri, quam saepe loquacis 
feminae ab ore soles vacuas volitare per auras! 
Urgeor hinc, teneor, compellor mobilis illinc: 
quo ferar?... At rex esse volo regnumque pusillum 
en teneo; quid sim ipsi mox cernetis, aselli!» 

Defessus tandem ac multa in contraria tractus 
et permulta movens, media se necte grabato 
tradidit ut placidum caperet per membra soporem. 
Sed latera huc illuc morbo ut confectus amaro, 
si bene lethei laticis perfundere totum 
lumine se posset, vertebat saepius atque 
conivens vacuo specie per inane volanti 

nunc ludebatur, nunc suspectabat in umbra, 

Flacce, tuos urbem mures reptare petentes 
et regum imperium et seta pendentis equina 
ensis fulgorem, redolent dum vina dapesque. 

Tempus post longum somni per devia tandem 
ingressus jam pace frui coepitque sopore 
cum domus in tenebris tinnitu noctis acuto 
percrepuit vox ut longa e regione vocaret. 

Expergefacti subito exsiluere grabato 
Petrus et uxor, uti si magna incendia toti 
utgerent urbi ac properarent murmura belli, 
machinulamque adiere timenti corde malorum 
ne quid vocali cornu ferretur ad aures. 

Tunc e Sardinia vox, tanto noctis abacto, 
quaerere mellifluo sonitu num rite valeret 
ipse atque uxor amans, se scisse ad tanta sodalem 
evectum esse, rogare illum praeberet amici 
filiolo cari auxilium tantique petiti 
immemorem numquarr, se crederet esse futurum; 
ne res tanta umquam excideret nomenque tenelli 
in parvo pueri signaret codice... 

Cornu 

vix posuit certus verba exaravit in albis 
pauca scidis: «Petrus nunc regna accepta resigno. 

Non vigeo pedibus, stomacho bilique laboro; 
tum ne nocte quidem multis hinc inde petitus 
optato tandem possum requiescere lecto. 

Quod prius, id studeo rursum esse et Damoclis ensem 
a capite averto, contentus vivere parvo. 

Sint breve per tempus reges alii; ipse beati 
abicio nomen, prius et quam docta caterva, 
obvia si mihi forte occurrerit, impia ocellos 
immemores alio vertat simuletque superba 
numquam me miserum regem vidisse, valere 
hanc jubeo et judex, Minois ut aemulus, esse 
nil aveo atque aliis tam munera dura relinquo!». 

Messanae, a. MCMLVI1 Josephus Morabito 

— Non equidem sum mendicus! 

— Quidni mendicus es? Tu igitur 
Tureorum es Imperator, ut patet, 
cum et argentum et feminas et reg¬ 
num tibi obnoxium habeas. 

—'Haec omnia mea sunt, scisne? 

— Nescio plane; et tu? 

—Haec omnia verissime sunt mea. 
Rura mea sunt, nam ruri sicut ven¬ 
tus vel sol quoquoversus discurro. 

—Ergo eadem mea sunt; ipse enim 
in omnes etiam partes rus peragro... 
Ut juvat horum arvorum dominum 
me habere! Quanti frumentum ideo 
venum dabimus? 

—Id tantummodo tua interest: fru 
mentum, pecunia... Sacra esto pe¬ 
cunia! 

Et peramplis quasi po€tae, pauperrimi 
sane poetae oculis raro lumine perfu¬ 
sis rura contemplabatur. Tum alter 
Ira fremens: 

—Sacra esto pecunia! Argentum sa¬ 
crum esto! Hem, te alit animi cele¬ 
ritas; mihi autem, quam primum 
poteris, subripies crumenam. 

—Me tibi aliquid auferre? Sane pro¬ 
be quicquam haberes quod tibi 
ipse furari possem! 

—Tibi sunt pauciora. 

— Ego habeo aquam. 

—Quamnam igitur aquam? 

— Fluminis... Et lucem pariter habeo. 

—Lux famem non adimit. 

— Mihi quidem adimit. 


— Tibi? Et ideo exilior trabe telegra- 
phica videris. 

— Telegraphum meum quoque est 
omnesque trabes et fila. 

—Ergo tempore hiemali facile ligna¬ 
beris? 

-Numquam ipse lignabor, igne enim 
non indigeo. Omnium trabium et 
nuntiorum qui transmittuntur me 
dominum puto, scin'? Et erum esse 
omnium rerum quae telegrapho 
deferuntur idem valet atque toto 
orbe potiri. 

— Ut clare splendet in cute tua! 

* ¥ 

Amicitiam secum jungere non potue¬ 
runt. Eo ipso tempore matutino sibi 
obviam ierant in trivio prima luce 
cum triste sol subnubilus elucesceret. 
Simul eandem attigerunt viam. Qui 
oculis raro lumine perfusis conspicie¬ 
bat, paulisper, quasi de itinere dubi¬ 
tans, constitit. Tum alter: 

—Quid tibi contingit? Nescis quo 
petas? 

— Nescio, nescio plane. 

—Nonne aberrasti? 

— Ne id quidem. 

—Non ergo satis intellego. 

—Nihil intellegis cum vere vagus 
non sis. 

—Profecto, mihi crede, vagus et exui 
erro... si ita tibi me appellare libet. 

— Idne verum? Et quorsum peragis 
iter? 


1. Palcherrlma fabella ab Anna Maria Guti£irez Navas exarata et in actis diurnis 
«YA* Matrltl, 23, 2, 1958 in lucem edita. 

— Huc atque illuc. 

— Ut ego pariter; verumtamen... cur 
hanc, non aliam, viam suscipis? 
Quo pacto tam mature rem sta¬ 
tuisti? 

Alter risit maxillam inferiorem petu¬ 
lanter movens: 

— Quia supra mollem terram jucun¬ 
dius inceditur; est enim melius 
commode iter facere, nonne? 

— Plurimum hoc negotium calles... 

—Fortasse... 

Simulque,quasi itineris collegae, eidem 
viae se commiserunt. Neuter tamen de 
alterius nomine tnquisivit Quid inter 
erat nominis cum, postquam mutuo 
vale dixissent, alter obviam alteri de* 
nuo iturus non esset neque inter se 
unquam conspecturi?... Meridie fa¬ 
miliarissime inter se colloquebantur 
et compellabant: 

—Quo deligis oculos? 

—In has sane arbores. 

Eucalipti vocantur. 

— Quid mea interest?... Sunt quidem 
arbores, nostin'? 

—Ego, quod sciam, eucaliptos dico. 
Nonne tibi puero unquam paren¬ 
tes vapores eucalipti per nares im- 
miseru nt? 

— Mihi minime vero. 

—Vah! Rem probe teneo: tu nunquam 
fuisti puer. Major jam natu ortus 
es; nihil mirum quod tam sapiens 
videaris... 

—Nemo eo modo nascitur. 

— Nemo ita vero! Verumtamen... 
scisne quinam tibi exstiterint pa¬ 
rentes?... Nihil, quod sciam, de 
meis compertum habeo. 

Alter, qui raro lumine perfusos oculos 
habebat umeros desperanter contraxit. 

— Id vero mea non interest... Forsi¬ 
tan nondum sim natus. 


Alter rudi asperoque risu placidam 

pacem vespertinam turbavit. Quamvis 

ambo mendici, de nulla re tamen uno 

ore consentire poterant, quippe qui ad 

strata viarum et famem dissimili iti 

nere concurrissent. Mendici lente du 

cebant diem: paulatim domunculae 

servorum a viis curandis, ponticuli, 

signa, indices vicorum retro manebant. 
* 

¥ ¥ 

—Suntne strata viarum quoque tua? 

— Sunt vero. 

— Quo indicio patet? 

—In sole caligas! Nonne vides, mea 
cum sint strata, ut ea perlustraie 
arbitrio meo possim non aliter 
quam homo dives atrium aedium 
suarum vel comarchus praecipuam 
viam suae urbis?... Equidem mea 
esse pro certo habeo. 

—Et ego utique per strata deambulo. 

— Ea tamen minime nosti esse tua. 

— Ne tu quidem nosti. 

— Ego ita prorsus, quia potissimum 
strata amo... Viden'? Me magno 
opere juvat corpus sternere humi 
eamque deosculari. 

Ore pulveri9 pleno pleni9que oculi9 
amoris surrexit, dum alter nihil Intel* 
legere poterat ne illum quidem mirum 
oculorum obtutum quo tot re9 delica¬ 
tissime amplexabatur. 

— Madesne vino? 

—Non madeo. Bene nosti. 

Et iter silentio perrexerunt. Uterque 
mendicus ignave, pedetemptim via in¬ 
cedebat nescius quo pacto ita progre 
deretur. 

— Etiam nunc pulvere os pollutum 
habes. 

— Flocci non facio. Immo vero etiam 
mihi perplacet. 

— Esto! 

Procul res quaedam haud clare prospi¬ 
ciebatur. domus, templum, castellum 
vel nescio quid aliud. 

— Agedum, tu qui omnium rerum es 
dominus, da mihi quid sit illud. 

— Pistrinu m! 

— Non habet ligna decussata. 

— Ne tu quidem habes animi celeri¬ 
tatem, cum tamen sis homo. Illud 
certe pistrinum. 

—Tum igitur ibi non nihil edemus. 

— Tantum ad edendum vivis. 

—Si non ederem, vivere non possem 
ne ad edendum quidem... 

— Nunc subtilius disseris... Verum 
enimvero te mendicum efferre neu- 
tiquam debuisti. Pessimum sane 
munus cui est cottidie edendum. 

— Sed mendicum esse, num munus? 
Tu caput omnium stultissimum! 

Qui cum probrosa dicta cachinno cu* 
mula9set: 

— Atque tu, inquit, mendicus es, cur 
ita? 

— Propterea quod mihi hoc vivendi 
genus arridet... Sin aliter, omnia 
videre atque lustrare non possem 
et fastidio taedioque conficerer in¬ 
tra parietes tabernae... 

—Cujus tabernae? 

—Tabernae meae/ 

—Tu igitur tabernam habes? 

—Sane quidem in vico, sed angus¬ 
tam, sordidam, taetram, refertam 
rebus mihi inutilissimis, plenam 
hominum quos non amo. Ultro 
eam reliqui. 

Alter Itineris collega 9tupens alterum 
conspiciebat: 

—Ergo tu... es dives! 

— Ita. Omnia rura sunt mea et flu¬ 
men et montes et pistrinum... 

— Sile, inepte homuncio! Haec te di¬ 
vitem non efficiunt, sed illa videli¬ 
cet taberna! Taberna, pro Deus, 


cum arcula argento nummariisque 
chartis onusta, ab hominibus fre¬ 
quentata qui et merces emunt et 
garriunt et invitant ad pocula!... 
Tu es amens, insanabile caput! 
Quid de hoc genere vivendi tibi 
polliceris? 

— Quod et ipse inveni. 

— Me tantum invenisti, qui tibi sane 
nulli sum utilitati. 

—Te vero nunquam inveni. In quo¬ 
libet viae flexu evanesces, quoniam 
tu aliquo proficisceris, ego autem, 
quae mea sunt, fruenda dumtaxat 
peto. 

* 

¥ ¥ 

Luna, frigida inumbrante vespera, ar¬ 
gentea splendebat rurisque murmura 
suaviter percipiebantur. Atra aeque 
nox in animos incumbebat mendico¬ 
rum qui sine festinatione via progre¬ 
diebantur. Novum ferumque consilium 
abjectissimam angebat mentem viato 
ri9 qui somniatorem mendicum comi¬ 
tabatur 

— Nonne te familiares desiderant? 

— Orbus familia dego vitam. 

—Saltem amici tui... 

— Ne amicos quidem meos mei me¬ 
minisse credo. 

— In taberna igitur quisnam adest? 

— In taberna nemo. 

— Et... ubinam clavis? 

—Clavem hic mecum porto. 

Et mendicus vix intueri socium aude¬ 
bat cujus oculi adeo raro lumine per¬ 
fusi fulgurabant. Verum tam facilis 
factu res erat! Somniator mendicus 
gracillimum, ita ut frangi videretur, 
collum habebat; collum sane longissi¬ 
mum quod in caelum, in arbores, in 
noctem producebatur... At ip9e contra 
magnis praestabat viribus; alibi ja¬ 
nuam quarundam aedium protrivit ut 



Duo eadem via mendici.., 

\ 


221 


furaretur; alibi manibus suffocavit ca¬ 
nem. Proxima nocte collum illud lon¬ 
gissimum, longissimum constringere 
poterat et tum... 

—Vide, quaeso, sub nocte rura im¬ 
mensa patent. Mox vero ex via 
excedam, me in segetem abdam et 
evanescam in eaque recumbam... 
« Spicarum trahor amore, nostin'? 

— Ita novi prorsus. Plura perdite amas 
quorum tu tibi dominus videris. 

Cum graviter haec dixisset, oblique 
intuitus est ejus longissimum collum. 
Minime amicus ne collega quidem, 
nihil aliud erat atque delirum caput... 
Tum extulit manus... 

—Quid manus extollis? Age, abi 
mecum in segetem! 

Uterque mendicus sub lunam clarius 
splendentem parumper progressus est; 
mendicos crurum tenus operiebant 
spicae in quibus fragile alterius cor¬ 
pus alteri miranda spica videbatur 
quam In perpetuum confringere tam 
tam facile ipse poterat. Et cum subito 
manus iterum extulisset, gracillimum 


invasit collum, quod tamen somniater 
mendicus de alterius manibus summa 
alacritate eripuit. Mendici inter dis¬ 
cerptas spicas quasi insanientes mutuo 
conspexerunt. Tum vero qui oculos 
miro lumine perfusos habebat, omnia 
cum satis intellegeret, ad 9 celerati men¬ 
dici pedes ultro'projecit elavem quam 
ille vehementissime expetebat. 

—Eheu, te miserum!... Me propter 
istam elavem interficere cupiebas, 
propter tabernam veterem, sordi¬ 
dam, scabie aerumnisque confer¬ 
tam, neque mihi quidem invides 
quod omnino sint mea et rura et 
nox et luna et spicae... 

Unius diei socius loquentem non audi¬ 
ebat; discesserat enim demens et 
excruciatus studio (Ilius tabernae in¬ 
grediendae, In qua vinum, amicos 
pecuniamque inveniret... 

Somniator mendicus ubi fugientem 
vidit, in spicis suis recubuit, suo rure 
contentus, sub luna et nocte sua quae 
fragile collum leviter laceratum mui- 
cebat. 


Latine reddidit: Marianus Molina, C. M. F. 




RELATIONES LOCI 

« 


Magister. — Quoniam ea quae ratione et usu discuntur altius in mente 
inhaerent, hodie in pavimento creto tabulam geographicam Hispaniae 
lineis descripsi; uti, quandam peregrinationem quasi peragentes, nun¬ 
quam memoria excidat quo modo relationes, quae dicuntur loci, adhiberi 
oporteat. 

Auspicemur igitur. Tu, Felix, siste pedibus in urbe Gadibus. Dic mihi, 
ubi es? 

Felix. — Sum i/i Hispania , nobili gente et ingenua, in qua natus —maximas 
Deo gratias— imbutus sum catholica religione et amore. Pedibus sisto 
Gadibus, quae ad ulteriorem Romanorum Hispaniam pertinuit: est portus 
mari atlantico ablutus. Haud multum distat urbs Hispalis quae Baeti 
fluvio irrigatur, et si parum inde processeris Italicae et Mundae memo¬ 
randas ruinas aspicies. 

Magister. — Bene nostrum Felicem! intellego te non modo latinum sermo¬ 
nem, sed et, geographiam et historiam patriam optime callere. Bene est. 
Sed perge aliquatenus: exi Gadibus . 

Felix. — Exeo, Magister, Gadibus, et vel curru automobili patris mei terra 
pervenio Calpem, vel e mari atlantico, pervenio in mediterraneum transiens 
per Fretum Gaditanum. Sum igitur Calpe, hodie <Gibraltar». 

Hic d uae Herculis columnae positae dicebantur: Calpe altera, Abilae 
altera in adverso Africae promunturio. Hinc mari et viae denuo me com¬ 
mitto et transiens Malacam sisto Carthagine Nova quam adeo Romani 
nobilitaverunt. 

Magister. — Bene se habet, requiesce ibi parumper. Tu, Albine, iter aggre¬ 
dere Gerunda ut cum Felice convenias. 

Albinus. — Si9to pedibus Gerundae, sum in urbe Gerunda cujus gens nomine, 
virtute, fortitudine obsidionibusque celebratur. Et Gerunda exiens Barci - 
nonem pervenio, in qua urbe parentes, me puero, commorati sunt et 
pulchra et jucunda mihi de ea principe urbe narraverunt: de monumentis, 
de aedibus sacris et publicis, de viridariis, de aquis salientibus, quae loca 
publica ornant, de animalium vivariis in quibus et elephantus et camelus 
et leones detinebantur. Sed ego, pro dolor! cum illuc recreandi animi 
causa quadam die devenissem, febri laboravi, qua domi et in lecto, quasi 
religatus permanere coactus sum. 

Nos in schola loltne loquimur 


i 

< 




QUA ITER FECISTI ? 
-ITER FECI VIA AEMILIA; 
PER GALLIAM; 

PfR OOMUM PATRIS; 
TERRA PETO GERUNOAtl 


/ 








VIABITO INI HISPANA 
NUNC ERAM IN HORTO 
GADIBUS, RURI.OOMI, 

DOMI MCAC.IN DOMO PATRI* 




EO IN HISPANIAM, 

CAWTwAtrO nova CARTHAGJNEM NOVAM, 

CORDUBAM, IN URBEM PULCRAM. 
REOCO £)DMlUri,L>°MUM MEAM» 
■ a a | domum PATRIS^ 

UNDE 

exeo GADIBUS, 

OOMO, E OOriO PATRIS» 

AB URBE GADIBUS. 

GADIBUS, AB URBE NOBILI. 

GADES NON LONGE DISTANT A CALPE 


Magister. — Videbis, sis, proxima aestate, nam alumni fere omnes excur* 
sionem scientificam illuc peragere optant. 

Albinus. — Atn' vero? 

Magister. — Ea est mens. 

Albinus. — Interea e portu Barcinonensi, scapha vectus motoria mari medt - 
terraneo Tarraconem appello. Est ex vetustis Hispaniae ucbibus facile prin¬ 
ceps. Habet moenia quae cyclopea vocantur ab Iberis fortasse exstructa. 
Ea urbe potitus est a. 218 ante Ch. n. Cn. Scipio cum Hispaniam, bellum 
cum Poenis et Hannibale ducturus, appulit. Deinde caput Hispaniae 
citerioris exstitit maximumque incrementum et momentum temporibus 
dicionis Romanorum habuit, sedes fuit proconsulis, circo, foro, basilicis 
aliisque monumentis ornata. 

Magister. — Tu mihi videris Tarracone natus , adeo illius urbis historiam 
calles. 

Albinus. — Minime vero, Dne., sed in periculis Historiae de eo oppido 
plura sum interrogatus et ideo menti inhaeserunt ac praeterea avunculus 
ex ea urbe adveniens multa mihi rettulit. Tarracone deflectens Dertosam 
et nobile Saguntinorum oppidum recordor, cujus nomen et fortitudinem 
summnis laudibus T. Livius amplificavit: tandem Valentiam pervenio. 
Haud procul a Valentia insulae Baleares distant: Majorica, Minorica, Ebu¬ 
sus (Ibiza). 

Magister. — Bene se habet: bene et historico nostro. Vos, Felix et Albine, 
ambo Valentia et Carthagine Nova intendite iter Watritum ubi condiscipulus 

Aloisius commoratur et vos praestolatur. Tres estis condiscipuli et collu¬ 
sores: inter vos consalutate: 

Aloisius. — Salvete, Felix et Albine. 

Felix et Albinus. — Salve et tu, Aloisi. 

Aloisius. — Unde venistis? 

Felix. — Longum itineris spatium emensi sumus, ego commoratus Gadibus, 
Calpe, Malacae, Garthagine Nova, iterque feci terra , equo insidens eoque 
saepe concitato, curru automobili, mari scapha vectus, denique pedibus 
etiam. 

Albinus. — Ego fui Gerundae, deinde veni Barcinonem, Tarraconem , Valentiam . 

Aloisius. — Nunc ergo tandem Matriti estis, quod est caput totius Hispa¬ 
niae, vobisque gratias ago maximas quod me domum salutatum conve¬ 
nistis. Sed video caelum admodum tepescens sudumque esse, ac si placet, 
domo exeamus deambulatum ut quae sunt conspectu dignissima in hac 
principe urbe et vos intueri eisque delectari possitis. Visere licet Musea, 
Tabularia, Monumenta, Palatia, Aedes Ministeriales, Civitatem Univer- 
sitariam, Academias linguae Hispanicae, Historiae, Artium, Bibliothecam 
Nationalem, celebrem Portam Solis, Amplam Viam, Regale Praedium 
#E/ Pardo> et Recessum in quo Palatium Crystallinum et Domum Pisca¬ 
toris videbitis, ac si tempus suppetat tramine in Monasterium Escurialen- 
se nos conferemus. At... ubinam sumus? 

Albinus. — Nisi fallor in schola latinitatis et sine Magistri venia hinc exire 
non licet. 

Magister. — Audio vos colloquentes, alumni, et summa dexteritate latine 
confabulantes, cumque vos impigros videam in ediscendis lectionibus, et 
veniam ultro concedo ut deambulationem peragatis si non per Matri, 
tum, tamen qua quidem vobis locus et tempus suppetat. Id tamen spero, 
vos semper in posterum relationum loci memores. Schola postmeridiana 
vacat. Valete, pueri. 

Discipuli. — Valeat et magister noster! 


RELATIONES LOCI 


PRAECEPTA 

A. UBI. — 1. Efferuntur ablativo cum praepositione »n: 

a) nomina communia; 

b) propria nationum, regionum, magnarum insularum 

Magnae insulae censentur Britannia, Sicilia, Sardinia, Creta, F.u- 
baea.cct.; parvae vero Chius. Delos, Lemnus, khodus, Salamis, 
Samos, Corcyra. 

M Excipe ab a): omittitur saepius praepositio ante 
substantiva terra, mari, loco, numero et ante adjectivum totus 
(omnis, universus, medius). 


BREVISSIMA EXEMPLA 

A. UBI. — Puer, ubi est? 

— Sum: 

I a) in schola, in monte; 

b) in Hispania in Aragonia, 
in Sicilia; 

In Britannia natus, 

Chii, Corcyrae natus 
N. Excipe ab a) terra marique; 
tota Hispania. 

II. No nina urbium, oppidorum, insularum minorum 
primae vel secundae declinationis, quae per numerum singu¬ 
larem flectuntur, in genetivo (seu veteri Iccativo) adhibemur. 

N. Excipe: in appositione et attractione nominis urbis 
ad nomen commune praeit praepositio. 

III. Legem quoque II sequuntur domi, ruri, humi , mili¬ 
tiae (—domi militiaeque), hellt (—domi bellique). 

N. Cum possessivis et «alienus» aut adjecto genetivo 
possessoris adhibetur genetivus vel etiam ablativus. 

At cum ceteris adjectivis adhibenda est praepositio w 
cum ablativo. 

IV. Nomina urbium, insularum quae per primam et 
secundam declinationem non flectuntur et pluralia in abla¬ 
tivo casu ponuntur. 

V. Verba aut locutiones quietis quae viciniam signifi¬ 
cant, accusativo cum ad, apud (en los alrededores) postulant. 


II. Romae, Tarenti, Matriti. 


N. Excipe: in urbe Roma, 
Romare, [tnj urbe nobili. 

III. Domi, ruri, humi; 
domi militiaeque. 

N. Domi meae, 

in domo mea, In domo Cice 
domi alienae, [ronis; 

In domo ampla. 

IV. Athenis, Barcinone, Burgis. 


V. Pugna ad Cannas, ad Matri- 
ad silvam; (tum; 

ad patrem. 


B. UNDE. — I. Verba aut motus locutiones quae lo¬ 
cum unde quis exit significant, ablativum et praepositionem 
ab, e, de postulant cum nomina quae sequuntur sunt com¬ 
munia aut nationum, regionum, magnarum insularum pro¬ 
pria. 

II. Praepositionem respuunt a) nomina propria urbium 
et magnarum insularum; 

b) domus, rus nisi genetivus possessoris sequatur; 

c) et fere substantiva quae cum ablativo originis exi¬ 
tusque junguntur. 

N. Excipe a lege II a): praepositionem postulant; 1) 
propria quae sibi praepositam vel appositam habent vocem 
(urbem, oppidum, insulam); 

2) urbium nomina cum verbis distare, abesse, esse ab, 
longe, procul a; 

3) cum a, ab, urbis propinquitatem (los alrededores) no¬ 
tat; 

4) cum numeris ordinalibus et verbis similibus quae 
principium numerandi indicant. 

III. Locus unde quis ortum habet fere ablativo cum ur¬ 
bium et generis nominibus; ablativo et praepositione cum na¬ 
tionum, regionum, magnaium insularum vccibus. 


C. QUO. — Verba vel locutiones quae motum signifi¬ 
cant accusativo efferuntur adjecta praepositione iti, ad. cum 
nominibus communibus et propriis regionum et magnarum 
insularum 

N. Excipe: inveniuntur sine praep. nonnullae insulae 
majores et regiones tere quae nomen habent graecum. 


B. UNDE. — Puer , unde venis? 
— Venio; 

I. ex itinere; 

ab Hispania, ex Sicilia. 

II. a) Roma, B^rbastro; 

b) domo, rure; 

sed: [e/ domo Caesaris; 

c) reditus Roma, 

calcei Roma (procedentes de 

| Roma). 

N. Excipe: 1) ab urbe C arthagi¬ 
ne; Carthagine, ab urbe no 
bili; 

2) distare, abesse a Roma; 

3) a Roma (de las ccrcanius de 

[Roma); 

4) primus lapis a Roma (la prt- 
mera piedra miliar a partir de 

( Roma). 

III. Antonius Barbastro ( = Bar- 
bastrensis); oriundus ab ur¬ 
be Barbastro; 

Junius ex Hispania. 

C. QUO. — Puer, quo profiicisce * 

— Proficiscor: [ns? 

I. in scholam; ad patrem: 

in Hispaniam; in Bi ita n niam. 
N. Pergo ( —) Aegyptum, 

Peloponnesum 

II. Praeit etiam praepositio urbium nominibus cum 
vennitatem notamus aut directionem. 

III. Efferuntur accusativo 9ine praepositione: 

a) nomina insularum minorum et urbium; 

b) domus et ru$; 

c) si possessiva ve! genetivus possessoris accusativo 
domum adjungitur, saepius dee9t praepositio; aliquando 
prostat; 

d) cum adjectivis non possessivis aut cum vox domus 
respondet familiae, adhibenda est praepositio: 

e) usurpatur (vel omittitur) praepositio in appositione 
et attractione cum nominibus urbium et insularum mino¬ 
rum. 


II. Ad Romam, ad Barbastrum; 
tres viae ad Mutinam. 

III. Pergo: 

a) Romam; 

b) domum, rus; 

c) domum meam; 
in domum meam; 
domum Ciceronis, 

in domum Ciceronisr 

d) in domum amplam; 

e) in urbem Romam; 
Romam, fin) nobilissimam 
urbem. 


D. QUA. — Si via vel directio per quam motus fit 
vel transitus significatur, praepositio per cum accusativo ad* 
hibetur, praesertim si transitus aperte notatur. 

NI. Excipe: 9unt locutiones quae fere ablativo usurpan¬ 
tur: terra, mari, v\a, ponte, porta..., et adjectivum totus. 


D. QUA. — Puer,qua iter fecisti? 

— Iter feci* 

Per Galliam, per montes, 
per Babylona. 

N. Via Aurelia; terra Romam; 
mari navigatio; tota urbe. 


Josephus M.‘ Mir, C. M F. 


.DILECTIS DEI. 


Rom. 1, 7 

O quisnom Pueri genas omobii; 
Amplecti poterit tenella membra, 
Matris quae gremio benigna ludunt, 
Orbem dum refovent manu potenti? 
]esu, laetifica superne corda 
quae cernis veteri labore fessa! 

Dele tu lacrimas; dies coruscet 
Plenus deliciis; bona, beata 
Pace nos cumula, Deus Puelle! 

1 FABRFGAS 


Barcinone, a. d. XIIII Kal. Jan. MDCCCCLX. 



VOX HUMANA (II) 


Carmina VII, quae intra edimus, scripta sunt a Joanne Alexandro Gaert- 
ner, insigni nostri temporis poeta latino. Anno 1954 Lunenburgi (Vermont- 
Civ. Americ. Confoed.), apud «Stinehour» typographum, libellum carminum 
latinorum egregium, € Vox Humana» inscriptum, foras dedit. Qui libellus, 
nunc fere divenditus, XXVIII poematia continet, quae inter optima hoc 
saeculo latine vulgata numerare ausimus. Hac de re, ne nostro tantum judi¬ 
cio niti videamur, censuram laudesque legas Revili P. Oliver in commenta¬ 
riis *Classical Journal. 51 (1955-56), pp, 132-34». Aliud etiam poematium 
<de puella Americana> seorsum typis impressum est in eodem ephemeridis 
volumine, p. 55. 

J. A. Gaertner (°1912) aliquot jam annos litteras latinas necnon bonas 
artes docet in Collegio Lafayette urbis Eastonensis (Pensilvania; C. A. C.). 
Praeter carmina, nonnulla divulgavit scripta, quorum unum «De lingua la¬ 
tina, lingua gentium (Class. Journ., 50 (1954), pp. 331-33)», alterum «De usu 
linguae latinae (Id. 47 (1952), nr. 6)* memoramus. 

J. Ijsewtjn - Jacobs 


I. VER PRIM UM 

Animae tuae consimiles turbidi sub frigido caelo rudes 

ruunt et crescunt turgidi propulsant et asperi venti, 

rivi et aquae. Pallidas nubes Flosculi primi sub reliqua nive 

timide rident tibi vadenti. 

Sed etsi laetari videris, 
triste apparet initium veris. 


2. MALA NOX 

Voces nocturnae summisse susurrant , O dubia nox, plena anxietatum, 

sibilat ventus et umbrae sollicitae quando praebebis somnum quietumr 

super lectum sellamque subsultant. Veni, inscia pax, futilitatum 

brevis oblivio. Pelle terrores quorum 
victima videor, praeda insidiosae 
conjurationis sortis, aevi, deorum. 

3. VISIO NOCTURNA 


Atella quae citius cecidit, 
splendor qui brevius restitit 
mortis in vertigine , 

longe oblivioni data, 
virgo, revenisti nata 
noctis e caligine? 


Fugax olim et beatus , 
amor noster condemnatus 
erat ab origine 

quae me reliquisti moritura, 
tarde venis, numquam peritura 
ista in imagine. 


4. FEMINA 


Matutina puella 
lepida, bella 
virgo sicut Diana 
rudis es, ridens et sana. 

Tanti ardoris mei 
Venus superba, 


Mulier meridiei 

sponsa videris dulcis acerba. 

Tarde jam taciturna 
casta meretrix, 

Juno genetrix, 

mater fis magna, uxor nocturna. 


5. CARMEN VERNUM 

Exsurge, anima mea, exsulta! 

Tellus ornata divina laetitia 
mox te privabit tua tristitia, 
jubilans dea jubilantem auscultat. 

Fortasse poetae transfixo hac hora 
Florentiae iterum virgo subridet — 
fortasse pictor nova in ora 
incandescentia mira denuo videt. 

Ver , dulce ver, denique mihi venisti! 
Cor meum, gaude! Quid magis vis? 
Lauda, exalta, dic tot portenta! 
Terra respondet voce contenta. 


6 . AMBULATIO AUTUMNALIS 

O terra amoena amata! 

Mane mecum visio beata... 

At nihil manet. Celerius 
fugiunt dies et impervius 

jam venit hiems. Aestas erat 
tam brevis. Quid referat 

anima mea? Horam amissam 
numquam recapiet. Fissam 

video vitam et dubia exstant 
quae me juvabant... 

Redire debemus ne algeamus, 
libenter redire. Est nobis domus. 

Introeamus. 


Inxorabilis 
deus te tenet, 
te ducit, te docet, 
te delet. 


7. FATUM 

Quo ruis? Morare. 
Quid petis? Exspecta. 
Et noli clamare, 
vocaberis. 


J o an nes A. Gaertner 



PER ORBEM 


Alter Conventus Internationalis Latinae linguae 
usui instaurando Lugduni coactus 

Diebus 8 ad 10 mensis Septembris latinitatis vigentis studiosi Lugdu¬ 
num convenerunt ut denuo sermonem latinum virentem florentemque 
profiterentur ejusque usum magis in dies promoverent et propagarent. 

Alterius hujus conventus auctores fautoresque iidem clarissimi vir,- 
fuerunt ac primi: Joannes Capelle, et Eduardus Aubanel, qui ita paraverunt 
at recte procederent omnia. Conventus sedes aedificia fuerunt Instituti Na- 
tionalis Scientiis applicatis fovendis (Institut National des Sciences appliquees 
I. N. S. A.), quod Institutum technicum Galliae praecipuum est et inter 
primos totius Europae, [am vel ipse locus de rebus ibi agendis loquebatur: 
scientias litterasque humanas iterum consociandas esse. Ut quam primum 
scientiae humanitate imbuantur, humanitas scientiis compleatur. Litterae 
humanae, latinae praesertim vinculum sint eveniantque commune inter 
omnes totius orbis viros qui scientias quascumque colunt humanas sive quae 
animum tangunt sive quae rerum naturae investigandae vacant. 

Qui olim Avennionem convenerunt de grammatica simpliciore reddenda, 
de uno enuntiandi litteras modo instaurando, de novis aptandis cudendisve 
verbis, de novis linguae latinae alumnis tradendae viis ac rationibus egerunt. 
Modo iidem Lugduni coacti linguam latinam neque demortuam neque quasi 
cultorum hominum lautitias esse demonstrare contenderunt, immo vinculum 
evenire posse et instrumentum quo omnium gentium magistri, scientifici, 
alumni inter se vincirentur mentisque cogitata inventaque communicarent. 

Haec plus minus dixit cl. v. Joannes Capelle in acroasi augurali, cui 
adfuerunt urbis Lugdunensis moderatores una cum Emmo. Cardinali Petro 
Gerlier, Lugdunensi Archiepiscopo. 

Conventum adierant plus quam 200 ex omnibus gentibus viri et femi¬ 
nae, quorum plurimi in Universitatibus doctores. Venerant ex Germania, 
Argentina, Austria, Belgio, Bolivia, Brasilia, Dania, America Septentrionali, 
Gallia, Anglia, Batavia, Hungaria, Italia, Lucemburgo (Luxembourg ), Lusita 
tania, Helvetia, Venetiola. Ex Hispania adierunt Josephus Jim6nez Delgado, 
C. M. F., Josephus Mir, C. M. F. r Jacobus Fabregas Baqu6, in Seminario 
Bircinonensi doctor, Josephus Guillgn, in Universitate Salmanticensi Ponti¬ 
ficia doctor, Felix Sanchez Valllejo, S. }., commentariorum quibus est index 
Humanidiides in UniversitateCommillensi moderator, et qui haec scribit. 

Die 8 m. Septembri. 

Primo coetui praefuit cl. Petrus Boyance, Sorbonensis doctor, in eoque 

ct. v. A. Haury «qua ratione epitome quaedam grammaticae ad usum omnium 
componenda videretur» brevissime proposuit; cujus haec sunt verba: 


«Primam epitome haec brevissima esse 
debet. Itaqae praecipue syntaxl videtur opera 
danda. 

Deinde quoniam, ut saepius dicam, ad 
omnes gentes accommodanda est, quae nos* 
tratlum sermonum propria sunt, quatenus 
fieri poterit, neglegemus et exempla commu¬ 
nia sumemus, quae quanto tntlora, tanto uii* 
tiora erunt. 

Denique cum res non solum ad no9tros 


discipulos pertineat, sed etiam ad eos qui 
scientias rerum et artes aut discunt aut do¬ 
cent aut usurpant, et recte loquendi normas 
edici oportet, et unicuique praecipi qua ratio¬ 
ne ea quae sentit reddere possit simplicissi 
me. In pauca igitur capita immensam mate¬ 
riam cogemus ut, qui tempus vel locum vel 
causam enuntiare velit is unum de multis rei 
expromendae modis eligat qui 9uis viribus 
aptus sit». 


Viri in tantum opus ultimo concilio disignati sunt ex variis gentibus: 
Dr. Bornemann, Germanus, G. Pacitti, Italus, H. H. Huxley, Anglus, 
}. M. Guillen, Hispanus. 

Deinde Joannes Winkler, Austriacus, quid de hoc altero Conventu 
sperare liceret quaesivit. Quaedam proposuit de iis quae Avennione acta 
sunt, quorum fructus jam maturos vellet... praesertim quod ad vocabularium 
spectat. De qua re —aperte dicam— nemo publice nos edocuit, cum res 
maximi esset momenti. At accepimus P. Springhetti, S. J., jam plura verba 
collegisse et in ordinem digessisse scientiarum psychologica! uni propria. 
Cl. Dr. Joannes Volckringer cLexteum latinum gallicum ad Pharmacopoeas redi¬ 
gendas» paravit omnibusque exhibuit. Verae utilitatis existimamus librOm, 
quamquam non omnia quae scripsit verba omnibus aeque fortasse proba¬ 
buntur. 

Spectata femina Isnenghi, Austriaca, quae sane cum marito et filia 
saepissime latine colloquitur familiariter, merito dixit non omnes alumnos 
iisdem mediis esse edocendos, sed alios aliter 


«Estne timendum, ne libros scriptorum 
antiquorum neglegentes et novas quasdam 
fabulas hujus aetatis in linguam latinam ver¬ 
sas legentes fundamenta nostrae humanitatis 
funditus evertamus atque obruamus? —Quod 
attinet ad hanc quaestionem, periculum hu¬ 
manitatis methodo quadam nova diruendae 
apud nationes, quarum linguae ex lingua lati¬ 
na ortae sunt, minus impendere arbitror. 
Apud nos autem, qui lingua germanica loqui¬ 
mur, libri scriptorum antiquorum, iidemque 
latine scripti, unici aditus ad antiquitatem 
sunt. Periculum Igitur est, ne illo aditu obru¬ 
to vis antiquitatis evanescat et alia quaedam 
ratio vivendi, quam humanitatem appellare 


non jam licebit, oriatur. Cui usui sit antiqui¬ 
tas in erudiendis juvenibus, verba chimici et 
philosophi illius germanlci Planck mihi tes¬ 
timonio sint, quibus declarat juvenes linguis 
antiquis instructos ad quaslibet quaestiones 
dissolvendas aptiores esse ceteris. —Quas res 
meditata in argumento meo haec concludo: 
Mihi quoque nihil magis cordi est quam lin¬ 
guam latinam etiam no9tra aetate instrumen 
tum commercii inter homines sive scientia 
rum sive litterarum peritos fieri. Ad quem 
finem aliis aliam viam ingrediendam ease 
arbitror. Nobis, qui lingua germanica loqui¬ 
mur, nitendum est, ne studium cognoscendae 
antiquitatis evanescat. Cui studio augendo 

omnes quoque inventiones nostrae aetatis, 
auditiones radiophonicas, ut exemplum adie¬ 
ram, succurrere necesse est ln scholis disci¬ 


puli in vertendis sententiis in linguam lati- 
nam exerceantur». 


In his spect. feminae verbis luit qui interrogaret utrum sermo latinus 
quaereretur ut humani cultus instrumentum aptissimum an ut universalis 
commercii vehiculum. Si primum prosequeremur humanitatemque ipsam ex 
se exquireremus, neque curandum esset de verbis novandis neque de latini¬ 
tatis thesauro augendo, at periret ratio qua Lugdunum conveneramus; si 
alterum, non modo liceret sed plane oporteret hodierna uti latinitate. Petrus 
BoYANCfe, optime respondit quaerenti linguam latinam —quamvis ad usum 
cotidianum scientificorum virorum spectaret, ut tunc quaerebamus— ab huma¬ 
nitate sejungi non licere. 

In coetu postmeridiano, cui spect. femina H. Malcovati praefuit, Dr. E. 
Bornemann exposuit quomodo et quatenus imprimis pueri adulescentesque 
adduci possent ad linguam latinam colendam et in commercio adhibendam. 
Scholam vivacem reddi interrogationibus responsisque volebat, clara voce 
legendo inter alumnos epistularum commercium fovendo canticis latinis, 
deciamitione Qui quidem olim in latinum convertit fabulas quasdam germa- 
nicas latine etiam concinendas, quae ab eo Petrus Hirrutus sunt appellatae. 
Omnium harum rerum exemplum semetipsum praebuit Bornemann quaedam 
declamando quibus commonstravit quod asseruerat; «Unum carmen latinum 
vivaciter et tamquam scaenice declamatum nonnumquam —credite mihi— 
plus valet quam interpretatio et explicatio doctissima». Vigentis quoque 
exhibuit latinitatis utilitatem: Carolus Schmid, inquit, paucis ante annis 
Moscoviae cum Malencove, uno ex principibus Russorum, latine teliciier 
collocutus est. 

Qui post Drem. Bornemann locuti sunt idem argumentum evolverunt 
de pueris latine institutendis. P. Basilius Hypeau, O. S. B., amicus desidera¬ 
tissimus, ita mentem suam contraxit: 


« Multa in Gallia saltem, desunt instru¬ 
menta quae utilissima forent ad pueros in lin¬ 
gua latina melius instituendos; quaedam hic 
enumeranda videntur: 

1. — Mimis pauci sunt libri i a t ini quos 
pueri facile et cum voluptate legere possint 
antequam apti sint (et ut apti fiant) ad ipso9 
scriptores latines intellegendos. Valde optan¬ 
dum est ut multi magistri tales libros, faciles 
simul et jucundos (immo jocosos) conscribere 
et in vulgus edere curent. 

2. — Pueri debent etiam assuefieri ad lin¬ 
guam latinam auditu percipiendam et intelle¬ 
gendam. Cui rei magno adjumento esse pos¬ 


sunt textus latini discis (vel taeniis magneto- 
phonicis) impressi. At tale9 disci vel taeniae 
in Gallia omnino desunt. Si quis igitur hanc 
rem suscipere voluerit, utilissime faciet. 

3. — Exerceantur pueri ad latine scriben¬ 
dum. Inducantur ut scriptis latinis epistulis 
amicitiam jungant cum aliarum nationum 
pueris. Quod facilius et efficacius fiet si quan 
do in vulgus edatur liber hac de re consilia 
exhibens ac veluti «Enchiridion latinis epis¬ 
tulis conscribendis». 

4. — Optandum e 9 t etiam ut in Gallia (et 
alibi, addam egoi edatur aliquis colloquiorum 
latinorum liber, qui nunc tempori9 apud nes 
omnino dee st. 

Idem P. Basil(us alias dixit: «Sermone la* loqui licet) quo crescente ad alias quoque 
tino discendo aliturin discipulorum mentibus linguas facilius discendas apti fiunt» 
habitus linguarum seu «linguisticus* (si ita 

Copiosissima verba fecit idque latinitate elegantissima atque locupletis¬ 
sima P. A. Freire, Lusitanus, qui novum prorsus et inauditum jam diu de¬ 
perditae exemplar eloquentiae praebuit. 

Notatu dignissima videntur quae cl. v. Joannes Oerberg, Hafniensis 
(Copenhague) doctor, de lingua latina per se ipsam explicata pronuntiavit. 
Libri quibus latina lingua traditur, ita componuntur atque ordinantur ut 
omnia vocabula deinceps per se, etiam ab iis qui ejus linguae imperiti omni¬ 
no sint, intellegi possint. Quae cum ita sint, nihil est quod ullum vocabulum 
in linguam alumni vernaculam convertatur. Ad quam rationem cl. Doctor XV 
fasciculos paravit, quibus plurimi Danici discipuli miros emensi sunt pro¬ 
gressus in latinitate colenda. Quod si Danicis fieri potuit —quibus ardua est 
lingua latina et prorsus ab eorum lingua aliena— quanto magis nobis ronra- 
nicis linguis utentibus! 

Si male verba Alani Bourgeois non percepi, qui post Drem. Oerberg 
locutus est, ipse propugnabat latinam linguam docere et discere non ad ser¬ 
monem cum aliis conserendum, non ad scribendum, sed ad cursim scripto¬ 
rum maximorum opera legenda et degustanda. Optima sane res; quam tamen 
ut adipisceremur Lugdunum non conveneramus. 

Cl. v. R. Fohalle, Leodiensis (Liegej doctor nobilissimus proverbia quae¬ 
dam inspexit quibus demonstravit quo modo ad linguam latinam instauran¬ 
dam ex populari loquela multa eaque utilissima nos excerpere possemus 

Hoc die post meridiem autorheda vecti praecipua Lugdunensis regionis 
monumenta invisere potuimus: ecclesiam cathedralem, longum aquae ductum 
romanum, vetera duo theatra romana. 

Die 9. m. sept. — Maximi momenti, summamque conventus et caput 
hunc diem appelles cum res ibi actas rite perpenderis, in qua praeses sedit 
Dr. Fohalle, verba fecit Dr. Joannes Capelle. Qui quidem cum Dr. Abbayes, 
in Facultate Scientiarum Redonica (Rennes) magister, qui prius accitus erat, 
officiis impeditus convenire nequisset, neque Dr. Motka, in Universitate 
Marie-Curie Lublinensi (in Polonia) doctor, qui et scientificus vir est et 
quosdam libros scientiftcos scripsit latine, venisset, acroasim habuit 
gravissimam et aucioritatis plenam. Neminem tamen paenituit Drem. Capelle 
de hac re loquentem audivisse. Qui quidem qua sua est dicendi copia ac 
ponderosa comitate linguam latinam censuit complementum cmnino illi sa¬ 
pienti viro necessarium qui animum aeque libratum habere voluerit. Illius 
studium omittere quod demortua sit atque indigna cui ne minusculum qui¬ 
dem tempus male terendum tribuatur, idem est atque tempus somno dican¬ 
dum absumere quo sapiens rebus investigandis plenius vacare possit. Sapien* 

ti enim opus est ex 24 horis diei, somno et victui necessariis partem tri¬ 
buere, partem rebus quae animum laxant, expoliunt, librant, dedicare. 

Praeterea lingua latina esse potest sapientium inter se vinculum artissi¬ 
mum simul et excultissimum. Quod sane vinculum in dies magis necessarium 
illi videbitur consideranti ex centenis libris scientificis qui eduntur, 44 % 
anglice, 14 °/ 0 germanice, 13 °/ 0 gallice, 8 % mssice, 5 °/ Q hispanice, 4 °/ 0 
italice conscribi. Quibus mox addendi erunt qui arabico. qui sinensi, qui in¬ 
dico sermone scribentur. Quid ergo? Sapiens aut omnes linguas discat in iis- 
demque discendis totam fere aetatem sumat, aut exteros libros in vernacu¬ 
lam linguam conversos legat. Primum longius est et nimis arduum, ne dicam 
impossibile. Alterum, quamquam difficultatem solvere videtur, cum longum 
est et difficile, et sumptuosum, et incertum, et erroribus obnoxium, tum facile 
documenta summi momenti praeterire solet. Praeterea brevi temporis spatio 
partem hominum dimidiam totis viribus contendentem videbimus ut alterius 
dimidiae partis ingenii fetus in proprias convertat linguas... 

Quaenam ergo aptior solutio? Nonne linguam universalem atque com¬ 
munem adhibere, quae sine dubio lingua potest esse latina? Judaei miro stu¬ 
dio contentioneque mira, linguam hebraicam, vere demortuam, e cineribus 
jam diu frigidis suscitarunt, quam ita tractant, complent, accommodant ut 
omnia etiam hujus aetatis cogitata inventaque exprimere possint. Quam fa¬ 
cilius latinae ambitum amplificare, quae tot saeculis doctorum lingua fuit et 
usu venire numquam desiit! Quod si verba latina desint, quaerantur nova, 
aptentur vetera. Salva syntaxi verborumque latino colore, lingua nullo medo 
laeditur. — Ne sit scientificorum sermo ita politus et ornatus... Modo sermo 
latinus sit, ipsis haec libertas concedatur. Mentem aperire, non litteras colere 
student. Neque vero Cicero opera summa mirandaque complesset nisi vulgus 
obscurum sermonem latinum intellexisset ecque cotidiano usu locutum 
esset. 

Ex quibus omnibus J. Capelle omnes scientificos est hortatus ut vel 
ipsi per se vel per alios commentationes librosque fusius vulgari sermone 
scriptos latine contraherent digererentque idque a Consociatione unesco 
expostulari voluit ut statis temporibus ederet commentarios quibus totius 
orbis scripta scientifica summatim breviterque recenserentur. 

Spatio artiore constringor quo minus quae cl. v. G. Tournier lepidissi¬ 
me de humano cultu, cl. v. Vandick da Nobrega, Brasiliensis, hoc die 
protulerunt. Mirius noster coetum sua oratione conclusit qua mire exposuit 
quo modo epistularum commercium optimum esset instrumentum ad sermo¬ 
nem latinum locupletandum, aptandum, flectendum. At lectores Palaestrae 
nostrae hujus rei utilitatem experti norunt. Expertusque Mirius noster 
loquebatur qui per 25 annos his de rebus laboraverat. 

Guerinus Pacitti de hebraeis hebraeum sermonem excitantibus verba 
quaedam fecit opportunissima. 

Eo die mira viri cujusdam constantia animique tenacitas splenduit, qui 
quidem quinquaginta annos natus latinam linguam post primum Conventum 
Avennicum discere est aggresus, quique modo in extrema acroasi omnes nos 
delectavit longum Senecae «de ira* tractatum memoriter declamando. Quan¬ 
tum homo potest qui vere vir sit! Hic appellatur Max. Adam estque natione 
helvetius. 

Die 10 m. Sept. — Postremus Conventus dies fuit vere plenus laboris fru- 
gumque plenus, cujus coetui matutino Josephus Eberle, nobilis poeta latinus et 
humanismus vir, praefuit. Contionem habuit R. P. Josephus Jimenez, C. M F., 
oratione eleganti, elocutione distincta, meridiana claritate De qua oratione ni¬ 
hil dicam cum omnia fere quae dixit et in hoc legisti fasciculo et in proximo 
leges. 

Post quem Camilli Tamborlini nomine locutus est H. Tomazzoni no. 
vam rationem exhibens qua usi quidam Itali magistri praeclari pueros latinam 
linguam docent. 

Deinde Ricchardus Avallome, qua sua est in dicendo vehementia, post¬ 
quam latinam linguam per saecula vigentem commonstravit, palam se ex 
parte dissentire ab Avennicis votis est professus, dissentire a votis de syn- 
taxi, quae omnes omnium temporum scriptores complecti debet, et a vocabu- 
lario, quod ex toto latinitatis thesauro eruatur oportet («nam et christiani 
romani, non barbari fuerunt et Christus Romanus fuit* (!)...), et de ratione 
docendi, et de pronuntiatione, quae ut italica esse totis lateribus contendit, 
c et. A quo, mi lector, eadem quam postulavit dicendi libertate et tibi dissen¬ 
tire licebit vel cum eo consentire... Orationem finivit aureis quidem verbis, 
quibus omnes sane consentient: «Per magistros lingua latina vivet, per magistros 
latinitas non morietur #. 

Studiose de pronuntiandis litteris exagitata est quaestio, cui quaestioni 
sine dubio nimis arbitror concessum esse temporis, cum res tanti non sit 
momenti neque sit cur a voto Avennico recedamus; e contra usu eam confir¬ 
mare debemus ut vi et auctoritate polleat. 

r*. j ^ /• l t , * 

Agitatum etiam est de latinitatis genere utendo. Sunt qui postulent 
sermonem latinum perfectum et rigidum, sunt qui benigniorem praeferant 
quin horridulum probent. In sermone tamen technico id omnes puto tenere 
debere: ut color servetur latinus quod ad syntaxim spectat. Verba autem 
technica illa omnia et sola adhibeantur quae necessaria, quae lucidiora, quae 
nitidiora legentibus sint, et breviora (rejiciendae enim verborum circuitiones 
in libro scientifico). 

Id vero —multorum nomine— Holzer vehementer postulavit:,. «Auctor 
sum et suasor ut omnes qui proximum conventum sint adituri, latini loquan¬ 
tur et scribant. Ubi enim voluntas ibi via*. Quae Dr. R. Schilling, Argen- 
toratensis doctor probavit, id tamen petivit ut res per gradus fieret, ne vel 
strenui et boni viri sed nondum periti rem despertarent difficillimam; quo 

totam everteremus rem nostram. «Festina ergo lente», at verbum festina tota 
intensione acuendum cura. 

Vespere Dr. Beach. —qui et Bonamicus Actensis— in coetu praeses si¬ 
mul et orator— eleganti oratione de mediis usui latinae linguae instaurandae 
aptioribus, suadet ut quam maxime magistri in scholis cum alumnis 'it extra 
scholam inter se latine loquantur et latine communicent, quin Ciceroniano¬ 
rum religione deterreantur. Neque enim Cicero fuit Ciceronianus, qui non 
idem scribit ac loquitur. Filium cum reprehenderet, non dixisset: «Quo usque 
tandem, Marce Tulli, Marci fili, Marci nepos, abutere patientia nostra? Quam 
diu petulantia tua nos eludet? Quem ad finem sese effrenata jactabit proca¬ 
citas?». Nonne puer sectim dixisset: «Di meliora! Tata cerritus est».. Sine 
dubio digitum vibrans dixisset: «Tu, nequissime rerum, nisi mihi dicto 
audiens eris, recte vapulabis»... <Etiamsi nemo illo dignior est quem sequamur , si 
eum ad unguem imitari conamur, neque similes Ciceronis erimus , neque nostri 
ipsorum sumus . Animum vero e|us exquirere et sequi oportet». 

Etiam juvenes in Conventu locuti sunt ore Georgii Laforest, Consocia¬ 
tionis Guillelmi Bud6 juvenum ab Actis generalis, qui quidem modos illos 
quaeritavit quibus juvenes inter se uno sermone eoque latino conjungeren¬ 
tur. Cujus vota nobis omnino placent et utinam in felicem exitum dedu¬ 
cantur. i 


Post Conventum. — Die tandem 11, Conventus laboribus confectis, 
omnes Viennam, Sanctam Martyrum Civitatem, Urbem Senatoriam perlustra¬ 
re potuimus et admirari museum, templum Augustae et Liviae sacrum, viam 
romanam, theatrum romanum maximum, cum vomitoriis subterraneis cu¬ 
niculorum more contectis, Ecclesiam Cathedralem magnificam, cet. In muni¬ 
cipii domo Urbis Praefectus omnes nos benigne excepit vinoque regionis 
jucundissimo recreavit. 

In fraterno convivio omnes Conventus participes artius conjuncti sumus, 
ubi omnes fere latine locuti sumus, ubi et latine «Gaudeamus igitur» conci¬ 
nimus, ubi cl. femina austriaca Wimmerer his versibus ex tempore fere scrip¬ 
tis nos delectavit quos intra legas. Quod quidem carmen ut lepidum jocum 
et ex tempore dictum et nos laudamus: 


Vox exit in publicum 
«Conveniamus Lugdunum, 
ut rationes satis bonae 
confirmentur Avionnae! 

Totus orbi9 penditur 
laeti proficiscimur 
via terrea contendentes 
usque ad amnes confluentes 
Hic amici jam adsunt 
hospites accipiunt 
sed qui vesperi advenit 
hos amicos non invenit. 


Documentis praediti 
somno dulci dediti 
ex nectamus novas res 
bonas, pulchras, utiles 
Prandium tum praebitum 
firmat vires omnium 
ad quaestiones nunc rractan- 
et latine exarandas. |das 
Contristato animo 
queror atque doleo 
multos, heu, in oratione 
usos gallico sermone. 


Docte vir, Latine dic, 
quae sint referenda hic, 
et, cui omnes studeamus, 
linguam vivam audeamus 
Saltem expressionibus 
foede deficientibus 
argumentulo refer 
ad sodalem Staudacherl! 

Collaudandus omnibus 
ergo ordo clericus 
quia plenu9 est virorum 
longe facundissimorum. 

Unus 9aeoe verbum poscit 
vir quem nemo non cognos* 
loqulturque optime [clt, 
atque rapidl9Sirne 

Cum ardore fervidus 
pugnat cum confratribus 
et Capelie ait gavisus: 
«sermo vivus hic est visus». 

Quaestio longe maxima 
atque difficillima 
saepe et offensio 
hadc est pronuntiatio! 

Vlre9 cum deficiunt, 
cena reficiendae sunt 
currit lanx in tabula 
plena ut In fabula. 


Currus tum conscendimus 
urbem versus tendimus 
ubi sunt pulcherrima 
vetera vestigia. 

Aquaeductus cujus unda 
duo metra in secunda 
fluens fuit Incolis 
potuit urbis veteris. 

Theatrum nunc cum ode- 

[one 

explicandum est sermone; 
ultimi cum visitant 
currus jam abierant. 


Iter longum facias, 
hospes, nunc per tenebras 
cena sit solacio 
atque refrigerio. 

Nunc est dies ultimus, 
In quod aegre ferimus! 
Delectati voluptate 
multa et humanitate. 

Magnas grates agimus 
nunc ex corde omnibus 
quorum maximo labore 
tanto vivimus in flore. 

juncti amicitia 
nitemur in patria 
ut per nostram disciplinam 
vitam juvemus (atinam. 


Ut finem longiori meae narrationi imponam haec in conclusionem di¬ 
cam: Ex hoc Conventu Lugdunensi linguam latinam non modo non esse 
demortuam, sed optimum esse commercii universalis instrumentum. Ubique 
Conventus participes variarum gentium sermone latino colloquentes audires. 
Qui vero loquendo impares sibi videbantur id plane perspexerunt: exercita¬ 
tione et usu et facile esse et jucundum latine loqui et scribere. 

Conventus tandem emissa Vota lege, quae magni sunt momenti et vis 
ad linguam latinam inter viros scientiarum peritos et technicos instaurandam: 


Vota Congressus Lugdunensis. — Conventus Lugdunensis probat 
atque confirmat vota quae in Avennico Conventu sunt decreta; de argumento 
vero quod in Lugdunensi Conventu actum est, hoc est, «de lingua latina, 
communi vinculo humani cultus», haec quae sequuntur vota proponit: 

I. Ut lingua latina adhibeatur velut vinculum inter eos qui res scientificas 
..tractant. Conventus hortatur: 

1) Ut summaria seu compendia quae scientificis scriptis, libris et com¬ 
mentationibus lingua vernacula exaratis, apponuntur, lingua praecipue 
latina fiant; 

2) Ut scriptis scientificis rerum index latine scriptus addatur; 

3) Consociationem unesco et alias Societates Internationales rogat, ut 
in commentariis et Conventuum Internationalium Actis latina quoque lingua 
in compendiis exarandis adhibeatur; 

4) Consociationem unesco etiam rogat ut bibliographiam edat in qua 
brevissima prodeant summaria latina disquisitionum scientificarum. 

II. Ut lingua latina in humanioribus litteris excolendis vinculum sit inter doc¬ 
tos viros , Congressus hortatur: 

1) Ut antiqua docendi ratio, nova et activa ratione latinae linguae 
tradendae renovetur et vividior fiat, ita ut scholarum latinarum deminutionis 
damna sarciri liceat et ad acceptas methodos alia addantur exercitia, 

quibus lingua latina adulescentulis jucundior reddatur, ut sunt: colloquia et 
sermones inter alumnos, scriptorum compendia, scriptiones latinae; 

2) Ut alumni vocabularium primarium pedetemptim et quasi per gra¬ 
dus in ipsis scriptoribus legendis adipiscantur; 

3) Ut adulescentes assuescant scriptorum libros et ampliora fragmenta 
cursim legere; quare professores libellos legendos tribuant faciliores lepi* 
dosque praesertim discipulis junioribus; 

4) Ut in superioribus scholis varii auctores legantur antiqui et recen- 
tiores vel ii qui de rebus scientificis latine scripserunt; 

5) Ut consessus seu «stationes» etiam inter omnium nationum doctos 
viros instituantur, quibus magistri et discipuli fructus ad linguae latinae 
usum percipiant, immo quod fieri possit, scholae speciales constituantur. 

III. Ut lingua latina vinculum sit inter adulescentes , Congressus optat: 

1) Ut adulescentes eorumque parentes de praecipua utilitate edocean¬ 
tur quae in excolenda lingua latina percipitur, cum ad animum conformandum 
tum ad Ipsum rerum usum; 

2) Ut adulescentes diversarum nationum, quibus alia forsitan sit animi 
indoles et conformatio, litterarum latinarum commercium inter se instituant, 
quo alios alumnos magis cognoscant eosque altiore amore prosequantur; ita 
quoque fiet ut sermo latinus ad mutuam inter omnium gentium consuetu¬ 
dinem et humanitatem fovendam maxime utilis sit. 

Denique Conventus Lugdunensis socii maxime laudant et commendant 
commentarios, quibus index est «Vita Latina», qui, ut pridem, inter linguae 
latinae viventis cultores vinculum erunt. 


Jacobus Sidera, C. M. F. 



BIBLIOGRAPHIA 


Marcei. Delannois. — Virgtle. Le Chant VI de 
TEneide. Wesmaei-Charlier, Namur, 1956, 
p. 169. 

Clarus vir M. Delannois qui de Vergilio 
perdiu commentatus totoque pectore medita¬ 
tus est, hunc lectoribus libellum offert qui, 
quamvis parva sit mole, res tamen permultas 
continet et optimas, quae ab auctore —qua9i 
cum animo 9uo continenter concoctae— vivido 
sermone et genere dicendi ornato exprimun¬ 
tur et tractantur. 

Habes in promptu summis virtutibus dis¬ 
tinctum in VI Vergilii librum commenta¬ 
rium a cl. v. M. Delannois compositum in quo 
9Cite et litterate considerantur verborum subsi¬ 
dia, 9en9us moralis, religiosus, philosophicus, 
libri VI translationes, soni, vocabula poetica, 
rhythmus aliaque multa. Quare librum hunc 
perutilem et jucundissimum non tantum 
alumnis sed et magl9tris futurum speramus. 

Ut scriptor sub initium libri lectorem mo¬ 
net, et 9aepe in commentariis iterum memo¬ 
rat, res quae in libro VI Aeneidos evolvun¬ 
tur aptissimae sunt quibus hujus aetatis 
alumni rectas probasque concipiant ac secum 
meditentur notiones et sententias ab ipso 
Vergilio tractatas et quadam luce illustratas: 
de dolore, de morte, de religione, de hominum 
gloria, de patria, de arte, de hominis fine et 
humano in terri9 et divino post mortem 

Sunt tamen pauci naevi seu menda, mini¬ 
ma, quae in altera editione facile emendari 
possint, ut: in v. 43 deest verbum «aditum»; 
in v. 334 dicitur *Lauscapim» pro - Leusca - 
pim», in v. 368 deest verbum «credo», in v. 
717 legimus «meorum», in textu autem (p. 118), 
pronomen «tuorum» explicari videtur; in v. 
743 affertur vocabulum «amnes» pro «manes»; 
in pagella 72 primum hemistichium v. 272: 
Juppi/ter et re/bus..., haud recte, ut patet, 
scanditur; sed Ita e9t pedibus notandus: Jup¬ 
piter/ et re/bus. . 

Liber hic —quem Vergilii studiosis maximi 
aestimandum putamus— duobus indicibus 


absolvitur: alter nominum, alter thematum 
quae alumnis proponi possunt, in quibus op¬ 
tima invenient superiores alumni commenta¬ 
tionibus sui9 aggredienda. 

Gansiniec-Parandowski-Morstin. - Teofiiakt 
Symokatta Listy: Theopkylacti Simocattae 
epistolae morales rurales amatoriae. — 
Panstwowe Wydawictwo Naukowe. 

Theophylactus Simocatta scriptor graecus, 
qui saeculo VII vixit, epistulas scripserat mo¬ 
rales, rurales, amatorias, quas Nicolaus Cop- 
pernicus, peritissimus ille in re astronomica 
auctor et inventor —dum alia quam plurima 
curat— nitido elegantique sermone in latinum 
convertit. 

Nunc autem hoc pulchro volumine conti¬ 
netur exemplar interpretationis latinae a Cop- 
pernico exaratae, -impressum Cracoviae in 
domo domini Johannis Haller anno salutis 
nostrae M.CCCCC.IX» —quod totum photo- 
graphice suis germanis litteris describitur—, 
et nova codicis latini typis hodiernis descrip¬ 
tio, quam et textus primigenius graecus con¬ 
sequitur et translatio lingua polonica a H. 
Morstln exarata. 

Hujus libri editore9 pergratam fecerunt 
rem litterarum graecarum et latinarum stu¬ 
diosis, suumque civem debito prosecuti sunt 
honore hanc evulgantes interpretationem, 
nam, ut monuit Coppernicus, Theophylactus 
epistulas ordinavit -hoc 9ane considerans 
quod varietas prae ceteris delectare soleat, 
quod quidem diversa ingenia diversl9 rebus 
oblectentur*. 

Jesus AramendIa, C. M. F. 

Jean Volckhinger. — Lexicum latinum-gallicum 
ad pharmacopoeas redigendas. 1958. 

Dr. Volckringer in Conventu Avennico 
—anno 1956— orationem seu relationem ha¬ 
buit satis elaboratam de verbis latlnl9 phar¬ 
macopolis et medicamentariis usurpandis; in 

qua principia exposuit quibus verba latina 
sunt tandem constituenda (cfr. Premter Congrts 
internationalpour le latln vivant, 1956, Avignon). 
Clarus vir qui medicamenta componere opti¬ 
me novit et de lingua latina apud medicamen¬ 
tarios et pharmacopolas sedulo curat, lexicon 
paravit, quod Coetui Generali Bruxellis a 
1958 congregando, ut videtur, exhibendum 
erat. Pleraque hujus lexicl verba probentur 
oportet. Si tamen per clarissimos illos medi 
camentarios licet pauca innuam quae ad ra¬ 
tionem verborum spectat. 

Quam plurima verba terminatione -um li¬ 
niuntur (cocainum, parajfinum, penicillinum . 
peptonum, pepsinum, protainum, antipyrinum, 
aspirtnum, streptomycinum, toxinum, coffeinum, 
cet.) quae tamen desinendi ratio jam pridem 
in doctorum venerat controversiam (cfr. Jo- 
hannes Lamer: ...amlina, aspirina apud His¬ 
panos Italosque feminini generis sunt, in Ger¬ 
mania vero neutrius; qui autem Germani non 
noverint linguas Hispanorum vel Italorum 
mirabuntur non dici aniltnum, aspirinum*. 
Palaestra Latina, 5 (1935) 129). Horum ver¬ 
borum genus femininum nobis maxime placet 
(cfr. Latinitas, 3 (1955) 103 sqq.. ubi penicilli - 
na, procaina, cocaina, aureomycina, streptomyci - 
na, ceteris usi sumus); quod si doctores aliter 
rem decreverint, optandum ut terminatio fe¬ 
minina addatur quoque, ut iit in vocibus 
«coffeinum sive coffeina», «aspirinum sive 
aspirina». —Verba quae -as finiuntur (nitras 
-atis, perboras, phosphas, salicas, arsenicas, ci¬ 
tras, chloras, cet. praestaret —ita nos cense¬ 
mus— in nitratum, perboratum, phosphatum, cet. 
mutari. Litteiat k et u ab usu latino rectius 
removendae. *Compressum et injectio » propius 
ad latinitatem accedunt quam «comprimatum 
et injectabiie»; «benzoe -oinis» fortasse in 
benzoe(s), is mutandum; forma latina neuter, 
ra, rum retinenda potius quam «neutrus»; pro 
-coffeino* reponenda cafeina, aut saltem adji¬ 
cienda, et pomata (quae est apud Ducangium) 
pro «pomatum». Iterum recognoscendae vo¬ 
ces «oculentum* (pommade occulaire), tabulet- 
ta, rhum, cocos -osis, «ellxirium» (de qua voce 
ehxir cfr. Corominas, Dicctonarto critico etimo - 
l6gico de la lengua cast. et Tagliavini, Le origini 
delle lingue neolatine, 1952, p. 272) 

Utinamet alia artium et disciplinarum 


lexica quam primum in doctorum commodum 
et in linguae latinae incitamentum majusque 
incrementum evulgentur. 

Josephus M. Mir, C. M. F. 

Josef Eberle. — Laudes, carmina latina. Tu 

bingae, apud Rainer Wunderlich Verlag 
Hermann Lelns, 1959. - 

Josephus Eberle carminum libellum con¬ 
cinnavit quo «modum gaudii terrestris paulu¬ 
lum augere» conatur, quem quidem finem sa¬ 
tis assecutum esse arbitramur. 'Novus enim 
po£ta, quanquam romancs vates—qui adstric* 
ta numeris pedibusque oratione 'usi sunt— 
novit eosque veneratione prosequitur, tamen 
suo modulo fides pulsare vult, cum munus 
poetae canere sit et intima animi sensa aliis 
patefacere; illamque insequitur viam quam 
haud pauci pogtae medii aevi apud Germanos 
praesertim adhibuerunt et versus rhythmico 
sono et extremis syllabis consonantes pangit. 
Quid de nova pofcseos ratione qutdque de ver¬ 
sibus Doctoris Eberle sentiendum ampla com¬ 
mentatione Josephus Ijsewijn ostendit (cfr. 
Palaestram Latinam, 39 (1959) 129), ubi et 
poetam dilaudavit et carminum exempla le¬ 
gentibus proposuit. 

Ceterum, quanquam «inimitabilia» sunt 
veterum poetarum carmina, multi tamen illa 
pulchritudinis specimina conati sunt aemu¬ 
lari, et qui omnes saeculorum aetates percur¬ 
rat nobilissimos facile inveniat poetas qui 
mira panxerunt carmina, haud optimis scrip¬ 
toribus indigna. Liceat tamen novo pcetae, 
liceat aliis nostrae aetatis scriptoiibus alias 
tentare vias et rationes quibus dum animi 
sensa expromunt, latinam quoque linguam 
vividam esse, non mortuam, suis versibus 
comprobant. Nam Dr. Eberle totis viribus 
«radices nostri cultus curare et alere cona¬ 
tur» suaque sententia probe philosophatur: 
«Cultus enim, inquit, et humanitas vigore 
non possunt, si homines memoriam originum 
suarum, moris majorum, historiae propriae 
deposuerunt». 

Nos quoque conatus illius clarissimi viri 
prorsus laudamus, qui dum acta diurna mo¬ 
deratur apud Germanos nobilissima occasio¬ 
nem nanciscitur ut latinitatem, cultus nostri 

fundamentum, probatis argumentis suoque 
exemplo defendat. Idque in laudem scriptoris 
maxime cadit quod nova ejusdem libri para¬ 
tur editio propediem evulganda. 

Josephus M. Mir, C. M. F. 

P. Ttrtncio Afro. Comedias: La Andriana - Ei 
Eunuco. Texto revisado y traducido por 
Lisardo Rubio, CatedrAtico de la Uni ver 
sidad de Barcelona. Volumen I. 1958. — 
Barcelona, Ediciones «Alma Mater». 

Primum est hoc commodum volumen in 
illo corpore quod inscribitur «Colecci6n his* 
panica de Autores griegos y iatinos», quod 
omnes patrocinio hlspanicae Universitates 
contuentur. Et magna scilicet, apud nostrates 
praesertim, de eo auguramur in ampliorem 
litterarum graecarum atque latinarum cultum. 

Nobilissimae illae Terentianae comoediae, 
Andria et Eunuchus, lectoribus hic facilius 
pleniusque, modo latinus textus, modo ver¬ 
nacula conversio, delibandae proponuntur, 
atque in maximo quidem apparatu critico a* 
cerrimoque studio comparatum. Clarus Bar¬ 
cinonensis Universitatis Professor L. Rubio 
hoc nobis volumen obtulit, cui et socii eo in 
edendo fuerunt Doctores Joannes Bastardas 
et Maria Cinta CataU, in eadem studiorum 
Universitate Professores clarissimi. 

Ampla libro praeit, atque ea erudita, in¬ 
troductio (pp. IX-LXXXIV) de vita P. Teren¬ 
tii A.; de natura legali ac materiali theatri 
romani, saeculo II; de opere litterario Teren¬ 
tiano; de Auctore dramatico; de fama Teren¬ 
tiana; de Terentii in hodiernas litteras aucto¬ 
ritas et momentum; de manuscriptorum tra¬ 
ditione; de codicibus Terentianis in biblio¬ 
thecis hispanicis; de editionibus Terentii; de 
editionibus hispanicis Terentii; de conversio¬ 
nibus hispanicis Terentii; de Terentiana bi- 
bliographia. 

Tum Terentianae comoediae, Andria et 
Eunuchus, hinc latinus textus, inde hispani* 
ca conversio (pp. 1 197 «bis»). Singulis co¬ 
moediis introductio atque commentarium, una 
cum apta synopsi, a clarissimo auctore an 
nectitur. Quod bonum, felix, faustum Jatinis 
litteris sit. 

I. GonzAli2, C. M. F. 


Mgr L. Cerfaux ei P. Houssiau. — L'Anti - 
quitfi - Le Proche Orient, Castermann, Tour- 
nai — Paris, 1957, p. 173. 

M. Michaux et P Houssiau. — LAntiquiie - 
La Grice, Casterman, Tournai — Paris, 

1958, p. 167. 

M. Michaux et R. Loonbeek. — L’Antiqutti - 
Rome, Casterman, Tournai — Paris, 1956, 
p. 275. 

Inter tot et optimos libros qui nostra 
aetate in lucem dantur quique de historia et 
classica cultura sunt, pauci —mea quidem 
sententia— inveniuntur qui tanto ordine et 
claritate, tanta simplicitate, brevitate et eru¬ 
ditione, tantoque mentis lumine perfusi sint, 
ut hi quos lectoribus summa animi voluptate 
offerimus. Summatim, sed singulari miraque 
perspicuitate, aliqua de geographia, de rebus 
ad rem publicam spectantibus, de religione, 
arte, litteris, scientiis uniuscujusque regionis 
id est: Aegypti, Mesopotamiae, Syriae, .Pa¬ 
laestinae, Asiae Minoris, Persiae, Cretae, My¬ 
cenarum, Graeciae, Romae describuntur et 
exponuntur. 

Via quam in his tractandis auctores se¬ 
quuntur haec est: In pagella quae ad dexte¬ 
ram est lectoris, clare et pulchro genere di¬ 
cendi historiam, artem, religionem aliaque, 
quae supra diximus, nitidissimis typis ex¬ 
pressa, exponuntur; ad laevam vero lectoris 
manum, littera minore, notulae, indices, ta¬ 
bulae permultae, scriptorum classicorum et 
hodiernae aetatU loci, aliaque curiosa quibus 
maxime textus illustratur. Quam rationem 
res tractandi —ut altius in lectoris mente im¬ 
primantur— optimam et efficacissimam puto. 

Praeter haec quae de his admodum elabo¬ 
ratis libris generatim diximus, aliqua specia- 
tim de libro cui est index • L^ntiquiti-Rcmc » 
addere debemus. 

Et in primis tabulae depictae —numero 
septuaginta— tum ad antiquam, tum ad clas¬ 
sicam aetatem spectantes, ad Romae histo¬ 
riam illustrandam et artem accurate sunt se¬ 
lectae. 

Textus — clare, ordinate, simpliciter, ju¬ 
cunde, ut 9 upra memoravimus, 275 pagellis 
expositus— summa est optima et compendium 

artis, religionis, historiae et culturae popuh 
Romani 

En, benevole lector, si tua Interest, hujus 
libri Romae dicati index generalis: 

Introduction G£n£rale (P. 9 23): I. Le 
Cadre Gtographique. — II. Le Cadre Historique. 
— III. Les Sources de 1'Histoire Romaine. 

Premiere Partie: I. Rome avant les grandes 
conquttes I - De Rome d 1'ltalte (p. 27 71); II * 
La vieilie dme Romaine et 1‘emprise itrusque (p. 

7385). 

Deuxi^me Partie: I - La formation d'un erri* 
pire (p. 89 183); II - L'Apogte de Rome et 1‘em* 
pnse HelUnistique (p. 183 213). 

Troisi^me Partie: Le dtclin\ Le Retovr a la 
la terre I - La crise de 1’cmpire (p. 217-245); II - 
Uagonie de Rome et 1'empire orientale (p. 247- 
259). 

Libri hi tres concluduntur singuli nomi¬ 
num et rerum indicibus, rabulis et conspectu 
quodam totius libri generali ut facilius, uno 
obtutu, res legentis menti clarius pateant. 

Gratulationes ergo maximas auctores me¬ 
rentur qui hos libros—optime et excogitatos 
et expositos— evulgarunt. 

JeSUS ARAMENDfA, C M F. 

Certamen Capitolinum VI1II- MDCCCCV1II. 

— Curante Instituto Romanis Studiis 

Provehendis. 

In hoc opusculo lucubrationes duae in 
Certamine Capitolino VIIII praemio decoratae 
colliguntur: altera, cui est index *Dies jam co- 
rmtiorum subest», a cl. Theobaldo Fabbri, in 
certamine victore, altera quae «De taurorum 
agitatione» inscribitur a Patre Felici Vallejo, 
S. J. conscripta. 

Certamen hoc Capitolinum, ut superiora, 
ab «Instituto Romanis Studiis provehendis» 
celebratum moderatumque est, causa comme¬ 
morandi diem natalem Urbis latinaeque lin¬ 
guae longe lateque per orbem et excitandi et 
reviviscendi studium. 

Petitores omnino XXXXIII numero cer¬ 
tamen adierant...; quod certamen habebatur 
de Lupa Capitolina ex argento efficta et de 
argenteo nummo imaginem aedium Capitoli¬ 
narum praebente. Collegium quinquevirorum 
perlectis collectisque petitorum libellis alios 


a certamine seclusit, alios mentione honorifi¬ 
ca ornavit, duos tandem libellos probavit et 
praemio Capitolino decoravit. 

Ut in ipso commentationis titulo signifi¬ 
cat cl auctor Theobaldus Fabbri nobis comi¬ 
tiorum in Italia dies finxit. Sergio amico co 
mite, in forum «Piazza Cavour* ubi viri «Li- 
berales» convenerant, oratorem auditum con¬ 
tendunt. . Postea forum «Piazza dei Risorgl 
mento» quod nuncupant, petunt ubi <Fasca- 
lium» factio congregatur... Deinde ad plateam 
«Garibaldi» procedunt ad principem «Com- 
munistarum» audiendum. 

Tandem ad forum quod a Victorio Emma- 
nuele nomen habet Iter faciunt. Condonator 
«partibus regio imperio faventibus»... verba facit. 
Cenati ultimos suscipiunt audiendi labores. 
Ad forum cui nomen «Martiri della Liberti» 
pergunt ut ducem *Soctaltsmt populans» au 
diant...; et deinde ad forum maximum inten¬ 
dunt dum dux («leader») qui praeest partibus 
popularium Christianorum» contionem habet. 

Orationes a partium ducibus habitae lu¬ 
culentissimae, ornatissimae, elegantiae et 
concinnitatis plenae —more Romanorum— 
sonant Ciceronisque tempora ad nos referre 
videntur. 

Pater Felix S^nchez Vallejo S. J. «amicis 
quibusdam Patavinis» taurerr achiam seu 
cursum taurorum describit. (Ut vobis —qui 
nova verba inducere et aptare cupitis— pla¬ 
cebit!. .). Aliqua summatim audite: 

Ad plateam properemus... ut venustum 
spectaculum videre possis: subsellia spissa 
sunt, agitatores seu taurarii, splendentibus 
induti sagulis, populum et praesidem salutant, 
exit ex stabulo stupendus corniger .. Immitti¬ 
tur eques longo hastili armatus cui ferrata 
est cuspis. Veniendum est ad hamata spicula 
quae bina et bina in dorsum tauri figenda 
sunt... Postea taurarius ad taurum jam fes¬ 
sum accedit districto ense.., figitque pene¬ 
trabile ferrum. Reboant omnes caveae gradus 
phrenetico plausu... cet. 

Si vis ergo, ut amici Patavini, animum 
tuum perjucunde relaxare hanc P. Vallejo lu¬ 
cubrationem lege, perlege... In eo venustum 
et ornatum sermonem, elegantiam dicendi, 
lepidissima verba multa, varietatem miram 
et facilitatem tauromachlae notiones exprl- 

mendi, alacritatem quandam placidumque 
ingenium. 

Laudes igitur et grate» clarissimo Theo- 
baido Fabbri et Felici Vaiiejo S. J. quod tan¬ 
tum praemium meruerunt et ha9 commenta¬ 
tiones, maximi aestimandas, in lucem edide¬ 
runt. 

Jesus AramendIa, C. M. F. 

Lynn Foole. - La exploracidn dei fondo dei 
mar. Editorial Sopena, Barcelona, 1958, 
pag. 178. 

Hac nostra aetate, aurea vere dicta —quod 
ad maris profunda metiendi et cognoscendi 
studium attinet—, aetate qua vigent et undi¬ 
que florent, in Gallia, Italia, Hispania Stati* 
busque Foederatis Americae praesertim, so¬ 
cietates seu coetus, quibus nomen est «clubs», 
ad re9 maritimas fovendas atque excitandas, 
pulchellum cl. scriptor Lynn Foole, in lucem 
edidit librum quem a capite usque ad calcem, 
curiose, lector, immotis palpebris leges: 

Auctor 172 pagellis modo dicendi jucun¬ 
dissimo et dilucido historiam exponit, et sub¬ 
mersionis pericula et praecipua praecepta 
urinatoribus in explorando seu inspiciendo 
maris profundo servanda. 

Nostris diebus pinnae sufficiunt natato¬ 
riae guajaci (caucho) pedibus -hominis ra¬ 
nunculi» aptatae, fistula seu tubulus ad 
spiritum ducendum et ocularia quibus in 
mare non tantum immergere verum etiam 
ejus pulchritudinem, visu et inventu raram, 
contemplari possimus. Scaphandro libem 
ei machina seu instrumento illo novoquod di 
eunt bathyscapham a clarissimo viro Augus¬ 
to Ficcard inventam, homo in posterum in 
maris profunda submergi poterit usque ad 
milia metrorum quinque circiter ad maris se¬ 
creta, ut sunt specu9, profundum, thesauros, 
metalla, genera belluarum. 9ubaquanea9 plan¬ 
tas, petrolci fontes, cet. exploranda. 

Quae omnia particulatim descripta atque 
expicta fabellis, hl9toriunculis, mirisque vi¬ 
tae subaquaneae eventibus comitantibus, in 
hoc pulcherrimo libro invenies libentique 
animo leges. 


Permultis et vanis et lepidis tabulis a 
Johanne Bendick depicti9 capita collustran¬ 
tur. Liber ab Antonio Ribera Societati Barci¬ 
nonensi studiis subaquaneis provehendis ad- 
scriptus in linguam hi9panicam conversus 
e9t. 

En tibi, lector, praecipua capita quae mihi 
maximam delectationem attulerunt; 2, Novus 
et mirus mundus (p. 23-36); 3, Profundorum 
pericula (p. 36-52); 4, De «hominis ranuncu 
li» apparatu seu ornatu (p. 52-67); 9, Specus 
et antra (p. 120-131); 10, De thesauris abscon¬ 
ditis (p. 131-144); 13, De profundis mari9 ex¬ 
plorandis (p. 156-163) 

Gratias igitur et interpreti et domui edi- 
trici «Sopena» agimus quod hunc optimum 
novumque librum in lucem ediderunt et in 
Hispaniam induxerunt. 

Jesus AramendIa. C. M. F. 

J. Tilmont. — Atlas classique. Coilection Ro- 

land; Maison d'£ditions Ad. Wesmael- 

Charlier, Namur, 1958. 

Opus maximi quidem momenti de re gio 
graphica a praeclaro viro J. Iilmont, in disci¬ 
plinis geographicis Doctore, iterum recogni¬ 
tum; in quo omnes orbis terrae regiones et 
nationes (tota Europa, Asia, Africa, tota Ame¬ 
rica, Oceania, Australasia) perspicue et ante 
oculos ponuntur et adhibitis miris tabulis 
geographicis aptissime describuniur: montes 
et flumina, incolarum numerus, pluviae et 
caeli temperies, arborum stirpiumque genus 
et numerus, metalla et fodinae, petroleum, 
gasum, carbones, animalia, et ea quae ad 
cultum, ad artes, ad oeconomiam, ad politi¬ 
cam, cetera quam plurima spectant: quae 
omnia, ut diximus, scitissimis tabulis picus 
adumbrantur et quasi ante oculos explicantur 
quin multi9 opus sit verbis. 

Optima ac selecta adhibetur charta quo 
facillime ante oculo9 vel minimae orbi9 terrae 
notiones 'geographicae proponuntur. Habent 
igitur librum alumni quem 9i saepe manu et 
oculis tractaverint, multa de rebus geographi¬ 
cis sine ullo labore ediscent. 

A. Marqu£s, C. M. F 

San Juan Crisdntomo. — De la vana gloria y de la 
educacitin de lon hijos. Homilia sobre )ob. 
Edicitin escolar de Iulio Fantini, S. }. 
Perficit, Colegio de San Estanislao, Sala- 
manca, 1959. 

En opusculum scholare: quo linguae grae 
cae alumni pedetemptlm et jucunde In Ip9lti9 
linguae cognitionem Inducuntur. Duorum ibi¬ 
dem Sancti Joannls Chrysostoml sermonum 
textus graecus editur: De vana gloria et Edu¬ 
catione Hilorum, et Homllla de Job. 

Ad al umnorum autem commodum Index 
libello additur formarum difficilium textus 
graecl. Hinc Igitur textus graecus (pp. 7*42), 
hinc formarum Index difficilium (pp. 43*81). 
Cum typorum nitore rextusque arte critica, 
tum maxime clarissimi professoris linguae 
gra ecae J. Fantini auctoritate libellus com¬ 
mendandus 

I. GonzAlez, C. M. F. 

Wilheim Brandbnstein • Manfred Mayrofer. 
— Antiguo Persa. Consejo Superior de In* 
vestigaclones Clentlficas. Madrld, 1958, 
p. 43. 

Institutum cui nomen • Antonio Nebrija 
cl. viro Antonio Tovar moderante, hunc 
tertium Linguarum Indoeuropaearum opuscu* 
culum in vulgus emisit. 

Praeter praefationem (p. 3*18), In qua de 
veterum dialectorum persarum historia, am¬ 
plitudine, bibhographia, litteris seu scriptura 
slgni9que, aliqua strictim tractantur, quattuor 
liber partibus constare videtur in prima (p. 
16 36) de accentuum, vocalium, consonan¬ 
tium legibus agitur; In altera (p. 36 80) nomi¬ 
na et verba late sed dilucide explicantur; 
sequuntur in tertia parte (p. 81-88) lingua 
persica scripta, de rebu9 a Dario et Xerxe in 
bello gestis inscriptiones quibus leges gram¬ 
maticae usu exercentur; quarta denique pars 
(p 89*143) vocabula continet praecipua in¬ 
scriptionum seu Lexicon verborum quibus, ut 
facilius translatio hlspanice reddatur, flexio¬ 
nes adduntur aliquae ad verborum tempora, 
radices, notulae, cet. 


Gratiam ergo maximam his viris clarissi 
mis habemus cujus opera, studio summaque 
diligentia corpus *FA Manual de Unguisttca 
Indoeuropea• In dies Increscit. 

Jesus AramendIa, C. M. F. 


M. Bizos et J. Desjardjns. — Cours de thtme 
latin. Editions Vuibert, Paris. 1959 p. 

1 % 

Liber hic pari consilio et mente plane 
conceptus est quibus «Cours de thime grec» a 
M. Bizos conscriptus quique ob ejus clarita¬ 
tem et brevitatem, in Gallia a scholasticis 
maximi habetur et usurpatur. 

Quam linguae (atlnae Grammaticam lec¬ 
tori offero (...ut nos juvat hos et volvere et 
legere libros!...) bipartito est dispertita: in al¬ 
tera (p. 13*130) —quam «theorlcam* dicimus— 
praecepta seu leges grammaticae duplici in¬ 
structae serie, exemplis scriptorum classico¬ 
rum quamplurimis illustrata, exponuntur 
pressoque dicendi genere tractantur. Altera 
par9 continet: a) themata duodecim (p. 133* 
145) quibus doctrina seu normae priore parte 
traditae in usum Inducuntur et applicantur; 
b) themata decem (p. 145-155) ex Caesare, 
Cicerone, Sallustio excerpta; c) quinque et 
viglnd scriptorum gallicorum —Montalgne 
Bossuet, Pascal, Boissier...— loci praecipui (p. 
155-171). 

Themata superiora, ut patet, conversiones 
sequuntur sive latine sive gallice a clarissimo 
J. Desjardlns redditae. Quae omnia, humanis¬ 
sime lector, breviter, enucleate, distincte, or¬ 
dinate et quasi quodam perspicuitatis et cla¬ 
ritudinis luce perfusa —ut mos semper est 
apud Gallos—tractata, exposita, dictaque in- 

i • 

venies. 

Opus clauditur indice duplici alphabetico 
galllco-latino (p. 184 187) apto admodum 
ad Grammaticam facilius tractandam. 

Quem librum a cl. latinitatis magistris 
M. Bizos et J. Desjardlns excogitatum et 
conceptum summae utilitati efficacique adju 
mento nostris scholasticis fore putamus. 

j ESUS ARAMENHfA, C. M. F. 

C. G [umg. — EI Yo y el Inconsciente. I raduc- 

cl6n directa dei alem^n, por el Dr. S. 

Montserrat Esteve. Luis Miracle, Editor. 

Barcelona. 

Tertium jam lingua hispanica editur sci 
tum hoc opus, clarissimi in scientia psy- 
chiatrica Doctoris C. G. Jung, quod cum ho¬ 
nore prostat inter libros «Bibliothecae An* 
thropologiae», ab egregio Doctore Raimundo 
Sarr6 directae. Prooemium autem ipsius Dris. 
Sarr6 libro praeit, de processu vario operis 
Dris. C. G. jung in psychologia medica (pp. 

541) 

Jam vero in scientifico, eoque uberrimo, 
partu nobilis p9ychiatrae Jung, ab anno 1902 
ad annum 1950, duo tempora cursusve distin¬ 
guere possumus: in altero terme vestigia pre¬ 
mit magistri de re Ereud, aut synthesim con¬ 
tegere intendit inter Freud atque Adler; in 
altero vero ab omni tutela discretus, sui ip¬ 
sius afficitur spiritus foecundus jungianus: 
proprium nempe 9cientificum systema creat 
conspectu quodam psychologico, qui quidem 
et mentis potentia et profunditate cum scien- 
tifica creatione eorum auctorum contendit, 
idque felici exitu, haud paucorum sapientium 
sententia. 

Atque opus certe apex vel fastigium hujus 
periodi scilicet Jungianae est liber hic, cui 
inscriptio lingua hispanica «El Yo y el 
Inconsciente», primigenia autem lingua «Die 
Beziehungen zwischen dem Ich und dem 
Unbewussten*. In dua9 partes opus dividitur: 
prima est de Actione Inconscienti 9 in Con¬ 
scientiam, hisque capitibus: 

I El inconsciente personat y el colectivo (51- 
69). II. Los fendmenos consecutwos a la asimtla - 
ci6n dei inconsciente pp. 71-96). III. La persona 
como recorte de la psique colectiva (pp. 97 108). 
IV. Intentos para librar la mdividualidad de la 
psique colectiva (pp. 109 124). 

Altera libri parte agitur a sapienti scrip¬ 
tore, de «Individuatione»: his autem quattuor 
capitibus. I. La funciCn dei inconsciente (pp. 
127-149). II. Anima y Animus (pp. 151 186). 
III. La ttcnica de diferenciacidn entre el *Yo> y 
las figuras dei inconsciente (sp. 187-208). IV. La 
personalidad-mand (pp. 209 230) Optimi et 
elaborati indices consequuntur de vita aucto- 


ri 9 , de operibus eorumque hispanicis conver¬ 
sionibus. 

Liber hic unus in disciplinae psychologi¬ 
cae provincia, ubi in unum rediguntur trigin¬ 
ta maximi laboris atque studii anni, tanquam 
fructus inspirationis poeticae religiosae vi¬ 
dentur. 

Sententiae ibidem expositae, non tantum 
Initium fuerunt novae viae ad scientiam psy- 
choterapicam maximi momenti, verum etiam 
processum criticae provocaverunt et renova¬ 
tionis in cultu nostro occidentali, cujus qui¬ 
dem consecutio utilissima esse potest. Tan¬ 
dem in hodiernis sapientis Jung cogitatis et 
sententiis forsitan primum, in historia cultu¬ 
rae, psychologia Orientis et Occidentis sibi 
mutuo fecunditatem atferunt ad novam ima 
ginem confingendam animae humanae, ejus- 
que completae et integrae, sine illis mutila- 
tionibus, quibus aliae scholae subditae adhuc 
fuerunt. 

I. GonzAlez, C. M. F. 

P Tekenci Aper. — Comidies. Volum II. L'Eu~ 
nuc. — Volum III, Eormid. Text revisat i 
traducci6 dei Dr. Joan Coromines en coi- 
laboraci6 ambel D. Pere Coromines. Fun- 
dacitiBernat Metge. Barcelona, 1958. 

Dr. Petrus Coromines morte correptus e9t 
cum, primo Terentii volumine in hoc scripto¬ 
rum Corpore edito, alias Terentii comoedias 
edendas curaverat. Nunc ejus filius Joannes 
—tanto viro dignissimus— patri9 opus insequi 
instituit, patris vestigia firmo gradu premens. 
Uterque utramque linguam penitus agnoscit, 
uterque scriptum primigenium inter codicum 
variationes enixe conquisivit, uterque totam 
Terentii vim et salem exprimere sermone 
vernaculo est conatus et in tortunatum even¬ 
tum perduxit. Juvat tam veterrima latinitatis 
opera legere et animo comprehendere ac si 
hac fere aetate no9tra nostraque lingua scrip¬ 
ta essent Haec sane mirifica est in his cata- 
launicis conversionibus virtus. Inter tot opti¬ 
ma hunc naevum vidi, qui tamen haud magni 
est momenti, versum 19 Phormionis non reddi 
Horum voluminum alterum Eunuchum 
praebet, tertium Phormionem. 

Jacobus Sidera, C. M. F. 

AMN. V - (FASC. IV) - N. 20 M. DECEMBRI A. MCMLIX 


NOS IN TRICLINIO 
CENAMUS 


Cena apparata est, et omnes 
cum domino ad triclinium 
accedunt. Ti. Flavius praeit 
signatque domus loca; ipse 
nostram de «triclinio*» pro¬ 
feret explicationem. 



Majores nostri —ita Flavius— in 
atrio, in tablino quondam cenabant... 
Sed triclinium, quo nos aestivo et autum¬ 
nali tempore utimur, ad porticum est 
situm, cujus et columnas conspicitis et 
velum quod protenditur ne solis ardor 
discumbentium capitibus noceat. Hiberno 
tempore lecti ad cenandum in atrio ster¬ 
nuntur ubi frigoris vis est temperatior. 
Veteres mensae assidebant cenam su¬ 
mentes; deinde, ut apud Graecos, mos 
invaluit ad mensam discumbendi; quon¬ 
dam feminae cum viris cubantibus sede¬ 


bant; nunc vero vel ipsae mulieres cum 
viris ad mensam accumbunt; pueri tamen 
ad lectorum fulcra, servi vero in subselliis 
assident. Viro romuno probro esset et 
dedecori cenam sedendo sumere, 

Lecti, quibus ad mensam accumbi¬ 
mus, tricliniares vocantur; mos est in 
conviviis lectos tricliniares apparandi, 
qui singuli trium discumbentium sint ca¬ 
paces: (haud raro tamen discumbentes, 
singuli unum occupant lectum —quod 
in pictura videtis—). 


I 


Quis ex vobis — pueri, puellae, adulescentuli — cum puero anglico aut puella quattuordecim 
aut quindecim annorum per litteras latlne scriptas consuetudinem et amicitiam inire vult? 
Responsum exspectant quindecim pueri Angli... 

ADVENIUNT FESTIVI NATALIS DNI. DIES... 


His feshvis Nutulis Domini diebus 
omnes insolita quadam perfusi sumus 
laetitia, quia Cnnsti Nativitatem surnmo 
gaudio omnes agere desideramus. 

Quid autem dicam de illa jucundis¬ 
sima qua pueri domi apud parentes 
[ruuntur laetitia? Quid de voluptate 
quam parentes et fiiu ludos agentes aut 
munuscula inter se mittentes et donan¬ 
tes, ex festis Nataliciis percipiunt? 

Quid quoque de illa laetitia dicam 
qua urbes pubtice UDundant? tx utraque 
viarum parte tabernae, mira dispositae 
arte, aliae cuppedias omne genus exhi¬ 
bent, aliae crepundia et puppas quae 
magnum pueris et puellis oblectamentum 
praebent; hic aurea poma ex arboribus 
pendent, illic stellae candidam lucem 
effundentes tres Magos Bethlehem du¬ 
cunt... 

Attamen, optimi pueri, hoc est mihi 
propositum quod vobis summae volup¬ 
tati futurum spero: de moribus qui in 
Europa tempore Natalis Domini perhi¬ 
bentur, praecipua vobis narrare. 

Apud nonnullas gentes Natalis Do¬ 
mini —nescio tamen qua mira con¬ 
gruentia— cum festo clarissimi Sancti 
Nicolai Episcopi et Confessoris, conjun¬ 
gitur. 

Sanctus Nicolaus, qui a Germanis, An- 
glis, Danis, Helvetiis appellatur «Sancta 
Claus», natus est saeculo quarto Mirae 
in Asia Minore, in urbe flumine Xantho 
irrigata, ubi cotidie suam Phoebus effi¬ 
giem videbat, et comam spissam Achilles 
tinxisse dicitur, et Artemis venatrix»»... 
trfpftov Aeaxotv* 'Apiefu freptov (DIEL, 
Fr. /), ut Anacreon scripsit, sitim restin¬ 
guebat... 

Hic S. Nicolaus natus est, hic suam 
egit mirabilem vitam, beneficia in paupe¬ 
res et in alios, calamitatibus vel infirma 
valetudine oppressos, praesertim in pue¬ 
ros et juvenes conferens, unde nomen 
amici, benefactoris patronique puerorum 
obtinuit. Saeculo autem undecimo mer- 


calores quidam corpus b. Nicolai eri¬ 
piunt Bariumque transferunt. Jam Ium 
innumerae de illo — cum Natali Domini 
conjunctae— lepidissimae fabulae, in 
Europa praecipue, ortae sunt, quarum 
nos nonnullas narrabimus quae, quam¬ 
quam pueriles simplicesque videntur, ta¬ 
men Ium pueris, tum senibus —his diebus 
Nataliciis rursum repuerascere senes di¬ 
cuntur...— magnam voluptatem praebere 
poterunt. 

Apud gentes FINNIAE, NORVEGIAE, 
SUECIAE mos est ut die festo S. Nicolai 
pueris strenae dentur. Omnes, etiam par¬ 
vuli, sciunt SINIERKLAAS mitratum, albo 
equo vectum, argentea ornatum barba, 
baculum in manu habentem, super tectis 
suaviter equitare atque per fenestras, 
multa nocte, domos ingredi, armigero 
eum comitante nomine «Pikkie», qui in 
saccum pueros non bonos immittit... 

Hoc vero die domorum januas S. 
Nicolaus laetus pulsat... Pueri qui eum 
ad portam pulsantem vident, suavissimis 
concinunt vocibus: 

«O Sinterklaas, vir optime et sanctissime, 

affer nobis mala et pira, 

sculponeas nostras cuppediis imple...»». 

Deinde senex argenteis capillis, voce 
mysterii plena ita interrogat: 

— «Sunt hic mali pueri»? Quibus 
verbis pueri respondent: 

— «Non sunt, bone Sinterklaas, non 
sunt; omnes hic optimi sumus». 

Tum Sinterklaas dulcia et crustula et 
nuces... pueris distribuit aliamque do¬ 
mum petit. 

In aliis Europae regionibus —in LE- 
THONIA, LITHUANIA...— S. Nicolaus ipsa 
Natalis nocte, candidissimo angelo co¬ 
mite, pueros et puellas invisit, quos cre¬ 
pundiis, puppis luteis, stellulis argenteis, 
dulcissimis bellariis donat. 

Apud BELGAS pueri in usu habent 
avenam in catinis, prope januas vel 
fenestras positis, —quia hic non equis sed 
rhenonibus vectus S. Nicolaus venit— 

albis rhenonibus seu tarandis para¬ 
re... 

GERMANI, GALLI, AUSTRIACI, ANGLI 

gaudium et praecipuum oblectamentum, 
his festis, ex arbore natalicia, quam 
«NOEL» vocant, percipiunt. Die vicesimo 
quarto mensis Decembris parva arbor, 
pinus persaepe, viridi fronde vestita, se¬ 
catur, domum deinde asportatur, filiisque 
nescientibus, in exedra vel cenaculo 
terrae affigitur. Floribus postea, candel- 
lis, stellulis, campanulis, quae suavem 
sonitum praebent, cuppediis, byssinis pi¬ 
lis, crepundiis aliisque rebus decoratur. 
Post Missam, quam «Galli Missam» di¬ 
cunt, arbor pueris et puellis exhibetur; 
qui admiratione affecti laetitiae profun¬ 
dunt clamores... Tum coram hac Natalis 
arbore, illi concelebrari domesticos 
conventus incipiunt,qui per totum Nata¬ 
lis tempus producuntur. 


HUNGARI affirmant 
nocte ipsa Natalis fulgi¬ 
dum de caelo angelum 
descendere et per fenes¬ 
tras —in manibus canis¬ 
trum donis plenum por¬ 
tantem—, puerorum cu¬ 
bicula adire... 

POLONI autem nar¬ 
rant pulcherrimam mulie¬ 
rem veste nivea indutam 
quam vocant «Stellu¬ 
lam», pridie ]esu Natalis, 
ad pueros optimos cum 
muneribus venire. 

Pueri RUSSI caelestem 
sagam, scoparum fasce 
vectam, de caelo des¬ 
cendere putant atque 
magno cum amore pou- 
peres et miseros pueros 
visitare donaque eis tri¬ 
buere. 

Tota denique HISPANIA —ex me¬ 
moria hominum— sexto die mensis 
Januarii ab omnibus pueris festum cele¬ 
bratur trium Magorum qui ex Oriente 
ad Puerum Jesum cum muneribus verve- 
runt. Superiore nocte pueri calceos, 
soleas faeno impletas, in fenestris vel 
solariis collocant... Media autem nocte 
Reges equis vecti transeunt et in calceis 
dona, cuppedias, aliaque munuscula 
relinquunt... 

His igitur Nataliciis Domini festis, 
quae omnibus —pueris praesertim— et 
pergrata et jucunda et sancta praebent 
oblectamenta, animis gaudii plenis, peF- 
fruamur. 

JESUS ARAMENDIA, C. M. F. 

HORATIUS 



Porsenna rex Etruriae, cum puta¬ 
ret utilissimum Tuscis fore regem ex 
Etrusca gente in Urbe esse, infesto 
exercitu Romam venit. Senatus vero 
cives concordes adeo continuit ut 
regium nomen Romani in dies magis 
horrerent. 


Cum hostes adessent. Urbs mag¬ 
nis praesidiis munita, ex alia parte 
muris, ex alia Tiberi tuta videbatur 
Pons autem sublicius iter paene hos¬ 
tibus dedit, nisi vir unus, Horatius 
Cocles, unum munimentum Urbi 
fuisset. 


Positus forte in statione pontis, 
repentino impetu Janiculum ab hos¬ 
tibus occupatum videt, dum trepida 
turba commilitonum arma ordinesque 
relinquens aufugit. Singulos hortatur 
ne deserto pontis praesidio fugiant; 
aliter jam plures hostes in Capitolio 
quam in Janiculo erunt. 


Itaque eos admonet ut pontem 
ferro, igni, quacumque vi possent, 
interrumpant, praedicens se impetum 
hostis suo corpore excepturum. In 
primo aditu pontis constitit eoque 
miraculo audaciae obstupefecit hos¬ 
tes. 

COCLES 


Horatius Cocles, cum primam te¬ 
lorum procellam sustinuisset, circum¬ 
ferens truces minaciter oculos ad 
proceres Etruscorum, singulos pro¬ 
vocare et increpare incepit quod 
superbis regibus servientes, suae 
libertatis immemores, alienam op¬ 
pugnatum venissent. , t 


Hostes deinde ob tanta convicia 
pudore commoti, magno clamore 
sublato, undique in unum hostem 
tela conjiciunt. 3am impetu cona¬ 
bantur detrudere virum, cum simul 
fragor rupti pontis, simul clamor 
Romanorum hostes subito pavore 
sustinuit. 


Tum Cocles: «Tiberine pater, in¬ 
quit, te, sancte, precor, haec arma 
et hunc virum militem propitio flu¬ 
mine accipias». Ita armatus in Tiberim 
desiluit, multisque superincidentibus 
telis, incolumis ad suos flumen tra¬ 
navit, qui eum magna laetitia rece¬ 
perunt. 


Urbs grata erga H. Coclitem ob 
tantam virtutem tantumque facinus 
ejus statuam in comitio posuit eum- 
que agris donavit. Privati quoque 
cives maximis honoribus Coclitem 
cumularunt et unusquisque, quamvis 
in magna rerum inopia, ei aliquid 
pro domesticis copiis, contulit. 

MISCENTES UTILE DULCI 


Df SEX TESTUDINIBUS 

Testudines sex, quae una in silva vivunt, iter fa¬ 
cere animum inducunt. Iter triginta annos ducitur. 
Esurientes tandem in aperto manticam ( mochila, 
hisp.) - bissac., QO.lL) aperiunt..., at sal desideratur. 

Toanna, natu minima, domum recurrere debet ut 
salem petat. Quae: «Volo, inquit, ea lege ut de sym¬ 
bolis edere (comer a escote - par cotisation) ex¬ 
spectetis, dum redeo». 

— «Esto. Exspectabimus». 

Quinque anni..., decem anni... viginti anni trans¬ 
eunt. Sorores quinque de Toanna paulatim sollici¬ 
tantur, quia nondum rediit. Iterum iterumque circum¬ 
spiciunt, at tandem, dum illa moratur, unicum panem 
comedere statuunt. 

Tum vero: «Suspicata sum vos ita acturas esse» 
-Joa nna subito clamat lenteque e fruticeto arrepit—. 
«Si exspectare non vultis, ego non eam». 

Leonia Kemps 

ll!‘ c. alumna Lycei catholici Sororum Stae. 

Ursulae in oppido Lyrensi (in Belgio) 


IN DEMENTIUM 
VALETUDINARIO 

Haec vox auditur: 

— Ego sum rex: idque Deus 
mihi dixit. 

Repente hoc responsum da 
tur, quod omnibus metum in 
fert; 

— Mendacium! Quando hoc 
tibi dixi? 

— Quid facis? Medicus tibi 
dixit «Noli vinum bibere», et 
tu illud adhuc bibis. 

— Certe, sed nunc mihi pro 
pino. 

Sokianus Caesaraugustanus 
/// c. alumnus 

Caecus quidam cum olivas 
comederet puerum alloquens: 

- «Pedesne, inquit, habent 
olivae?- 

— Minime. 

— Tunc igitur bestiolam e- 
xedl ]. H. LPpez 

Artaxone lll c. 


VERBORUM AENIGMA 

/ 4 } r 6 i g $ jo Ji 



In transversum. — 1, Lato - Pugio; 2, Prae¬ 
positio Palatium Et; 3, Consonans Urbs ro- 
raana Vocalis; 4, Finis Consonans Cons. Jur¬ 
gium; 5, Navis a Minerva picta Exeo; 6, Con¬ 
sonantes Nato (litt. vers.); 7, Abii (litt. v.). 
Arabiae raons; 8, Haud Cons. Vocalis Litterae 


EUDAMIDAS ET 

PHILOSOPHI VIRTUTEM QUAERENTES 

Cum Eudamidas senem Menecratem vi¬ 
disset, qui una cum discipulis in Academia 
philosophabatur, rogavit quis esset; cumque 
illi responderetur virum esse doctum, eorum 
qui virtutem quaererent, «Quando igitur 
illam colet, inquit, si etiam nunc quaerit?» 

Jesus M MartInez 
Celsonae. Philosophiae alumnus. 

e v. Isac; 9, Praepositio Sedes Consonans; 10, 
Pronomen Servator mundi Pronomen; 11, 
Avis Crastina lux. 

In perpendtculum. — 1 , Ungo No. 2. Utrum 
Fulguro Conjunctio; 3, Consonans Onus Abi; 
4, Finis Cons. Cons. Si vis; 5, Igitur Gladio; 
6, Consonantes Conjunct. (Iit. V.); 7, Exii 
(l. vers.) Madidus (l. vers,): 8, Litterae e v. 
sano Cons. Exi Litterae e v. esca; 9, Abi 
Aleatoris (genit.) Cons.; 10, Et (l. vers.) Pro¬ 
pheta Sed (l. vers.), 11 , Bini consuent. 

BETHLEM, PASTORES VENITE! 


Pueri in tres choros distribuuntur et unusquisque chorus 
od singulas litteras (A-B-C) ex ordine canere incipit 



leiB,ad cu-nas Pu—e- ri! La, txa la la la la tra la la la la tra la la la le 



la la la tra la la la la tra la la la la tra la la la la la! 


PIRATA ET ALEXANDER 

Pirata captu9 Alexandro Magno sistebatur. Cui rex: 

• Quare maria infestare et navigantes bonis spoliare aude9?* 

Ille: «Ego pirata nominor, quia id unico navigio facio. Tu, cum idem facias magna classe, 
rex appellaris». 

Rex responsum praedonis admiratus vita eum donavit et dimisit. 

N. Mangeot 


TRIANGULUS MAGICUS 



1 Saturnia terra 

2 Pronomen 

3 Nutris 
A Causa 

5 Pronomen 

6 Interjectio 


QUARE ADAMUS EJICITUR E PARADISO? 

Magister in periculis interrogat puerum: 

— Quam ob rem Adamus et Eva ejecti sunt e 
Paradiso? 

Puer paululum meditatus, statim respondet mag 
na animi tranquillitate. —Quia non poterant solvere 
vilico. 

CALCITRAVIT ASINUS.. 

— Rosulaaa! after mihi lampadem manualem elec¬ 
tricam, nam asinus calcitravit et nescio utrum 
praesaepium laeserit an pectus meum... 

Barhastri. C. Gregorio, V i c. alumnum 

LACRIMARUM EXSICCATOR 

—Intuemini hunc hominem qui nunc in secundo 
sedium ordine sedet —inquit adstantibus mulieribus 
auctor jocosusmultas lacrimas Parisiis abstersit*. 

— Deus illum remuneretur, respondet quaedam 
mulier; quisnam est homo ille? 

— Est sudariorum seu mucinorum venditor. 

AD SALTUM ECULEI 


PU 

AS 

DE 

CIT 

■ 

MA 

PLE 

■ 

NAS 

RAS 

PI 

us 

NUS 

NON 

AS 

■ 


A. M. Andr£s, C. M. F. 


Nullus eum deflevit: sed aufer syllabam, om. 
nesque illum amare flent; deme alteram et quasi 
luctus erit; denique vox restat duabus constans 
syllabis a verbo «reor» 

Quis est? 

-IN-DE-PLO-RATUS. 

Em. PelApz 

alumnus in Seminario Vallis Dei, in Asturia 


PER TELEPHONUM 

Medice: pro tua humanitate, potesne 
quam primum in domum meam venire? 
Puer enim meus pennam scriptoriam exsor¬ 
buit, —Quid interim faciam? 

Medicus . — Interim potes graphio (la- 
pix) scribere. 


Nunquam ursum mulseris, nisi in 
tapetem conversum . 


— Hoc caput mihi videor jam alias vidisse. 

— Minime, amice; hoc semper in umeris fero. 

Patricius AtebA 

Cervariae. III * c. a. Guineensis 


DOMI, SCHOLA FINITA 

Filius. — Mihi placuisset, pater, temporibus 
Ciceronis vixisse. 

Pater. — Optime, fili mi; idque qua de causa? 
Filius. — Quia Ciceronis epistulas tunc pla¬ 


ne intellexissem neque opus fuisset illas 
in hi*panicum vertere. 

I. A. Navascu£s 

Artaxone. IV* c. alumnus 



—Duodecim nuces tibi do ut eas cum 
fraterculo dividas. Quot nuces illi erunt? 
-Quattuor. 

— Dicisne quattuor? Nonne numerare 

9C13? 

—Ego utique, mi domine; minime vero 
fraterculus. 

Vallibus. Josephus Mele 

SOLUTIONES 

(Cfr P. L. 1959 fasc. III, p. 185*187) 

(P. Adulescentium, n. 19, p. 29*31) 

PECTEN: 

Laconia: a) Lari; b) Cieo; c) Nilo; d) Ager- 

ABACUS VENEFICUS: 

«Quem recitas meus est, o Fidentine, 
libellus/ Sed cum male recitas, incipit 
esse tuus». (Martialis). 

AD SALTUM ECULEI: 

Qui diligit proximum legem implevit 
et qui odit fratrem suum homicida est. 

AENIGMA VERBALE: 

In transversum: 1 per, mea; 2 m, niveus, 
i; 3 ut, vias, at; 4 sum, me, ibo; 5 mos, 
uti; 6 ire, tum; 7 uda, na (*=an), surm 
8 ta (=at), rora, se; 9 i, renodo, o; 10 
deo, Osi. 

In perpendiculum: 1 mus, uti; 2 p, tu¬ 
mida, d; 3, en, mora, re; 4 riv (—vir), 
se, reo; 5 vim, non; 6 eae, aro; 7 mus, 
ut, ado (=»oda); 8 es, itus, os; 9 a, 
abimus, i; 10 ito, meo. 

—Solutiones miserunt: Georgius Gur 
tart et Jesus Llompart, e Collegio Clare* 
tiano Barbastrensi. 

Lazzarini, Andrf.a. — Juan XXIII, Angelo 
Giuseppe Roncalli. Traduccitin de Juan 
Ruiz Calonja; 152 p£gs. 12*4 x 20’2 cm- 
26 fotografias y un frontispicio. Rustica' 
ptas. 60. Tela, 90. Editorial Herder, Bar 
celona, 1959. 

A mense octobrl anni 1958, quo Emmus. 
Pater Cardinalis Roncalli creatus est Pastor 
Supremus totius populi christiani, nomine 
Joannes XXIII, ejusdem apostollcus zelus et 
animus ingenuus qui facile ex ejus venerabili 
facie percipitur, omnium amorem in illum 
converterunt. Ex quo unicuique fidelium 
maxime cordi erit humanam regnantis Papae 
vitam cognoscere. Hanc autem cognitionem 
nobis aptius hic liber, clarissimi viri Andreae 
Lazzarini, copiose praebet. 

Scito in volumine 152 pagellarum, ante 
oculos sese lectoris evolvunt adjuncta omnia 
vitae Cardenalis Roncalli: Capellanus cas¬ 
trensis in primo universali bello; Professor 
Seminarii atque eruditus Historicus; Promotor 
Actionis Catholicae et motus socialis chris¬ 
tiani; Vir expertus magnarum quaestionum 
missionalium; atque Venetiarum Patriarcha. 

In decursu ejusdem actionis, dignoscitur 
Sacerdos Integer. Qui modo, Supremus Eccle¬ 
siae Pastor, id maxime esse intendit: Pastor 
animarum fidelium, Pastor sollicitus ac pera¬ 
mans gregis sibi a Deo Ipso concrediti. 

Opus denique ditatur copiosis notis, quae 
referuntur ad relationes historicas, documen¬ 
ta, bibliographlam, praesertim vero ad scripta 
Cardinalis Roncalli. Pars vero graphica se¬ 
lecta est inter magnam materiei copiam, ubi 
exstant photographiae magni ponderis et mo¬ 
menti. In editione hac hi9panica duo colli¬ 
guntur monumenta in quibus Cardinalis 
Roncalli monasterium B. M. V. Montser- 
ratensis Invisit. Tenor operis typographicus 
perquam accuratus jucundiorem librum lec¬ 
toribus certe facit. 


Schreyer, Lothar. — Inis y los Hijos de la Lo¬ 
la. TraduccIPn de Jos£ M.“ Baul Gir6. 

336 p^gs. 12‘4 x 20'2 cm. Rustica, Ptas. 

75. — Barcelona, Editorial Herder, 1959. 

A prima hujus libri pagina, lector rei no¬ 
vitatem perspicit. Classica enim narratio 
ansam praebet compositioni processus histo¬ 
ricae, cui subdita est Beata Agnes: puella illa 
martyr, quae 1600 abhinc annos vitam Ro¬ 
mae in christianae fidei confessionem obtulit. 

Qua animorum motione operis cursus 
ab initio procedit, ea certe In toto libro non 
minuit; lector sese adesse cuiquam eorum 
processuum credat, qui hominum identidem 
multitudines commovent atque alliciunt. 
Trib unalis actus, sententiae peritorum, tes¬ 
tium declarationes atque ipsius martyris; 
colloquia in carcere habita; mandata secreto 
ab imperatore data; agentium nuntia secre¬ 
torum; litterae patris Agnetis, qui paganus 
erat, supremo magistratui advocatoque defen¬ 
sori datae; litterae a nobilibus imperii romani 
viris scriptae; breves, atque eae tenerae, 
Agnetis ejusdemque amicae Emerentianae, 
schedulae; textus ex diario Sanctae excerpti; 
chri9tianorum sermones atque orationes: ea 
omnia multicolores lapillos exprimunt, qui¬ 
bus egregius libri scriptor novit exornare 
vermiculatum opus, quod nobis personam 
nobilis illius virginis exhibet, quae, etsi pau¬ 
corum annorum aetatis, ad summam sancti¬ 
tatem pervenit. 

Facilius animo percipies illius temporis 
res e 9 se ad unguem ibidem evocatas. Praeter 
historiam persecutionum in christianos, lector 
In hoc opere id habet, quid virgo Agnes sig¬ 
nificet vel ad juventutis nostrae aetatis edu¬ 
cationem; atque rationem detegit ob quam 
exemplar hoc puritatis, fortitudinis, fidei sane 
chri9tianarum peramemus. 

In contexendo toto opere verum cum 
animorum permotione scriptor mire conjun 
xit, quo avidius et maxima delectatione liber 
legitur. 


I. Gonzai ez, C M F 


I GonzAlez, C, M. F. 



Cursus linguae latinae Polygioplionus C C C 

Nuper in lucem est editus Cursus linguae latinae Polygioplionus CCC. 

Magistri et alumni novam in promptu habent rationem qua facilius, jucundius, 
altius linguam latinam assequantur. 

Praecipua autem virtus hujus novae rationis in eo est posita ut lingua latina 
tradatur et ediscatur sicut aliae hujus aetatis linguae patriae per sonum et imagi¬ 
nem , id est et dialogos audiendo et res inspiciendo. Inspicies autem mirificas pul- 
chrasque picturas quibus tota Romanorum vita privata et publica in singulis fascicu¬ 
lis ante oculos proponitur et evolvitur; verborum autem lexicon, rerum depictarum 
index, illis picturis praeponitur. Audies etiam discos phonographicos quibus arbitratu 
tuo eadem repetens et in memoriam reducens, verba et locutiones percommode 
mente percipies. 

Grammatica vero ratione quasi auxiliari traditur ac, quae in disco sunt prola¬ 
ta, subinde commemorantur et secundum leges grammaticas explicantur. 

Atque illud sane praecipuum in hac nova latinitatis ediscendae via quod 
alumnus statim in ipsos Romanorum mores inducitur: nam picturis et dialogis id effi¬ 
citur ut alumnus altam percipiat animi institutionem, non tantum e lexico latino, 
sed ex ipsis rebus quibus Romani litteras artesque nobis tradiderunt, quibusque 
cultus et humanitas viri eruditi constituitur. 

Si vis ergo in lexicon latinum, in verborum origines, in leges grammaticas, in 
Romanorum vitam penetrare; si jucunde, sine multo mentis labore, optas ut prae¬ 
cepta linguae latinae menti inhaereant, hac nova utere via et ratione. 

In nullo Collegio, Instituto, Lyceo, Seminario deesse debet novus Cursus lin¬ 
guae latinae Polgglophotius CCC. 

PRIMA PARS 

constat 6 discis minutis sulcis incisis ( microsurco - microsilloti), 
aut 12 discis grandibus sulcis incisis (normales), 

12 libellis in quibus picturae, dialogi, leges grammaticae, verborum origo 
seu etymologia, monita et praecepta proponuntur quibus syntaxim 
percipias et scriptores classicos convertas. 

12 folia adnexa quibus exercitationes cujusque libelli perficias; has vero 
exercitationes ad Moderatores Polgglophoni CCC mittes qui ad te 
recte emendatas iterum deferendas curabunt. 

PRfllUM, PRIMA PARS: 

12 libelli cum discis in capsula chartae crassae (carton) venit 1325 pesetis. 

in theca «plastica» (pldstico) venit 1425 » 

De omnibus te eertioretn lacient PALARSTRAF. LATf\AE Mutatores: Conde,!!, BARB AliTRU [Huesca-Espanaj 

CURSUM LINGUAE LATINAE POLYGLOPHONUM CCC 


edidit Consociatio ad animi Cultum Commercio epistularum 

adipispendum 



CENTRO DE CULTURA POR CORRESPONDENCIA CCC 

Apartado 108 - SAN SEBASTIAN (Espafia) 


Ex officina typographica- F Campa Calrnet — Tarregae (in Hispani-*) 




